
          הכנסת

הכנסת העשרים
מושב שני

<פרוטוקול מס' 198>
מישיבת ועדת הכלכלה

יום ראשון, ג' באדר ב התשע"ו (13 במרץ 2016), שעה 10:00

<סדר היום:>
<הצעת חוק רישוי שירותים לרכב, התשע"ג-2013>
נכחו:

<חברי הוועדה:> 
איתן כבל – היו"ר

דוד ביטן- מ"מ היו"ר

אורי מקלב

<מוזמנים:> 
	חוה ראובני
	–
	סגנית בכירה ליועצת המשפטית, משרד התחבורה והבטיחות בדרכים

	אבנר פלור
	–
	סמנכ"ל בכיר מינהל תנועה, משרד התחבורה והבטיחות בדרכים

	משה ויצמן
	–
	מנהל אגף הרכב, משרד התחבורה והבטיחות בדרכים

	דפנה עין דור
	–
	מנהלת אגף כלכלה, משרד התחבורה והבטיחות בדרכים

	אבי גונן
	–
	מהנדס ראשי לרכב, משרד התחבורה והבטיחות בדרכים

	לנה גרשקוביץ
	–
	מנהלת תחום כלכלה, משרד התחבורה והבטיחות בדרכים

	משה קירמאייר
	–
	ראש תחום שירותי תחזוקה והדרכה, משרד התחבורה והבטיחות בדרכים

	יעקב שם טוב
	–
	מהנדס תקינה, משרד התחבורה והבטיחות בדרכים

	ענאן חרבאוי
	–
	מרכז מח' מוסכים, משרד התחבורה והבטיחות בדרכים

	אוהד מעודי
	–
	הפיקוח על הביטוח, משרד האוצר

	דני דרגוצקי
	–
	מנהל תחום בכיר הערכה, משרד האוצר

	נטליה מירצ'וב
	–
	מנהלת תחום מפקח ארצי, משרד האוצר

	רקפת ישי
	–
	מנהלת תחום יבוא אישי, משרד האוצר

	עינבל קורקוס
	–
	ממונה מכס, משרד האוצר

	דניאלה גרא מרגליות
	–
	רכזת תחבורה, משרד האוצר

	אסתי פלדמן
	–
	עו"ד בלשכה המשפטית, משרד האוצר

	יערה למברגר
	–
	ייעוץ וחקיקה, משרד המשפטים

	אביטל בגין
	–
	ייעוץ וחקיקה, משרד המשפטים

	אנואר חילף
	–
	הממונה על חוקיות היבוא, משרד הכלכלה והתעשייה

	איריס סעדון
	–
	מנהלת מחלקת יבוא רשות המסים, רשות המסים

	איריס ברוך
	–
	יועמ"ש אט"ל, משרד הביטחון

	יונתן צוויקל
	–
	עו"ד, רשות ההגבלים העסקיים

	יפעת בס
	–
	עו"ד, רשות ההגבלים העסקיים

	יעקב אנוך
	–
	נשיא, איגוד יבואני הרכב

	יעקב יהודה רודד
	–
	מנכ"ל, איגוד יבואני הרכב

	אהוד שניידר
	–
	יועץ משפטי איגוד יבואני הרכב, איגוד יבואני הרכב

	סיגלית בן ששון
	–
	יועצת משפטית איגוד יבואני הרכב, איגוד יבואני הרכב

	נמרוד קלמר
	–
	דוברות, איגוד יבואני הרכב

	גד אוחנה
	–
	דוברות, איגוד יבואני הרכב

	דידי רוזנפלד
	–
	מנכ"ל שלמה SIXT, יבואני כלי רכב

	ינון עמית
	–
	מנכ"ל משותף גלובל אוטומקס בע"מ, יבואני כלי רכב

	חיים לוי
	–
	מנכ"ל משותף גלובל אוטומקס בע"מ, יבואני כלי רכב

	דניאל לוי
	–
	מנכ"ל משותף גלובל אוטומקס בע"מ, יבואני כלי רכב

	דורון שורר
	–
	יועץ גלובל אוטומקס בע"מ, יבואני כלי רכב

	יורם בונן
	–
	עו"ד כולמוביל, מתווכים ליבוא רכב

	שיר דיין
	–
	עו"ד כולמוביל, מתווכים ליבוא רכב

	אמיר גבל
	–
	יועץ משפטי כלמוביל, מתווכים ליבוא רכב

	שמואל השמשוני
	–
	מנכ"ל מוסך סומרום, מתווכים ליבוא רכב

	נמרוד הגלילי
	–
	מנכ"ל, הארגון להשכרת רכב וליסינג

	יהודה יגן
	–
	יו"ר ענף רכב באיגוד, איגוד שמאי הביטוח

	שלמה תוסייה כהן
	–
	יועץ משפטי של האיגוד, איגוד שמאי הביטוח

	קרן יפה-גדיש
	–
	דוברת איגוד, איגוד שמאי הביטוח

	רפי ונציה
	–
	חבר איגוד, איגוד שמאי הביטוח

	אורי גורביץ
	–
	חבר איגוד, איגוד שמאי הביטוח

	אביב בן אברהם
	–
	חבר איגוד, איגוד שמאי הביטוח

	ירון אליאס
	–
	יועמ"ש, איגוד חברות הביטוח

	רונן לוי
	–
	יו"ר, איגוד המוסכים

	אריה אשד
	–
	מנכ"ל, איגוד המוסכים

	עידן רוט
	–
	דובר, איגוד המוסכים

	דני הולנדר
	–
	חבר מועצה, איגוד המוסכים

	אינגריד הר אבן
	–
	יועצת משפטית איגוד המוסכים, איגוד המוסכים

	גבי דובינסקי
	–
	חבר איגוד, איגוד המוסכים

	גבי ברבי
	–
	חבר איגוד, איגוד המוסכים

	דודי נאסה
	–
	חבר איגוד, איגוד המוסכים

	גילי חאמי
	–
	חבר איגוד, איגוד המוסכים

	גלעד הלחמי ברטמן
	–
	נציג, איגוד המוסכים

	דני גונן
	–
	חבר הנהלה, ארגון חברות ההסעה

	לוי יהודה
	–
	סגן יו"ר, אגודת מורי הדרך

	זאב פרידמן
	–
	יועץ משפטי המועצה הישראלית לצרכנות, ארגוני צרכנים

	אגם דניאל
	–
	עוזרת ראשית חקיקה מכרזים ואזרחי, הרשות להגנת הצרכן והסחר ההוגן

	רון מלכה
	–
	מנהל קשת ליס בע"מ, חברות להשכרת רכב וליסינג


לרשימת השדלנים שנכחו בדיון – ראו בקישור זה.

<ייעוץ משפטי: >
איתי עצמון

אביגל כספי

<מנהל/ת הוועדה:>
לאה ורון
<רישום פרלמנטרי:>
יפעת קדם

<הצעת חוק רישוי שירותים לרכב, התשע"ג-2013,  מ/769>
<היו"ר דוד ביטן:>
אני פותח את הישיבה. אני רוצה להזכיר לכולם שאנחנו בסבב שני של החוק הזה. בקדנציה הקודמת הוועדה דנה בהצעת החוק הזאת, היא עשתה המון תיקונים, קחו את זה בחשבון. אנחנו לא מתחילים את כל הסיפור הזה מהתחלה.

<חוה ראובני:>
אנחנו נתחיל בפרק י"א, פרק השמאים. כפי שדובר בעת שהצבענו, נדון סעיף 2, סעיף ההגדרות. יש פה את שני הסעיפים שדורגו בעבר ונאמר שיחוברו לסעיף השמאים. 

(מתוך סעיף 2 – 

"שומת רכב" – חוות דעת הכוללת לפחות אחד מאלה וכן פרטים נוספים

הגדרות)


שקבע השר לפי סעיף 123, ככל שקבע:

(1) פירוט התיקון הנדרש ברכב שנגרם לו נזק כדי להחזיר את

את מצב הרכב לקדמותו, שלא במסגרת הצעה לקבלת שירות
במוסך;

(2) הערכת עלות התיקון כאמור בפסקה (1), שלא במסגרת

הצעה לקבלת שירות במוסך;
(3) הערכת השינוי בערכו של הרכב עקב נזק שאירע לו ואם

לא ניתן לתקנו – קביעה כי הרכב יצא מכלל שימוש.

על המילים "יצא מכלל שימוש" דיברתי עם עורך דין עצמון אחרי ששלחנו את החומר לוועדה, והוא מציע נוסח משופר: "קביעה כי הרכב הוא רכב באובדן גמור לפי פקודת התעבורה".

<היו"ר דוד ביטן:>
אוקי, אם זה מקובל אין בעיה.

<חוה ראובני:>
עלינו זה מקובל.


"שמאות רכב" – הערכת הנזק שנגרם לרכב אמצעות שומת רכב.

<היו"ר דוד ביטן:>
מה זאת אומרת "שלא במסגרת קבלת הצעה"?

<חוה ראובני:>
לכל מה שנכנס בדרך שומת רכב יש ייחוד עיסוק לשמאים, אסור לאף אחד אחר לעשות את זה. אנחנו רוצים לתחום מאוד בקפידה מה מותר לשמאים, מה מותר למישהו אחר לעשות. את מה שנראה לנו נכון לאפשר לגורמים אחרים לעשות, אנחנו חייבים להחריג מתוך ההגדרה הזאת. כאשר אדם בא למוסך עם רכב שנגרם לו נזק ושואל את בעל המוסך או את המנהל המקצועי, אנחנו לא רוצים לאסור על המנהל המקצועי להגיד לו: התיקון של זה יעלה לך בערך 3000 שקל.

<יערה למברגר:>
סדר גודל, משהו ראשוני.

<חוה ראובני:>
סדר  גודל. לא בגדר הצעת מחיר פורמאלית, אבל גם לא איזו שהיא הערכה על מנת שייקח את זה לאן שהוא. אם אתה מביא את הרכב אלי לתיקון, זה בערך מה שיעלה לך.

<היו"ר דוד ביטן:>
אם אני בא למוסך ורוצה לקבל הצעת מחיר, הוא לא יכול לתת לי בגלל ששמאי אחראי על הדברים האלה?

<יערה למברגר:>
אתה יכול.

<חוה ראובני:>
זה בדיוק מה שאנחנו רוצים לוודא שלא יקרה.

<היו"ר דוד ביטן:>
הנוסח שאת אומרת לא מובן. 

<חוה ראובני:>
כל מה שהוא שומת רכב נמצא בתוך הגדרת שומת רכב, אסור למישהו אחר לעשות. ברגע שאני מחריגה - - 

<היו"ר דוד ביטן:>
תגידי במפורש שהצעת מחיר היא לא שומה. למה צריך את כל הסיבוב הזה?

<יערה למברגר:>
רצינו להרחיב טיפה מעבר להצעת מחיר, כי הצעת מחיר צריכה להיות מפורטת, היא מוגדרת בסעיף 104. הוא לא נותן לו הצעת מחיר מפורטת בכתב, הוא רק אומר לו סדר גודל.   

<היו"ר דוד ביטן:>
אני חושב שזה קצת מבלבל.

<זאב פרידמן:>
הסעיף הזה בעצם מתיר לקבוצה גדולה של אנשים לבצע את מה שאנחנו מכנים בשפה של היום יום "שומת רכב". אם אני רוצה לקנות היום רכב, לא קשור לנזק, אני יכול להזדקק למשהו שנראה כמו שומה. אני לא יודע איך יגדירו אותו, כי יצטרכו להגדיר אותו בדרך אחרת, אבל לכל אחד יהיה מותר לחוות דעה, כל אחד יוכל להופיע בבית משפט ולומר מה לדעתו קרה.  

<היו"ר דוד ביטן:>
איך אתה לומד את זה מההגדרה?

<זאב פרידמן:>
אני חושב שיש היום הגדרה בצו הפיקוח. אני חושב שזה מה שצריך להישאר. הערכה של שווי רכב וכל מה שנגזר ממנו, בין אם זה לתיקון, בין אם לא - - 

<היו"ר דוד ביטן:>
לא על ידי שמאי?

<זאב פרידמן:>
זה חייב להיעשות על ידי שמאי. 

<היו"ר דוד ביטן:>
זה כתוב?

<זאב פרידמן:>
בסעיף זה מושמט. זה מתייחס לתיקון או הערכת עלות התיקון. 

<היו"ר דוד ביטן:>
זה תלוי בבית המשפט. אם בית המשפט יסכים שתובא הצעת מחיר, תובא הצעת מחיר.

<זאב פרידמן:>
האם כשאני הולך למכור אני מפרסם שלפי בדיקה של מומחה המחיר הוא כך וכך? זה לא הגיוני.

<היו"ר דוד ביטן:>
על מה אני מסתכל? שמאות רכב זה עיסוק בהערכת שווי הרכב והנזקים שנגרמו לו עקב תאונה או מכל סיבה אחרת.

<זאב פרידמן:>
זה מה שצריך להיות.

<חוה ראובני:>
אדוני, המשמעות של לכלול הערכת שווי היא לא רק בתי משפט וכו', אלא שאף אחד מאיתנו לא יוכל להעמיד את הרכב שלו למכירה ולהגיד: אני חושב שהוא שווה 10 אלפים שקל או 200 אלף שקל, כי זאת הערכת שווי הרכב.

<היו"ר דוד ביטן:>
מה לא בסדר? הסעיף הראשון אומר פירוט התיקון, הסעיף השני אומר הערכת עלות התיקון, הסעיף השלישי אומר הערכת השינוי בערכו של הרכב. יש 3 פרמטרים.  מה הבעיה?

<חוה ראובני:>
אם עושים את זה לטובת הזולת, חזקה על בית משפט שכשמביאים לו נייר שמתיימר להיות הערכת שווי, הוא ישקול אם זה משכנע.

<היו"ר דוד ביטן:>
למה אתם לא מכניסים את סעיף (4) - הערכת שווי, שזו גם שמאות?

<חוה ראובני:>
אנחנו רוצים להשאיר את זה פתוח, לא להפוך כל אדם לעבריין. 

<יערה למברגר:>
זו עבירה פלילית.

<זאב פרידמן:>
הוא מדבר רק על דרך עיסוק. 

<היו"ר דוד ביטן:>
אני הבנתי את הבעיה. צריך לרשום באופציות גם הערכת שווי. סעיף (3) מדבר על הערכת השינוי. הצד השני של הערכת השינוי זה הערכת שווי. אם הוא שווה 40 אלף, השינוי יפחית 4000 שקל. זה לא צריך להיות רק לשמאים.

<איתי עצמון:>
זאת בדיוק הבעיה, כיוון שרק שמאי רכב רשאי לתת שומת רכב. כל רכיב שאתה מכניס מהגדרה של שומת רכב יגביל אחרים מלעשות את אותה פעולה.

<היו"ר דוד ביטן:>
למה אני לא יכול לכתוב שהערכת שווי כל אחד יכול לתת?

<חוה ראובני:>
אם לא תכלול את זה בהגדרת שומה, זאת תהיה התוצאה.

<יערה למברגר:>
זה מה שאנחנו מנסים לעשות.

<חוה ראובני:>
הכללה של זה בהגדרה הופכת את זה לאסור.

<היו"ר דוד ביטן:>
מה אומר משרד המשפטים?

<יערה למברגר:>
צריך להבין שבן אדם שנותן שומת רכב כשאין לו רישיון עובר עבירה פלילית, לכן אנחנו לא רוצים שאנשים פרטיים שעושים פעולות פרטיות של מכירת רכב - - 

<היו"ר דוד ביטן:>
לפי ההגדרה, הערכת שווי היא לא חלק משומת רכב.

<יערה למברגר:>
נכון. 

<היו"ר דוד ביטן:>
איך יכול להיות דבר כזה?

<אינגריד הר אבן:>
איך קובעים ירידת ערך אם אין הערכת שווי?

<היו"ר דוד ביטן:>
יש פה תרתי דסתרי. אני מבין את מה שאת אומרת, צריך רק לפתור את זה בצורה אחרת. אם הערכת שווי זו לא שומה, אז גם כששמאי נותן הערכת שווי זו לא שומה לפי החוק הזה. 

<יערה למברגר:>
אנחנו רואים הערכת שווי כאמצעי להשיג אחד מהתפקידים של השמאי במסגרת הערכת שומת רכב. אני מניחה שאחד האמצעים והכלים שמשתמש בו השמאי זה הערכת השווי הכולל של הרכב.

<היו"ר דוד ביטן:>
אם אני הולך לשמאי ומבקש ממנו הערכת שווי, הוא לא יכול לתת לי?

<חוה ראובני:>
מותר לו. אם לא כותבים הערכת שווי בהגדרה, אז לכולם, כולל השמאי, מותר. 

<שלמה תוסייה כהן:>
אני אתייחס לנקודה שהועלתה כאן לגבי שווי הרכב. המצב שמתארים פה כאילו אדם שניגש למכור את רכבו יעבור איזו שהיא עבירה כי הוא מעריך את השווי של הרכב, הוא לא רלוונטי, כפי שאדם שניגש למכור את דירתו לא עובר על חוק שמאות מקרקעין. הבסיס של העבודה של השמאי הוא הערכת שווי. אם ניגש לכל אדם ברחוב ונשאל אותו מה זה שמאות, הוא יגיד הערכת שווי של תכשיט, רכב או דירה. זה הבסיס של כל המקצוע. זה חייב להיות חלק מהעבודה של השמאי. 

<היו"ר דוד ביטן:>
כשהוא כותב ב"יד 2" 40 אלף שקל, הוא לוקח שמאי בשביל זה?

<שלמה תוסייה כהן:>
לא. השמאי מעריך רכב ספציפי. גם המחירון של לוי יצחק הוא לא הערכת שווי, הוא לא שומה. השמאי מחויב לבדוק את הרכב פיזית לפני שהוא נותן שומה. זה לא חל על מישהו שמכין מחירון, כי הוא מסתמך על מחקר סטטיסטי לפי שווי של דגם מסוים. 

<רונן לוי:>
בכל תחנה שיש לנו בחיים אנחנו משתמשים בשמאים, אם זה לקחת הלוואה, אם זה להעריך נזק כדי שחברת הביטוח תשלם. זה לא תיקון. אני יכול לקבל עכשיו הערכת נזק ולא לתקן את האוטו. חברת הביטוח תשלם את ערך הנזק. אי אפשר להגדיר את זה כדבר של תיקון. הניסיון לעשות פה את זה כהערכת שווי הוא פסול, כיוון שזה נוגד את חוק חוזי הביטוח, זה נוגד את בג"ץ השמאים, זה נוגד כל דבר. שומה זה דבר שאני מקבל כהערכה לטובת פיצוי או לטובת מכירה.

<היו"ר דוד ביטן:>
מה אתה אומר שצריך להיות, רק שווי? 

<רונן לוי:>
הערכת שווי.

<היו"ר דוד ביטן:>
עלות התיקון לא צריכה להיות בשמאות, זה מה שאתה אומר?

<רונן לוי:>
שווי של נזק. 

<היו"ר דוד ביטן:>
איך יכול להיות שכשאדם פרטי הולך למוסך לבקש תיקון הוא מקבל הצעה של 1000 שקל, וכאשר שמאי צריך לתת שמאות ומקבלים את זה מחברת הביטוח זה פתאום קופץ ל-7000 שקל? איך יכול להיות דבר כזה?

<רונן לוי:>
אני עכשיו קניתי ביטוח, עשיתי חוזה עם המבטח. בחוק חוזה הביטוח ובפוליסה התקנית יש הגדרה של איך מתקנים רכב בחוזה ביטוח. זה, אגב, שונה מכל דבר אחר. זה שונה מדיני הנזיקין, זה שונה מהיחסים החוזיים בין מוסך לבין לקוח. בהגדרה הזאת השמאי צריך לעמוד. בדרך הפיצוי הזאת השמאי צריך לעמוד.  

<היו"ר דוד ביטן:>
הבנתי שיש מחלוקת עם משרד המשפטים. בהפסקה נשב על העניין הזה.

<דידי רוזנפלד:>
בן אדם פרטי יכול לעשות מה שהוא רוצה. פה מדובר על מישהו שזה עיסוקו. עיסוקו של שמאי הוא לעשות שווי רכב.   

<אבנר פלור:>
ישבנו עם איגוד השמאים בכנסת הקודמת ולפני שבוע וחצי. הצו הקיים היום מדבר על הערכת שווי רכב. השאלה אם אנחנו רוצים שכל עסקה בין פלוני לאלמוני תהיה חייבת הערכת שווי רכב על ידי שמאי.

<דידי רוזנפלד:>
אם צריך לקבל חוות דעת, אז חוות הדעת יכולה להיות של שמאי. 

<שלמה תוסייה כהן:>
לא כל נזק חייב שומה.

<היו"ר דוד ביטן:>
מוסך לא יכול לתת הערכת נזק? 

<דידי רוזנפלד:>
בוודאי שהוא יכול. 

<היו"ר דוד ביטן:>
אנחנו לא נצביע על זה כרגע. נודיע לכם מה ההחלטה. 

<חוה ראובני:>
(מתוך סעיף 4 – 

(ג)  על אף הוראות סעיף קטן (א), מתמחה בשמאות רכב רשאי בתקופת

עיסוק במקצוע 

התמחותו לבצע פעולות מקצועיות בהתאם להוראות שנקבעו לפי סעיף 

בענף הרכב וחובת
122.

רישיון)

<היו"ר דוד ביטן:>
מי בעד 4(ג)?

הצבעה

בעד – פה אחד 

נגד –  אין

נמנעים –  אין

סעיף 4(ג) אושר

<חוה ראובני:>
פרק י"א: שמאות רכב

סימן א': רישיון לעיסוק בשמאות רכב

רישיון לעיסוק

120.
מי שנתקיימו בו כל אלה זכאי לקבל רישיון לעסוק בשמאות רכב:

בשמאות רכב

(1) הוא תושב ישראל;

(2) הוא בעל רישיון נהיגה תקף לרכב פרטי לפי פקודת 

התעבורה;
(3) הוא אחד מאלה:

(1) מהנדס הרשום במדור שקבע השר בהתייעצות

עם שר הכלכלה;
(2) הנדסאי הרשום במדור שקבע השר בהתייעצות

עם שר הכלכלה;
(3) טכנאי מוסמך הרשום במדור שקבע השר בהתייעצות

עם שר הכלכלה;
(4) בעל תעודת מקצוע במקצוע ובסוג שקבע השר, לאחר

התייעצות עם שר הכלכלה, והכל אם ניתנה לו אחת מאלה:
(1) תעודה המעידה שסיים 12 שנות לימוד במוסד

חינוך שאישר משרד החינוך;
(2) תעודה המעידה שסיים 11 שנות לימוד במוסד חינוך

שאישר משרד החינוך וכן רישיון מנהל מקצועי של מוסך מסוג מכונאות רכב או סוג אחר שקבע השר;
(3) תעודת הסמכה תקפה של קצין בטיחות לפי פקודת 

התעבורה;



4) הוא סיים בהצלחה קורס שמאות רכב שתכנית הלימודים




שלו אושרה בידי האגף להכשרה מקצועית ובידי המנהל;




5) הוא סיים התמחות בת שנה אחת בתחום שמאות רכב 




בהתאם לכללים לפי סעיף 121א, לאחר שעמד בהצלחה




בבחינות העיוניות והמעשיות.

<דידי רוזנפלד:>
מה צריך להיות לאלה ב-(א), (ב) ו-(ג)?  האם מספיק שהוא מהנדס, מספיק שהוא הנדסאי?

<אבנר פלור:>
ייקבעו התנאים בתקנות.

<דידי רוזנפלד:>
בהתייעצות. לא כתוב פה שום תנאים.

<חוה ראובני:>
אם הוא מהנדס, הנדסאי או  טכנאי, כולם צריכים לעבור את הקורס ולעשות התמחות.

<דידי רוזנפלד:>
זה לא כתוב.

<חוה ראובני:>
זה כתוב. ב-(3) יש חלופות, אבל (1), (2), (3), (4) ו-(5) צריכים להתקיים בכולם.

<איתי עצמון:>
יש לי הערה לפסקה (4), שלפיה מבקש הרישיון צריך לסיים בהצלחה קורס שמאות רכב שתכנית הלימודים שלו אושרה בידי האגף להכשרה מקצועית ובידי המנהל. כאשר אני קורא את סעיף 128(2), ניתן להבין שהמנהל קובע את תכנית הלימודים, דהיינו שישנה תכנית לימודים מינימאלית או בסיסית שמי שמבקש שהקורס שהוא עבר יאושר מגיש את התכנית הבסיסית ולפיה הוא מקבל את האישור או לא. אני חושב שמהנוסח של פסקה (4) זה לא עולה, לכן יכול להיות שצריך להבהיר שתכנית הלימודים נקבעה על ידי המנהל, ואושרה בידי האגף להכשרה מקצועית.

<משה קירמאייר:>
היום המנהל מאשר.

<איתי עצמון:>
השאלה אם יש איזה שהוא בסיס שלפיו הוא מאשר, או שהוא מאשר כל קורס פרטני.

<היו"ר דוד ביטן:>
תפנה לסעיף זה וזה.

<יערה למברגר:>
אתה יכול להפנות.

<היו"ר דוד ביטן:>
אוקי, אנחנו נפנה לסעיף הזה. מי בעד סעיף 120 עם התיקון?

הצבעה

בעד – פה אחד 

נגד –  אין

נמנעים –  אין

סעיף 120 אושר עם התיקון

<חוה ראובני:>
בוחנים

121.
(א) המנהל ימנה בוחנים אשר יבחנו את המועמדים לקבלת רישיון



לעיסוק בשמאות רכב ויודיעו למנהל על עמידתם בבחינות כאמור



בסעיף 120(5).



(ב) על בוחנים כאמור בסעיף קטן (א), שאינם עובדי המדינה, יחולו



הוראות חוק העונשין, התשל"ז-1977, לעניין עובדי ציבור; השר



יקבע הוראות לעניין דרישות כשירות וניסיון מקצועי של בוחנים



כאמור.

<היו"ר דוד ביטן:>
מי בעד סעיף 121?

הצבעה

בעד – פה אחד 

נגד –  אין

נמנעים –  אין

סעיף 121 אושר

<חוה ראובני:>
בחינות בשמאות

121א
(א) השר, על פי הצעת מועצת שמאי הרכב, יקבע את תכנית הבחינות

רכב



העיוניות והמעשיות לשם קבלת רישיון לעסוק בשמאות רכב.





(ב) השר יקבע את סדרי הבחינות, דרך קבלת תוצאות הבחינה והשגה





על תוצאותיה.

<היו"ר דוד ביטן:>
מי בעד סעיף 121א?

הצבעה

בעד – פה אחד 

נגד –  אין

נמנעים –  אין

סעיף 121א אושר

<חוה ראובני:>
התמחות בשמאות
122.
(א) השר יקבע כללים לעניין התמחות בשמאות רכב, ובכלל זה לעניין

רכב



תנאי הכשירות של מי שיורשה לאמן מתמחה, הפעולות המקצועיות 





שמתמחה רשאי לבצע, והפעולות כאמור שיהיה רשאי לבצע רק בליווי





שמאי רכב. 





(ב) השר יקבע מהן הפעולות המקצועיות שמתמחה רשאי לבצע ומהן





הפעולות המקצועיות שמתמחה רשאי לבצע רק בליווי שמאי רכב.

<היו"ר דוד ביטן:>
מי בעד סעיף 122?

הצבעה

בעד – פה אחד 

נגד –  אין

נמנעים –  אין

סעיף 122 אושר

<חוה ראובני:>
הוראות מקצועיות
123.
השר, בהתייעצות עם מועצת שמאי הרכב, יקבע הוראות מקצועיות

לעניין שמאי רכב

לעניין עבודתו של שמאי רכב ומתמחה, ובכלל זה לעניין בדיקת רכב, 





כתיבת שומת רכב ותיקונה, חובות דיווח למנהל או לרשות הרישוי 





בנוגע לרכב שניזוק בתאונה ושמירת מסמכים ותיעוד.

<אינגריד הר אבן:>
אנחנו מבקשים להכניס פה סעיף – זה בדומה למה שהיה בצו - לגבי חובת נאמנות והגינות של השמאי. אני קוראת את סעיף 12 בצו: "במילוי תפקידיו יפעל השמאי כלפי לקוחו וכלפי המבטח בנאמנות נאמנות ויושר, וינקוט אמצעים סבירים כדי להבטיח את התנהגותם המהימנה, הנאמנה והישרה של עובדיו". זה בדיוק המקום המתאים. 

<חוה ראובני:>
סעיף 126א אומר בדיוק את אותו דבר.  

<אינגריד הר אבן:>
זה ממש לא דומה לנוסח של הצו. בסעיף 126א מדובר בשיקול דעת עצמאי, לא כתוב נאמנות. 

<היו"ר דוד ביטן:>
למה הורדתם את זה? נוסיף את זה בסעיף 126א.

<רונן לוי:>
126 לא קשור ל-123.

<היו"ר דוד ביטן:>
זה קשור, כי זה מראה איך הוא צריך לעשות את העבודה.

<איתי עצמון:>
העניין של הסמכה לקבוע כללי אתיקה כתוב בסעיף 17. 

<היו"ר דוד ביטן:>
מי בעד סעיף 123?

הצבעה

בעד – פה אחד 

נגד –  אין

נמנעים –  אין

סעיף 123 אושר

<חוה ראובני:>
תיקון שומת רכב
124.
(א) המנהל רשאי לבדוק אם שומת רכב שערך שמאי רכב נערכה





בהתאם להוראות המקצועיות.





(ב) מצא המנהל כי שומת רכב שנבדקה לפי סעיף קטן (א) לא 





נערכה בהתאם להוראות המקצועיות, יורה על תיקון שומת הרכב





או ביטולה, לאחר שנתן לשמאי הרכב הזדמנות להשמיע את 





טענותיו.





(ג) שמאי רכב רשאי, בתוך 21 ימים מיום שחתם על שומת רכב





שהוגשה לרשות הרישוי לפי דין, לבקש מהמנהל לתקן או לשנות





את שומת הרכב, ובלבד שהגיש את בקשתו לא יאוחר מ-90 ימים





מהמועד שבו נגרם הנזק לרכב שלגביו בוצעה שומת הרכב.




ד) החליט המנהל לתקן או לשנות שומת רכב לפי סעיף קטן (ג),




והדבר מחייב עדכון או ביטול של רישיון הרכב שלגביו בוצעה




שומת הרכב, יודיע על כך, ללא דיחוי, לרשות הרישוי, לבעל 




הרכב ולשמאי הרכב שערך את שמת הרכב.

<היו"ר דוד ביטן:>
מי בעד סעיף 124?

הצבעה

בעד – פה אחד 

נגד –  אין

נמנעים –  אין

סעיף 124 אושר

<חוה ראובני:>
רכב שתוקן 
125.
לא יערוך שמאי רכב שומת רכב לרכב שמטופל במוסך שלא ניתן

במוסך בלתי

לגביו רישיון לפי סעיף 100.

מורשה

<שלמה תוסייה כהן:>
אנחנו מפחדים שהסעיף הזה מטיל חובה שקשה יהיה לשמאי לעמוד בה, מאחר שלעיתים נעשית הבדיקה והשומה שלא במוסך בכלל. אם השומה נעשית בביתו של אדם, השמאי לא יודע אם הרכב הזה טופל במוסך מורשה או טופל במקום אחר. אני יודע שרונן מתנגד להגדרה של מוסך לא מורשה, אבל אי אפשר להטיל על השמאי חובה בעניין שהוא לא יכול לדעת. 

<אינגריד הר אבן:>
הוא לא חייב להתייעץ עם המנהל המקצועי כשהוא בודק את זה ברחוב.

<היו"ר דוד ביטן:>
אני חושב שיש בזה משהו. אתה יכול לעקוף את הסעיף הזה על ידי כך שתגיד: לא ידעתי איזה מוסך. לשיטתך, לא צריך את הסעיף.

<שלמה תוסייה כהן:>
הסעיף, כפי שהוא מנוסח, יאסור על שמאים לבדוק אלא בתוך מוסך. זאת לא הכוונה.

<אינגריד הר אבן:>
נכון, שלא יבדוק ברחוב.

<אבנר פלור:>
יש מקרים כאלה, השאלה איך אתה מצמצם שהכל לא יהיה בכל מיני מקומות שהם לא מורשים. השאלה איך אתה מצמצם את זה.

<היו"ר דוד ביטן:>
אתה תמיד תגיד - לא ידעתי באיזה מוסך.

<שלמה תוסייה כהן:>
השמאים מספרים לי על מקרים שבהם מגיעים אליהם לקוחות למשרד ואומרים: תבדקו לנו את הרכב, תיתנו לנו שומה. האם הפכנו עכשיו את השמאי למפקח של משרד התחבורה שידאג שרכבים יתוקנו במוסכים? אני לא חושב שזאת המטרה.

<היו"ר דוד ביטן:>
מה קורה כשצריך להגיש חוות דעת לבית משפט, האם גם אז הוא לא רשאי לערוך? לפי השיטה שלך, גם אם אתה יודע שהוא הולך לטפל במוסך שאין לו אישור, גם אז אתה תגיד שעשית את זה אצלו בבית. אין לנו שליטה על הדברים האלה.

<איתי עצמון:>
האם הכוונה ששומת רכב תינתן רק במוסך?

<אבנר פלור:>
כן. 

<איתי עצמון:>
זה לא מה שכתוב כאן. 

<היו"ר דוד ביטן:>
אני ביקשתי שהוא ייתן לי שמאות לבית משפט. מה זה קשור לתיקון?

<אבנר פלור:>
השאלה איך מצמצמים לאותם מקרים שאדוני מעלה. 

<היו"ר דוד ביטן:>
אני מציע שבהפסקה תשבו ביניכם.

<חוה ראובני:>
לא נאמר פה שהרכב ייבדק רק במוסך.

<היו"ר דוד ביטן:>
אז מה שווה הסעיף, בשביל מה צריך אותו? אני צריך לתת חוות דעת רק אם זה במוסך עם אישור, אבל אני יכול לעקוף את זה. השמאי תמיד יכול להגיד שהוא בדק אצלו בבית או ברחוב. זה אות מתה תהיה, לא תוכלו להשתלט על זה.

<אבנר פלור:>
אנחנו מדברים פה על שומה. שומה אמורה להיערך על בסיס ציוד, מכשור, כוח אדם שנמצא במוסך. לא כל מקום יכול לבדוק ולתת הערכת שומה של 100%. ברחוב הוא לא יכול לבדוק ולתת הערכת שומה של 100%. 

<איתי עצמון:>
אבנר, הבעיה שמהסעיף ניתן להבין שככל שעורכים שומת רכב במוסך, המוסך צריך להיות בעל רישיון. הסעיף לא מנוסח טוב. צריך להבין  מה הכוונה. 

<היו"ר דוד ביטן:>
אני מקבל את הטענה. יש מקרים שזה לא קשור למוסך. יכול להיות שצריך לחייב אותו שרק אם זה במוסך הוא יוכל לתת, אבל אז מה קורה עם בקשות לבית משפט ודברים מהסוג הזה?

<אבנר פלור:>
העיקרון הוא שהשומה אמורה להיערך במוסך. 

<היו"ר דוד ביטן:>
אני הבנתי. הוא יגיד שזה לא במוסך. מה שווה הסעיף?

<אבנר פלור:>
ישנם מקרים כאלה. השאלה איך אני מצמצם את המקרים האלה.

<איתי עצמון:>
את המקרים האלה אתם צריכים לדעת, לא אנחנו.

<היו"ר דוד ביטן:>
רק אם הוא במוסך הוא חייב לתת חוות דעת. 

<איתי עצמון:>
זה מתוך סעיף 10 לצו הפיקוח.

<היו"ר דוד ביטן:>
תנסחו את זה כמו שזה מנוסח בצו. למה שיניתם את זה?

<יערה למברגר:>
אולי נתקן את הנוסח בהתאם.

<היו"ר דוד ביטן:>
תמיד השמאי יכול להגיד שהוא בדק את זה בבית. אני מציע שאם השמאות חייבת בדיקה שקשורה למכשור שנמצא במוסך, הוא יהיה חייב לעשות את זה במוסך, ואם הוא צריך חוות דעת שלא קשורה לאלמנטים האלה, הוא יוכל לתת את זה בכל מקום.

<אבנר פלור:>
זה בעצם באחריות השמאי לבדוק.

<שלמה תוסייה כהן:>
השר יכול לקבוע גם כללים.

<היו"ר דוד ביטן:>
אתם מסכימים לזה?

<אבנר פלור:>
מסכימים.

<היו"ר דוד ביטן:>
תנסחו את זה אחר כך. 

<איתי עצמון:>
אם זה מוסך, המוסך צריך להיות בעל רישיון. 

<היו"ר דוד ביטן:>
רק במוסך בעל רישיון.

<רונן לוי:>
אי אפשר לחשוף נזק למוסך. הוא יעשה את זה בבית? 

<דידי רוזנפלד:>
נניח שתיקנו את האוטו ושמאי מתבקש לתת חוות דעת על ירידת ערך, מה קשור למוסך בכלל?

<היו"ר דוד ביטן:>
זה הנוסח שנעשה. תנסחו את זה אחר כך. מי בעד סעיף 125 עם התיקון?

הצבעה

בעד – פה אחד 

נגד –  אין

נמנעים –  אין

סעיף 125 אושר

<חוה ראובני:>
חובת ביצוע בדיקה
125א.
לא יערוך שמאי רכב שומת רכב לרכב אלא על סמך בדיקה פיסית

פיסית לרכב לשם

שערך לרכב; השר רשאי לקבוע הוראות לעניין מועד ביצוע הבדיקה


עריכת שומת רכב

הפיסית.

<אינגריד הר אבן:>

אנחנו מבקשים להוסיף את המילה "ואופן" כך שזה יהיה מועד ואופן ביצוע הבדיקה. 

<חוה ראובני:>
בסדר.

<היו"ר דוד ביטן:>
מי בעד סעיף 125א עם התיקון הזה?

הצבעה

בעד – פה אחד 

נגד –  אין

נמנעים –  אין

סעיף 125א אושר עם התיקון

<חוה ראובני:>
איסור התחזות

126.
מי שאינו שמאי רכב לא יציג עצמו כשמאי רכב, ולא ישתמש

לשמאי רכב


בתואר או בכינוי שמשתמע מהם שהוא שמאי רכב.

<היו"ר דוד ביטן:>
מי בעד סעיף 126?

הצבעה

בעד – פה אחד 

נגד –  אין

נמנעים –  אין

סעיף 126 אושר

<חוה ראובני:>
עצמאות שיקול 

126א. 
שמאי רכב יערוך שומת רכב תוך הפעלת שיקול דעת עצמאי 

הדעת של שמאי


ובלתי תלוי בזהותו של מזמין שומת הרכב או עניינו בתוכנה.

רכב

<היו"ר דוד ביטן:>
אני רוצה שתוסיפו כאן סעיף שמתייחס למה שכתוב בצו. אנחנו מוחקים את המילה "נאמנות", כיוון שהוא יכול להיות מטעם מישהו.

<יערה למברגר:>
חשבנו שניתן לזה מענה בסעיף 130, שמדבר על עבירות המשמעת.

<היו"ר דוד ביטן:>
לא. חייבים לכתוב סעיף כללי על כך שהוא יהיה חייב לתת את חוות הדעת שלו במהימנות וביושר. מה הקשר לקנסות ולדברים מהסוג הזה? תורידו רק את המילה "בנאמנות".

<אבנר פלור:>
להעתיק את סעיף 12 מהצו?

<היו"ר דוד ביטן:>
כן, אבל למחוק את המילה "בנאמנות". המילה "יושר" גם בעייתית, צריך למצוא מילה אחרת. נכתוב את המילים "במהימנות ובהגינות". תקרא את הסעיף. 

<איתי עצמון:>
הסעיף יאמר כך: במילוי תפקידיו יפעל שמאי רכב כלפי לקוחו במהימנות - -

<שלמה תוסייה כהן:>
לפי סעיף 126 הנוכחי מותר לשמאי להתחשב באינטרסים של מוסך, מותר לו להתחשב באינטרסים של מבטח, באינטרסים של מגרש, באינטרסים של יבואן חלפים, באינטרסים של כל אדם בעולם חוץ מהמבוטח המסכן והקטן. את השורה השנייה בסעיף הזה צריך למחוק. צריך להשאיר את זה כך ששמאי רכב יערוך את שומתו תוך הפעלת שיקול דעת עצמאי ובלתי תלוי. כל המוסיף גורע.  

<יערה למברגר:>
ואפשר להוסיף שהוא יפעל כלפי לקוחו במהימנות ובהגינות.

<אינגריד הר אבן:>
לא כלפי לקוחו, כלפי בעל הרכב. 

<היו"ר דוד ביטן:>
אנחנו משנים את הדעה שלנו. תוסיף את המילה "הגינות" ואת זה שהוא ינקוט אמצעים סבירים. 

<יערה למברגר:>
שיקול דעת עצמאי ואת זה שהוא יפעל בהגינות?

<היו"ר דוד ביטן:>
כן, ואת הנושא של נקיטת אמצעים סבירים. תקרא את הסעיף עוד הפעם.

<איתי עצמון:>
שמאי רכב יערוך שומת רכב תוך הפעלת שיקול דעת עצמאי, בהגינות ובאופן בלתי 

תלוי בזהותו של מזמין שומת הרכב או עניינו בתוכנה, וכן ינקוט אמצעים סבירים

כדי להבטיח את התנהגותם המהימנה של עובדיו.

<היו"ר דוד ביטן:>
זה הנוסח של הסעיף. 

<זאב פרידמן:>
כאשר אנחנו מגבילים את העצמאות, את הנאמנות ואנחנו אומרים שזה צריך להיות בלתי תלוי בזהותו של המזמין, אז בעסקאות כאלו של שמאות לא תמיד השמאי יש לו הזמנה מאדם מסוים, זה לפעמים יכול להיות מחברת הביטוח, זה לפעמים יכול להיות מהלקוח. 

<היו"ר דוד ביטן:>
כתבנו שזה בלתי תלוי.

<זאב פרידמן:>
אם אנחנו רוצים שהוא יהיה מקצועי, אסור לו להתחשב בעניינו של אף אחד.

<היו"ר דוד ביטן:>
כתוב "בלתי תלוי בזהותו של מזמין שומה". 

<זאב פרידמן:>
אם הצרכן מזמין אותו, אסור לו להתייחס לדעתו? הוא יכול להתייחס לדעתו של בעל המוסך, הוא יכול להתייחס לדעתה של חברת הביטוח. צריך לקבוע שזה יהיה בשיקול דעת עצמאי. 

<היו"ר דוד ביטן:>
כתוב שזה בלתי תלוי. אתה רוצה למחוק את המילה "בזהותו"? 

<זאב פרידמן:>
כן, שהוא יהיה בלתי תלוי באף אחד.

<היו"ר דוד ביטן:>
מישהו פנה אליו. 

<יערה למברגר:>
מבחינת הניסוח צריך להיות ברור במי הוא בלתי תלוי.

<זאב פרידמן:>
בעניינו של כל אחד אחר. 

<היו"ר דוד ביטן:>
הכוונה שהוא יהיה חייב לתת שומה בלא קשר לאף אחד. מה אתם אומרים?

<יערה למברגר:>
זאת שאלת ניסוח. אני חושבת שהמהות ברורה.

<איתי עצמון:>
זאת לא רק שאלת ניסוח, יש כאן אלמנט מהותי.

<יערה למברגר:>
אם הוועדה רוצה להגיד שהוא יהיה בלתי תלוי בהשפעה של כל אחד - -

<איתי עצמון:>
מה שאפשר לעשות, כדי שבכל זאת נקשור את המונח "שיקול דעת עצמאי ובלתי תלוי", זה לכתוב את המילים "ובכלל זה בזהותו של מזמין שומה".

<יערה למברגר:>
אפשר.

<היו"ר דוד ביטן:>
זה מקובל יותר. 

<שלמה תוסייה כהן:>
או בעניינו של כל אדם בתוכנה.

<היו"ר דוד ביטן:>
המילים "ובכלל זה" כוללים את זה. מה שמשפיע זה המזמין, לא מישהו אחר.

<שלמה תוסייה כהן:>
שכחנו לציין את המבוטח, שהוא הצד החלש בכל העניין הזה. 

<היו"ר דוד ביטן:>
מזמין השומה לא חייב להיות המבוטח, הוא יכול להיות חברת הביטוח, המוסך, אדם מן היישוב.

<שלמה תוסייה כהן:>
תשעים ומשהו אחוז מהמזמינים זה המבוטח. כתבנו פה כאילו הגורם הבעייתי הוא המבוטח, כאשר הגורם הבעיתי הוא חברת הביטוח, חברת הליסינג, המוסך. אני מבקש להוסיף את המילים "בעניינו של כל אדם".  

<אינגריד הר אבן:>
צריך להוסיף את המילה "אובייקטיביות".

<היו"ר דוד ביטן:>
שיקול דעת עצמאי זה אובייקטיבי.

<חוה ראובני:>
זה לא מדע מדויק ממילא. 

<יערה למברגר:>
צריך לקרוא את סעיף 126א יחד עם 126ב.

<היו"ר דוד ביטן:>
היועץ המשפטי של הוועדה אומר שהניסוח הזה עם המילים "ובכלל זה" הוא מספיק טוב. מי בעד 126א בתוספת שהקראנו עם המילים "ובכלל זה"?

הצבעה

בעד – פה אחד 

נגד –  אין

נמנעים –  אין

126א עם התיקון אושר

<חוה ראובני:>
איסור השפעה על 
126ב.
בעל רישיון לפי חוק זה לא יפעל, במישרין או בעקיפין, להשפיע

שיקול דעת של 


על שיקול דעתו של שמאי רכב בעריכת שומת רכב; השר רשאי

שמאי בעת עריכת

לקבוע מעשים או מחדלים שיש בהם, בין היתר, כדי להוות 

שומת רכב


השפעה אסורה על שיקול דעתו של שמאי רכב כאמור.

<איתי עצמון:>
יש לי כמה הערות לסעיף. ההערה הראשונה היא לעניין הסנקציה שתחול על מי שמפר את ההוראה הזאת. על שמאי רכב יחול הדין המשמעתי, כפי שנראה בהמשך, כאשר הפרת הסעיף הזה מהווה עבירת משמעת. השאלה מה הסנקציה שתוטל על בעל רישיון אחר לפי חוק זה. אני חושב שיש מקום לקבוע עבירה פלילית על בעלי רישיונות אחרים שיפרו את האיסור הזה, ובלבד שמדובר על הפרה של התקנות שייקבעו. שר התחבורה יהיה מוסמך לקבוע, בתקנות, מעשים ומחדלים שיש בהם כדי להוות השפעה אסורה. אני לא חושב שראוי לקבוע עבירה פלילית על איסור שהוא לא ברור, שהוא עמום. 

<אביטל בגין:>
אנחנו מסכימים עם העמדה של היועץ המשפטי לוועדה שאי אפשר לקבוע עבירה פלילית או עיצום על החלק הראשון שקובע איזו שהיא נורמה כללית ולא ברורה. ברגע שהשר יפרוט את ההתנהגויות שהן אסורות, בין במעשה ובין במחדל, אין מבחינתנו התנגדות לקביעת עבירה או לקביעת עיצום כספי על בעלי הרישיונות.

<איתי עצמון:>
מכיוון שלפי נוסח הסעיף זו סמכות שבשיקול דעת, אני מציע לחייב את השר להתקין תקנות לעניין הזה. אני מציע לאדוני לקבוע מועד להבאת התקנות. אני חושב שהתקנות צריכות להיות בכל מקרה באישור ועדה, בין היתר בשל אותם היבטים פליליים.

<היו"ר דוד ביטן:>
אני חשבתי שרשאי זה חובה.

<איתי עצמון:>
זה לפעמים כך, לפעמים כך. זו שאלה פרשנית.  מה הסנקציה הפלילית שיש להטיל? מה

דרגת הענישה?

<אביטל בגין:>
אפשר לקבוע את זה במדרג הנמוך יותר של 61(א)(2).

<איתי עצמון:>
כלומר, בעל רישיון המפר את הוראות סעיף זה,  דינו – קנס כאמור בסעיף 61(א)(2).

<היו"ר דוד ביטן:>
תקרא את זה עם התיקונים.

<איתי עצמון:>

השר, באישור הוועדה, יקבע מעשים או מחדלים שיש בהם, בין היתר, כדי להוות השפעה אסורה על שיקול דעתו של שמאי רכב כאמור. בעל רישיון המפר את ההוראות שקבע השר בתקנות, דינו – קנס כאמור בסעיף 61(א)(2) לחוק העונשין. איך מבטיחים שהתקנות האלו אכן יותקנו? החוק הזה מסמיך את השר להתקין עשרות או מאות תקנות. 

<חוה ראובני:>
לכמה מהן קבענו לוחות זמנים. 

<איתי עצמון:>
נכון. יכול להיות שגם כאן. בנושאים שהוועדה ראתה אותם כחשובים, הוועדה קבעה לוחות זמנים להבאת התקנות לאישור הוועדה. 

<היו"ר דוד ביטן:>
אתה מציע לכתוב את זה בהצעת החוק?

<איתי עצמון:>
אני חושב שכן.

<אבנר פלור:>
אנחנו מציעים 6 חודשים מאז פרסום החוק.

<איתי עצמון:>
להבאת התקנות לאישור הוועדה. מקובל עליך ש-6 חודשים ממועד פרסום החוק יובאו התקנות לאישור ועדת הכלכלה?

<היו"ר דוד ביטן:>
אוקי.

<אהוד שניידר:>
מה ייחשב כעבירה פלילית מצד המנהל המקצועי במוסך אם הוא אומר שלפי דעתו צריך לתקן את הרכב כך ולא אחרת? האם הוא עושה עבירה פלילית?

<היו"ר דוד ביטן:>
זה ייקבע בתקנות. 

<אהוד שניידר:>
המילים "בין היתר" תימחקנה? 

<היו"ר דוד ביטן:>
צודק, המילים "בין היתר" מיותרות. 

<שלמה תוסייה כהן:>
אנחנו סבורים שהגישה לעבודת השמאי צריכה להיות אחרת. מכיוון שהשמאי נמצא במצב של לחצים מאוד חזקים מכל הצדדים כי כולם אינטרסנטים בתוכנה של חוות הדעת, כמו שאמרנו קודם, חוץ מהשמאי שאין לו שום עניין בתוכן, אז צריך לשמור עליו נקי מלחצים ככל האפשר. אנחנו מבקשים שהאיסור הזה יחול על כל אדם, לא רק על בעל רישיון, מאחר שהלוחצים על השמאי אינם רק בעלי מוסכים או שמאים אחרים אלא גם חברות ביטוח.

<איתי עצמון:>
החוק הזה לא אמור להסדיר את פעילותם של המבטחים, רק של השמאים.  

<שלמה תוסייה כהן:>
כדי להבטיח שתהיה אובייקטיביות צריך לתת להם את הכלים לקיים את העבודה הזאת. אחד הכלים זה לדאוג שאף אחד לא ישפיע על תוכן חוות הדעת.

<איתי עצמון:>
יכול להיות, אבל המסגרת של החוק הזה מתייחסת לבעלי הרישיונות לשירותים או למקצועות בענף הרכב, לא בענייני הביטוח. לעניין הביטוח יש חוקים נפרדים, רגולטור נפרד. אני לא חושב שזה המקום להכניס הוראות בנושא הזה.

<שלמה תוסייה כהן:>
אנחנו מדברים לא רק על מי שיש לו רישיון, דיברנו גם על המבוטח. נכון שלרוב הוא לא זה שמפעיל את הלחץ, אבל גם שם יש לחץ. גם אצל גורמים אחרים שלא נמצאים בפיקוח על הביטוח, כגון חברות ליסינג, יש לחצים שמופעלים על שמאים. גם את זה צריך למנוע, לא רק את המוסך.

<אוהד מעודי:>
אסור לחברות ביטוח או לסוכני ביטוח להשפיע על שמאי כשהוא בא לבצע את השומה. יש על זה אכיפה וסנקציות. חברות ליסינג זה עניין אחר.

<היו"ר דוד ביטן:>
יש את זה בחוק אחר. זה לא מבטל את כל החקיקה הקיימת. אם יש את זה בחוק אחר  - אין בעיה.

<שלמה תוסייה כהן:>
מה שקורה זה שאין פה אחידות. כאשר אנחנו מדברים על חברת ליסינג, היא לא נמצאת בפיקוח שלכם. כאשר אנחנו מדברים על מבוטח, הוא בוודאי לא נמצא באף אחד מהחוקים האלה. לכל אחד יש סריה שונה של הוראות. אנחנו מדברים פה על מה בדיוק תיחשב השפעה. לפיקוח על הביטוח יש סדרת תקנות מסוימת לגבי מה נחשבת השפעה, כאשר למשרד התחבורה תהיה סדרה אחרת לחלוטין של תקנות. כל אדם יוכל להשפיע על השמאי בדיוק בנקודה הרלוונטית, ולכן צריך לעשות פה איזו שהיא אחידות על-מנת לתת לו את הכלים שאיתם הוא יוכל לעבוד.

<היו"ר דוד ביטן:>
מה לגבי הטענה שבחוקים אחרים אין את כל הדברים האלה? 

<חוה ראובני:>
ביטוח מוסדר.

<היו"ר דוד ביטן:>
את זה הבנו. מה לגבי הדברים האחרים?

<חוה ראובני:>
חברות ליסינג הן בעלות רכב. הן פועלות במסגרת הזאת. רק לחברות הליסינג התפעולי יש רישוי, שגם הוא רישוי מאוד מאוד מוגבל בהיקף שלו ובסמכות שלו. זה מעוגן בצו פיקוח שעתיד להתבטל.

<היו"ר דוד ביטן:>
התשובות מספקות.

<זאב פרידמן:>
אני חושב שככל שלא נאמר שלא יפעיל אדם, לא רק בעל רישיון, אנחנו משאירים בדיוק את אותו מצב. היושב-ראש בישיבה הקודמת אמר שזה לב ליבו של החוק. אם לא נבוא ונאמר שאנחנו מונעים את ההשפעה על השמאי, השמאי לא יוכל לבצע את העבודה שלו.

<היו"ר דוד ביטן:>
כתבנו את זה בסעיף נפרד.


<זאב פרידמן:>
מה שאנחנו עושים זה רק מכניסים את השמאי לסד. כששאלתי כאן את משרד התחבורה, נאמר לי שמותר לכל אחד להתייעץ ולהציע לשמאי איך לפעול. אני לא בטוח שאם אדון לנסקי היה מציע לעשות משהו או מר בני סיגל היה מציע למישהו לעשות משהו, הוא היה יכול להגיד – לא רוצה לעשות את זה.

<היו"ר דוד ביטן:>
אפילו לגבי המכון לרפואה משפטית אמרו שמותר לכל אחד להשפיע ולייעץ. 

<זאב פרידמן:>
אנחנו מכירים את זה בבית משפט לתביעות קטנות. אסור לעורך דין לייצג, אז חברות ביטוח שולחות לשם מתמחים או אנשים שהם פקידי בתי משפט. 

<היו"ר דוד ביטן:>
מה אתה מבקש?

<זאב פרידמן:>
אני מבקש לאסור על אנשים להשפיע על מישהו לפעול בניגוד לחובתו על פי רישיון.

<היו"ר דוד ביטן:>
לא יפעל אדם?

<זאב פרידמן:>
לא יפעל אדם, במישרין או בעקיפין, להשפיע.

<היו"ר דוד ביטן:>
בעל רישיון לפי חוק זה לא יפעל, במישרין או בעקיפין. מה זה "אדם"?

<זאב פרידמן:>
כל אדם. 

<היו"ר דוד ביטן:>
החוק הזה מסדיר פעילות מסוימת.

<זאב פרידמן:>
שלא יקרה מצב שצרכן נכנס למוסך ואומר לבעל המוסך: הכסף הוא שלי, אל תתקן את הברקסים.

<דידי רוזנפלד:>
אסור לו? אני שואל אותך מה לתקן? 

<היו"ר דוד ביטן:>
מה קורה אם אני כאדם פרטי מזמין את השמאות, אני כן יכול לעשות את כל העבירות?

<אביטל בגין:>
העמדה הראשונית של משרד המשפטים הייתה שהמקצוע הזה הוא כמו שאר המקצועות. לאדם מותר לבוא בדין ודברים עד גבול מסוים. זה נכנס לעבירות בחוק העונשין, כמו ניסיון לקבלת דבר במרמה,  איומים, סחיטה. 

<היו"ר דוד ביטן:>
לא תגיעו לקבלת דבר במרמה.

<אביטל בגין:>
הבעיה שהוצגה בוועדה במהלך הדיונים הייתה על סוג מסוים של לחצים מצד בעלי הרישיונות. 

<איתי עצמון:>
מכיוון שמדובר על בעל רישיון לפי חוק זה, יכול להיווצר מצב שאדם שחייב ברישיון אבל פועל ללא רישיון יוכל לחמוק מהאיסור. יכול להיות שצריך להגיד בעל רישיון לפי חוק זה, או אדם החייב ברישיון ופועל ללא רישיון. 

<היו"ר דוד ביטן:>
זאת הערה טובה, בלי קשר למה שהם אמרו. תוסיף את זה.

<אורי גורביץ:>
זה לא פותר כלום.

<היו"ר דוד ביטן:>
אני אגיד לך למה כן. במישרין או בעקיפין יכול להיות גם איזה שהוא פקיד. בשביל זה יש בתי משפט. פה מדובר על סעיף כללי שמתייחס להשפעה על שמאי. אתם צריכים להרחיב אותו טיפה. זה שזה כתוב בפיקוח על הביטוח לא אומר כלום.

<אביטל בגין:>
אדוני, כמו שאמרת לפני מספר רגעים, תחום ההסדרה של החוק הזה הוא האנשים המורשים לפי החוק. הוראות שמהן אתם רוצה לאסור על כלל הציבור לא צריכות להיות בחוק הזה. אם חושבים שצריך לקבוע איזו שהיא עבירה כללית של השפעה על בעלי תפקידים שיכולים לקבל החלטות, זה בחוק העונשין שמכסה את המצבים שמגיעים לשם. 

<היו"ר דוד ביטן:>
מה זה סעיף 61, זה קנס, נכון?

<איתי עצמון:>
מי שמתחיל את התהליך הוא משרד התחבורה.

<אוהד מעודי:>
מי שמשפיע או מנסה להשפיע על השמאי זה המוסך או חברת הביטוח. לגבי חברת הביטוח, יש הוראות מפורשות שלנו, לרבות עיצומים כספיים. הקנס האחרון שהוטל על חברת ביטוח היה של 7 מיליון שקלים.   

<היו"ר דוד ביטן:>
שם זה כתוב?

<אוהד מעודי:>
כן. 

<רונן לוי:>
הקנס היה עלינו, לא על נושאי משרה בחברה ביטוח, לכן זה לא מזיז להם, הם ממשיכים לעשות אותו דבר. 

<אוהד מעודי:>
אתה אומר דברים לא מדויקים. 

<רונן לוי:>
עדיין הדברים נעשים יום יום, שעה שעה. יש קבוצה של שמאים שיעידו שכל מה שעשית זה קנסת אותנו בכספים שאנחנו שמים בחברות הביטוח, לא קנסת נושאי משרה.   

<אוהד מעודי:>
גם נושאי משרה.

<רונן לוי:>
לא פרסמת שקנסת נושאי משרה.

<היו"ר דוד ביטן:>
אני לא מוכן לקבל את זה שאנחנו לא מתייחסים לחברת הביטוח שיכולה להפעיל לחץ. 

<אוהד מעודי:>
היו בדוח מבקר המדינה כל מיני עניינים בעיתיים כלפי חברות ביטוח. בחוק של החלפים הייתה אמירה לגבי חברות ביטוח. מי שיכול להטיל עיצום כספי או סנקציות כלפי חברות ביטוח ולבצע אכיפה זה הפיקוח על הביטוח, לא משרד התחבורה. אני בספק אם משרד התחבורה, שאמור לפקח על שמאים ועל מוסכים, יעשה גם אכיפה על חברות ביטוח. זה לא רלוונטי, זה יהיה אות מתה. 

<חוה ראובני:>
מעשה לא נהיה יותר אסור אם כותבים אותו בשני חוקים שונים. זה לא הופך אותו ליותר אסור משהיה קודם.

<היו"ר דוד ביטן:>
זה מה שקורה בפועל. את לא מבינה שהמפקחת על הביטוח לא מיישמת את זה.

<אוהד מעודי:>
כבוד היושב-ראש, אני אשמח לשלוח לך הרבה מהדברים שנעשו כלפי חברות ביטוח. חלק מפורסם, חלק לא. הוטלו קנסות בסדר גודל כ-14 מיליון שקלים על חברות בשנתיים האחרונות. 

<רונן לוי:>
למה זה ממשיך?

<היו"ר דוד ביטן:>
אני לא יכול להתחיל לתקן את כל החוקים. אנחנו טוענים ששמאי שנותן לחברת ביטוח להשפיע עליו או נותן לכל אדם, הוא בעצמו עובר עבירה, לכן אנחנו נוסיף סעיף בעבירות המשמעת על העניין. חברת הביטוח זו הבעיה הכי גדולה פה. נתקן את זה בסעיף 130.

<רונן לוי:>
אנחנו מקבלים את מה שאמרת. יש לנו בעיה שברגע ששמאי משפיע עלינו להתקין חלק לא מתאים אנחנו הם בעלי העבירה הפלילית. דיברנו על זה בפעם שעברה. 

<היו"ר דוד ביטן:>
אל תיתן לו להשפיע. 

<רונן לוי:>
תכניס את זה. תגן גם על המנהל המקצועי.

<חוה ראובני:>
השמאי הפר את החובה שלו. 

<היו"ר דוד ביטן:>
באיזה מובן הפתרון שמצאנו משפיע על השמאים? אם נתתם לחברת ביטוח או לכל אדם אחר להשפיע על שיקול דעתכם, הפרתם את החובה להיות בלתי תלויים, ואז אתם תעברו עבירת משמעת. אנחנו נתקן את זה בסעיף 130. 

<יהודה יגן:>
הבעיה שלנו היא שאנחנו תלויים בחברות הביטוח בגלל הרשימות. ברגע שאנחנו תלויים אנחנו בבעיה. 

<היו"ר דוד ביטן:>
מה הפתרון שלך?

<יהודה יגן:>
אל"ף, תבטלו את הרשימות, ובי"ת, תשמרו עלינו כדי שנוכל לשמור עליכם. אם אתה רוצה שנשמור עליכם, תחזקו אותנו. 

<שלמה תוסייה כהן:>
במקום זה מטילים עליהם חובות נוספים.

<לאה ורון:>
יהודה, מה הן אותן רשימות שאתה מדבר עליהן? 

<יהודה יגן:>
הצרכן נאלץ לבחור שמאי מתוך רשימה. השמאים נרשמים באותן רשימות. הם רוצים להיות חברים במסגרת הזאת. המסגרת היא חברת הביטוח. זה מקור הפרנסה.

<היו"ר דוד ביטן:>
זה קיים גם במשכנתאות.

<יהודה יגן:>
לא.  

<ירון אליאס:>
אתה פתחת ואמרת שאתה לא מתכוון לפתוח נושאים שנסגרו כאן.

<היו"ר דוד ביטן:>
אלא אם כן זו טענה מהותית.

<ירון אליאס:>
מה שמנסים לעשות כאן זה לפתוח הסדרים שפועלים כבר 10 שנים, הם נבחנו בשני חוזרים מקיפים של המפקח על הביטוח, הוגשו שני בג"צים נגד ההסדרים האלה, כולל נגד הרשימות. בג"ץ אישר את החוזים של המפקח על הביטוח.

<היו"ר דוד ביטן:>
מה לגבי הטענה המהותית שלו שאם הוא צריך לפעול באופן בלתי תלוי ולא לשמור על חברת הביטוח אתה תוציא אותו מהרשימה?

<ירון אליאס:>
בדיוק בגלל זה המפקח על הביטוח פרסם את החוזרים.  

<אוהד מעודי:>
יש הוראה מפורשת בחוזרים שלנו שאסור לחברת ביטוח להוציא שמאי כסנקציה. 

<היו"ר דוד ביטן:>
מי בודק את זה בפועל?

<אוהד מעודי:>
אסור לבדוק ממוצע עלויות של שמאי בשביל דבר כזה או אחר. יש סדר בעניין. מבקר הפנים צריך לבדוק מה הסיבה שרוצים להוציא שמאי. הוא צריך לעשות שימוע, לרבות לשלוח אלינו את הסיבה. בשנים האחרונות השמאים שהוצאו מהרשימה הם כאלה שהלכו לעולמם או כאלה שרצו לצאת. 

<דני הולנדר:>
אוהד מעודי, קיבלת הקלטות שמאיימים על שמאים. לא עשית כלום. את השמאים עצמם מעמידים לדין, מביאים אותם למשמעת אצל חברות הביטוח. אם הם לא עומדים בזה, מטילים עליהם סנקציות.

<אוהד מעודי:>
מה הסנקציה?

<דני הולנדר:>
אתה אומר שלא מודדים אותם. מודדים אותם. אתה לא מתייחס להקלטה. הקלטה לא תופסת מבחינתך, נכון? 

<אוהד מעודי:>
אתה זורק דברים באוויר. מי שבוחר את השמאי זה המבוטח או המוסך. למוסך יש את ההשפעה הכי גדולה. מה שמעלה את הפרמיות שאנשים משלמים היום ל-4000 ול-5000 שקל בביטוח מקיף זה רק ההשפעה של המוסכים.

<היו"ר דוד ביטן:>
אבנר, אני מבקש שתכניסו סעיף בחוק שאין רשימות, שיהיו כללים.  

<אוהד מעודי:>
זה גם עמד במבחן בג"ץ. זה לא רלוונטי לחוק הזה.

<היו"ר דוד ביטן:>
תביא את בג"ץ לפה. אני מבקש ששר התחבורה יקבע כללים, בהתייעצות עם שר האוצר, בנוגע לשמאים שיכולים לתת שמאויות לא מטעם חברת הביטוח לעניין הזה.  אני לא מוכן  שיהיה דבר כזה. 

<אבנר פלור:>
אתה לא מוכן שיהיו רשימות?

<היו"ר דוד ביטן:>
אני לא מוכן שיהיו רשימות. אני רוצה שיהיה כלל שאומר איזה שמאי יכול לתת. אני לא מאמין לשטות הזאת שהם לא משפיעים. בפועל זה קורה. אתה צריך לקבוע כללים לפי שנות ניסיון וכו'. לא מעניין אותי מה כתוב בחוק חוזה ביטוח. זה בסיס החוק. אין דבר כזה שיהיו רשימות. יהיו כללים שיקבעו מי יכול. 

<איתי עצמון:>
אתה רוצה תיקון בחוק הפיקוח על הביטוח?

<היו"ר דוד ביטן:>
לא, אני רוצה את התיקון פה.

<איתי עצמון:>
התיקון לא יכול להיות פה.

<היו"ר דוד ביטן:>
אבל הוא מתייחס לעניין הזה.

<אוהד מעודי:>
כבוד היושב-ראש, אני אשמח להעביר לך נתונים ודברים חד-משמעיים.

<היו"ר דוד ביטן:>
אני מאשר את הסעיף כמו שהוא. אתם תביאו לי נוסח איך פותרים את הבעיה. אני לא מוכן שהדבר הזה יהיה. יש השפעה. הנושא של פרנסה זו ההשפעה הכי גדולה שיש, גם אם זה בתת מודע של השמאי. אי אפשר לבנות את זה בצורה כזאת, אני מאוד מצטער. מצד שני, החברות פראייריות, כי כל הצעת מחיר של מוסך כלפי חברה שיש לה ביטוח זה פי 3 ופי 4 ממה שעושים בלי ביטוח. שהחברות ייכנסו לעניין הזה כמו שצריך. 

<אוהד מעודי:>
ברגע שתפתח את זה זה רק יעצים את הבעיה וישליך על העלויות של הפרמיות. אז המוסך יוכל להשפיע בצורה יותר חזקה.

<היו"ר דוד ביטן:>
לגבי המחיר, תמצאו פתרון. 

<דידי רוזנפלד:>
לפי ההצעה שלך, אדוני היושב-ראש, מי שישפיע על זהות השמאי זה המוסך, אני אסביר לך למה. 

<היו"ר דוד ביטן:>
תשבו על-מנת לפתור את הבעיה הזאת. אני מציע שתהיה רשימה כללית של שמאים שעומדים בתנאים שהממנה תבחר.

<דידי רוזנפלד:>
מי יבחר? הבן אדם לא בוחר כלום. הבן אדם בא למוסך.  

<אוהד מעודי:>
אנחנו נחשוב על פתרון. 

<היו"ר דוד ביטן:>
אם תמצאו פתרון, אני אלך על זה, אבל לא להשאיר את זה ולהגיד לי שזה מקובל. תמצאו פתרון, גם אם זה שינוי הנהלים שלכם.

<אוהד מעודי:>
חשוב לי לומר שהפתרון יהיה באמצעות הוראות שלנו. 

<היו"ר דוד ביטן:>
אין לי בעיה. אני רוצה לשמוע את הפתרון. ההערה של היועץ המשפטי מקובלת עלי. אני לא חייב לתקן את החוק. אני רוצה פתרון לעניין במסגרת הדיונים שפה. מי בעד סעיף 126ב עם התיקונים?

הצבעה

בעד – פה אחד 

נגד –  אין

נמנעים –  אין

סעיף 126ב אושר עם התיקונים

<חוה ראובני:>
סימן ב': מועצת שמאי הרכב

מועצת שמאי הרכב
127.
(א) השר ימנה מועצה מייעצת לעניין שמאי רכב (להלן – מועצת שמאי

היו"ר


הרכב) שחבריה כמפורט להלן, וביניהם שתי נשים לפחות:

(1) שלושה עובדים של המשרד, בעלי ניסיון ומומחיות 

שמתאימים לתפקידי המועצה, ואחד מהם יהיה היושב-
ראש;

(2) שלושה שמאי הרכב לפי המלצה של הארגון הארצי 

המייצג את המספר הגדול ביותר של שמאי הרכב;
(3) נציג של הממונה על שוק ההון הביטוח והחיסכון 

במשרד האוצר, לפי המלצת הממונה;
(4) נציג הארגון המייצג את רוב חברות הביטוח בישראל,

לפי המלצת הארגון;
(5) נציג משטרת ישראל, לפי המלצת ראש אגף התנועה

במשטרת ישראל;
(6) נציג ארגוני צרכנים כהגדרתם בסעיף 31(א) לחוק הגנת

הצרכן, התשמ"א-1981 שהוא בעל ידע בתחום שמאות
רכב או בתחום הרכב או בעל ידע משפטי באחד מהתחומים

האמורים.




(ב) השר ימנה ממלא מקום לכל אחד מחברי המועצה, שיתקיימו 




בהם תנאי הכשירות לפי הוראות סימן זה.




(ג) חברי מועצת שמאי הרכב יתמנו לתקופה של שלוש שנים וניתן 




לשוב  ולמנותם לשתי תקופות כהונה נוספות.




ד) מועצת שמאי הרכב רשאית למנות, מבין חבריה, ועדות משנה אשר




ייעצו לה בכל עניין הנוגע לתפקידיה לפי חוק זה.




ה) הודעה על מינוי חברי מועצת שמאי הרכב תפורסם ברשומות ובאתר




האינטרנט של המשרד; ההרכב העדכני של מועצה יפורסם באתר




האינטרנט של המשרד.




ו) על מועצת שמאי הרכב ועל חבריה יחולו הוראות סעיפים 53א עד




53ה, לעניין סיג למינוי חבר מועצה, פקיעת כהונה, ניגוד עניינים, 




החלת דינים על חברי המועצה שאינם עובדי המדינה ותוקף פעולות,




הכל בשינויים המחויבים.

<אינגריד הר אבן:>
אנחנו מבקשים נציג של איגוד המוסכים במועצת השמאים. עכשיו הוגש לכבוד היושב-ראש מסמך שלפיו משרד התחבורה עצמו המליץ למנות נציג מוסכים במועצה המייעצת לשמאים. כל הפעולה של השמאים מתייחסת לתיקון במוסך. יש גם חובת היוועצות של השמאי עם המנהל המקצועי. זה רק טבעי וברור שיהיה פה נציג של המוסכים.  
<היו"ר דוד ביטן:>
תסתכלי על תפקידי המועצה, אין לזה קשר אליכם. 

<אינגריד הר אבן:>
ומה הקשר לחברת ביטוח?

<היו"ר דוד ביטן:>
אתם לא קשורים לעניין. סגרנו את העניין שהמוסכים לא צריכים נציג. למה הכנסת את חברת הביטוח?

<יערה למברגר:>
זה מצב קיים. 

<היו"ר דוד ביטן:>
מה הסעיפים האלה קשורים לחברת ביטוח?

<יערה למברגר:>
אפשר להוריד את נציג ארגון חברות הביטוח. 

<היו"ר דוד ביטן:>
תורידי.  

<יערה למברגר:>
ככל שהמועצות קטנות יותר, כך הן  יותר יעילות.

<איתי עצמון:>
פסקה (4) של סעיף קטן (א) נמחקת.

<היו"ר דוד ביטן:>
מי בעד סעיף 127 עם התיקון?

הצבעה

בעד – פה אחד 

נגד –  אין

נמנעים –  אין

סעיף 127 אושר עם התיקון

<חוה ראובני:>
תפקידי מועצת 

128.
 מועצת שמאי הרכב תייעץ למנהל או לשר, לפי העניין, 

שמאי הרכב


בעניינים אלה:

(1) סירוב לתת או לחדש רישיון לעיסוק בשמאות רכב,

התליית רישיון או ביטולו לפי סעיפים 7 ו-13;
(2) קביעת תכנית הלימודים בקורס שמאות רכב ותכניות

הבחינות לפי סעיף 120(4), וקביעת תכניות להשתלמויות
מקצועיות של שמאי רכב;

(3) קביעת הוראות לפי סעיף 17(ב) ו-(ג), לעניין שמאי רכב;

(4) קביעת הוראות מקצועיות לפי סעיף 123.

<היו"ר דוד ביטן:>
מי בעד סעיף 128?

הצבעה

בעד – פה אחד 

נגד –  אין

נמנעים –  אין

סעיף 128 אושר

<חוה ראובני:>
סדרי הדיון
129.
(א)
יושב-ראש מועצת שמאי הרכב יקבע את מועדי ישיבות המועצה, את 

במועצת שמאי 


מקומן ואת סדר יומן.

הרכב




(ב) 
החלטות מועצת שמאי הרכב יתקבלו ברוב קולות הנוכחים בישיבה





ובלבד שנכחו בישיבה לפחות יושב הראש וכן נציג מכל אחד מן 

הנציגים המפורטים בפסקאות (2) עד (5); היו הדעות שקולות, 

תכריע דעת היושב-ראש.




(ג) 
דנה מועצת שמאי הרכב בנושא קביעת תכנית הלימודים בקורס





שמאות רכב לפי סעיף 124(4), תזמין לישיבה נציג ממשרד 





הכלכלה.



ד)
השר רשאי לקבוע הוראות בדבר סדרי עבודתה ודיוניה של מועצת




שמאי הרכב; המועצה תקבע לעצמה את סדרי עבודתה ודיוניה,




כל עוד לא נקבעו לפי חוק זה.

<דידי רוזנפלד:>
לא צריך שכולם יהיו. אם אחד רוצה לתקוע את הישיבה, הוא לא יגיע. אם לנציג המשטרה אין זמן, הוא לא יגיע. אי אפשר לעשות ישיבה?

<חוה ראובני:>
דווקא נציגי המשטרה מגיעים. 

<דידי רוזנפלד:>
סתם אמרתי משטרה.

<אבנר פלור:>
המועצה הזאת מתכנסת מספר פעמים בשנה. המועדים שלה נקבעים הרבה זמן מראש. זו מועצה מאוד מאוד חשובה, חשוב שיהיה נציג מכל אחד מהם. זה קיים היום, זה לא שהם נעדרים.

<דידי רוזנפלד:>
אם לא מגיע, בשביל זה לא תקיים את הישיבה?

<היו"ר דוד ביטן:>
הוא צודק. תכניסו סעיף שבישיבה הראשונה יש קוורום, בישיבה השנייה לא חייב להיות.

<לאה ורון:>
או שהשר ממנה ממלא מקום. 

<איתי עצמון:>
יש ממלא מקום.

<לאה ורון:>
אם יש ממלא מקום, אין שום בעיה.

<היו"ר דוד ביטן:>
הטענה שלו נכונה מבחינה משפטית.

<אבנר פלור:>
האם אתה אומר שאם ממלא המקום לא מגיע אי אפשר לקיים?

<היו"ר דוד ביטן:>
לא. אני אומר שבישיבה הראשונה חייב להיות קוורום, בישיבה השנייה לא חייב להיות קוורום,  מי שבא בא. ככה זה מקובל בחברות. למה שפה זה לא יהיה, מה ההבדל? 

<יערה למברגר:>
הייתי כותבת שנכחו בישיבה לפחות יושב-ראש ושני נציגים נוספים.

<איתי עצמון:>
אולי שני נציגי ממשלה.

<היו"ר דוד ביטן:>
אין לי בעיה. הוא צודק בטענה. מה התיקון?

<איתי עצמון:>
ובלבד שנכחו בישיבה לפחות יושב הראש וכן 3 נציגים נוספים?

<יערה למברגר:>
2.

<איתי עצמון:>
לא משנה מאיזו קבוצה.

<יערה למברגר:>
כן, לא משנה מאיזו קבוצה.

<היו"ר דוד ביטן:>
אולי תעשו את זה בקוורום השני. הקוורום הראשון יהיה כמו שכתוב, הקוורום השני יהיה מה שאמרנו. מי בעד סעיף 129 עם התיקון שאמרנו?

הצבעה

בעד – פה אחד 

נגד –  אין

נמנעים –  אין

סעיף 129 אושר עם התיקון

<חוה ראובני:>
סימן ג': דין משמעתי של שמאי רכב

עבירות משמעת
130.
(א)
שמאי רכב שעשה מאחד מאלה, עבר עבירת משמעת:

(1) נהג בדרך שאינה הולמת את עיסוקו;

(2) גילה חוסר אחריות או רשלנות חמורה במהלך עיסוקו

במקצוע;
(3) פעל באופן שיש בו חשש לניגוד עניינים או בחוסר 

מקצועיות בניגוד להוראות לפי סעיף 17, ובכלל זה הנסיבות
שנקבעו לפי סעיף 17(ב) ו-(ג), או פעל בניגוד להוראות לפי 

סעיף 123;



(3א) לא מילא אחר הוראות המנהל לעניין השתלמות 



מקצועית לפי סעיף 12;

(4) הורשע בפסק דין סופי, בעבירה שמפאת מהותה, חומרתה

או נסיבותיה אין הוא ראוי לשמש שמאי רכב.
(5) ערך שומת רכב בהתחשב בזהותו של מזמין שומת הרכב

או בעניינו בתוכנה;
זה צריך להתאים לשינוי הנוסח שעשינו ב-126א.

(6) השפיע על שמאי רכב אחר בעריכת שומת רכב, בניגוד

להוראות לפי סעיף 126ב.


(ב)
(1) הוראות סעיף קטן (א) יחולו גם על מתמחה בשמאות רכב




בתקופת התמחותו ועד להכרעה הסופית בדבר מתן הרישיון




לשמאות רכב, ובתקופה זו יהיה המתמחה כפוף לשיפוט 




משמעתי, והוראות פרק זה וכן הוראות לפי סעיף 17 יחולו,




בשינויים המחויבים, גם עליו.




(2) בשל עבירת משמעת רשאית ועדת המשמעת להטיל על 




מתמחה בשמאות רכב אזהרה, נזיפה, פסילה מקבלת רישיון




לשמאות רכב, לתקופה שלא תעלה על שלוש שנים או לצמיתות,




ואם היה בעבירה משום הפרת חובותיו כמתמחה או פגיעה 




בטוהר הבחינות – גם ביטול ההתמחות, כולה או מקצתה, 




וביטול בחינה.





3) פסלה ועדת המשמעת מתמחה בשמאות רכב מקבלת 





רישיון לעיסוק בשמאות רכב לצמיתות, לא יגיש בקשה





לקבלת רישיון לפני שחלפו שבע שנים מיום הפסילה.

<היו"ר דוד ביטן:>
תוסיפו סעיף  קטן (7).

<איתי עצמון:>
עוד הפרה בסעיף 130(א), עבירת משמעת נוספת. 

<היו"ר דוד ביטן:>
תכתבו - "לא ערך את שומת הרכב באופן בלתי תלוי ותוך הפעלת שיקול דעת עצמאי".

<שלמה תוסייה כהן:>
זה במקום (5).

<איתי עצמון:>
לא.

<היו"ר דוד ביטן:>
לא קשור.

<יערה למברגר:>

זה קשור ל-(5). אולי זה לא מנוסח טוב, אבל צריך לאחד את (5) ו-(7).

<חוה ראובני:>
זה תואם את הנוסח הקודם.

<איתי עצמון:>
סעיף (5) צריך להתחבר לסעיף 126ב.

<יערה למברגר:>

סעיף (5) צריך להתבטל, כי הוא היה בנוסח קודם שהשתנה.

<היו"ר דוד ביטן:>
במקום (5) יבוא מה שאמרנו. זה אומר שוועדת המשמעת תקבע אם זה נכון או לא. 

<חוה ראובני:>
מה הנוסח?

<היו"ר דוד ביטן:>
לא ערך את שומת הרכב באופן בלתי תלוי ותוך הפעלת שיקול דעת עצמאי.

<איתי עצמון:>
בניגוד לסעיף 126א.

<שלמה תוסייה כהן:>
עבירה אחת שנשמטה פה זה הוראות סעיף 125א שמחייבות בדיקה פיזית לפני עריכת שומה. 126ב נכלל, אבל החובה לבדיקה פיזית לא נכלכלה פה. היא צריכה להיכלל.

<היו"ר דוד ביטן:>
מקובל?

<אבנר פלור:>
כן.

<שלמה תוסייה כהן:>
אם (5) מדבר על שיקול דעת עצמאי ו-(3) אומר שהוא פעל באופן שיש בו חשש לניגוד עניינים,  קשה לי להבין מה בדיוק האבחנה.  

<איתי עצמון:>
זו ספציפיקציה של התקנות שיקבע השר. יש עוד הוראות שהשר יקבע בתקנות. 

<שלמה תוסייה כהן:>
למה מכניסים את זה פעם אחת בסעיף (3), פעם אחת בסעיף (5)?

<יערה למברגר:>
פסקה (5) שהוספתי מתייחסת לסעיף 126א. אפשר היה לטעון, וניסינו לטעון בדיונים קודמים ש-126א הוא מיותר והוא ייכנס דרך ההוראות שייקבעו לפי סעיף 17. הוועדה רצתה לקבוע את 126א, אז כדי שתהיה לו משמעות אנחנו הופכים אותו לעבירת משמעת. יכולה להיות חפיפה מסוימת.

<שלמה תוסייה כהן:>
יהיו שתי תקנות של השר, אחת שתקבע לפי סעיף 126א ואחת לפי סעיף 17? 

<יערה למברגר:>
כן.

<היו"ר דוד ביטן:>
אולי הוא יעשה תקנה אחת.

<שלמה תוסייה כהן:>
אני לא מכיר את הדבר הזה.

<יערה למברגר:>
יכולה להיות חפיפה אחת, אבל אני לא רואה פגם בזה שיש סעיף מפורש ב-126א שאנחנו קובעים עליו עבירת משמעת.

<היו"ר דוד ביטן:>
עורך דין תוסייה כהן, גם היועץ המשפטי שלי אומר שאין בעיה. את הטענה הראשונה קיבלנו. כשתהיה תקנה, נתווכח. מי בעד סעיף 130 עם התיקון שהוספנו?

הצבעה

בעד – פה אחד 

נגד –  אין

נמנעים –  אין

סעיף 130 אושר עם התיקון

<חוה ראובני:>
מינוי ועדת משמעת
131.
(א) השר ימנה ועדת משמעת בת שלושה חברים, שתפקידה





לדון ולהחליט בעבירות משמעת של שמאי רכב( להלן – 





ועדת המשמעת). 





(ב) חברי ועדת המשמעת יהיו – 

(1) מי שכשיר להתמנות לשופט בית משפט שלום, לפי

הצעת שר המשפטים, והוא יהיה יושב ראש הוועדה;
(2) עובד המדינה שהוא בעל תפקיד בכיר במשרד שאינו

המנהל והוא בעל מומחיות בתחום הרכב;
(3) שמאי רכב בעל ותק של שבע שנים לפחות שאינו עובד

המדינה, לפי המלצת מועצת שמאי הרכב, ואם לא 
המליצה המועצה כאמור בתוך 45 ימים מיום פניית

השר – שמאי רכב כאמור לפי החלטת השר.




(ג) חבר מועצת שמאי הרכב לא ימונה לחבר ועדת המשמעת בטרם




חלפה שנה מתום כהונתו כחבר מועצת שמאי הרכב.




ד) הודעה על מינוי חבר ועדת המשמעת תפורסם ברשומות.




ה) השר ימנה ממלאי מקום לחברי ועדת המשמעת לפי הוראות




סעיף זה.

<רונן לוי:>
רצינו רק להוסיף ב-(ב)(3) שמאי רכב עצמאי, שיהיה ברור שזה לא שמאי שמועסק על ידי חברות ביטוח. 

<יערה למברגר:>
זה הרגולציה שעושה המפקח על הביטוח.

<חוה ראובני:>
יש את סעיף 134 בהמשך. 134(3), שעוד לא קראנו, אוסר למנות לוועדת משמעת מישהו שעלול להימצא, במישרין או בעקיפין, באופן תדיר במצב של ניגוד עניינים. 

<יערה למברגר:>
הוא לא שכיר של חברת ביטוח, למיטב ידיעתי.

<חוה ראובני:>
ואם הפרנסה העיקרית שלו באה מחברות ביטוח, הוא עלול להימצא בניגודי עניינים.

<היו"ר דוד ביטן:>
למה הנציג היום עובד בחברת ביטוח? יש היום ועדת משמעת?

<אבנר פלור:>
אין.

<היו"ר דוד ביטן:>
אם אין, אז אין. מי בעד סעיף 131?

הצבעה

בעד –  פה אחד

נגד –  אין

נמנעים –  אין

סעיף 131 אושר

<חוה ראובני:>
אי-תלות
132.
במילוי תפקידו אין על חבר ועדת משמעת מרות זולת מרותו של הדין.

<היו"ר דוד ביטן:>
מי בעד סעיף 132?

הצבעה

בעד – פה אחד 

נגד – אין

נמנעים – אין 

סעיף 132 אשר

<חוה ראובני:>
תקופת כהונה
133.
חבר ועדת המשמעת יתמנה לתקופה של ארבע שנים, ורשאי השר לשוב




ולמנותו לתקופה אחת נוספת, וכן לשוב ולמנותו לאחר הפסקה של ארבע




שנים רצופות לפחות.

<היו"ר דוד ביטן:>

מי בעד סעיף 133?

הצבעה

בעד – פה אחד 

נגד –  אין

נמנעים –  אין

סעיף 133 אושר

<חוה ראובני:>
פסלות להתמנות

134.
לא ימנה השר לחבר ועדת המשמעת מי שהתקיים בו אחד מאלה:

לחבר ועדת

המשמעת

(1) הוא הורשע בפסק דין סופי, בעבירה פלילית או בעבירת משמעת,

שמפאת מהותה, חומרתה או נסיבותיה אין הוא ראוי לשמש חבר 
ועדת המשמעת; לעניין זה, "הורשע" – לרבות מיש בית משפט כי

ביצע את העבירה;

(2) הוגשו נגדו כתב אישום או קובלנה בשל עבירה כאמור בפסקה (1)

וטרם ניתן פסק דין בהליך הפלילי או החלטה בהליך המשמעתי, לפי
העניין;

(3) הוא עלול להימצא, במישרין או בעקיפין, באופן תדיר, במצב של 

ניגוד עניינים בין תפקידו כחבר ועדת המשמעת לבין עניין אישי או 
תפקיד אחר שהוא ממלא, בין בתמורה ובין אם שלא בתמורה.

<אינגריד הר אבן:>
האם מכאן עולה שהוא חייב לדווח על ניגוד עניינים? למה אין הוראה כזאת?

<חוה ראובני:>
הליך המינוי כרוך בכל הפורומים האלה במילוי שאלונים שאמורים לחשוף פוטנציאליים לניגוד עניינים. על ידי זה יודעים אם למנות אותו או לא למנות אותו להליך הזה.

<אינגריד הר אבן:>
צריך להצהיר על זה.

<חוה ראובני:>
יש שאלון ארוך ומפורט.

<איתי עצמון:>
זה לעניין המינוי. היא שואלת תוך כדי העבודה שלו. תוך כדי העבודה זה סעיף 145. 

<חוה ראובני:>
יש בהמשך על המקרה הפרטני.

<איתי עצמון:>
כרגע זה תנאי הסף למינוי, לא כללים לתנאי העבודה.

<היו"ר דוד ביטן:>
מי בעד סעיף 134?

הצבעה

בעד – פה אחד 

נגד –  אין

נמנעים –  אין

סעיף 134 אושר

<חוה ראובני:>
הפסקת כהונתו של
135.
(א) חבר ועדת המשמעת יחדל לכהן לפני תום תקופת כהונתו

חבר ועדת 


אם הוא התפטר במסירת כתב התפטרות לשר.

המשמעת





(ב) השר רשאי, בהודעה בכתב, להעביר חבר ועדת המשמעת 





מכהונתו, בהתקיים אחד מאלה:

(1) הוא חדל מלמלא אחר תנאי הכשירות לפי סעיף

131(ב);
(2) התקיים בו האמור בסעיף 134(1), (2) או (3);

(3) נבצר ממנו דרך קבע למלא את תפקידו;

(4)  התקיימו נסיבות אחרות שבשלהן אין הוא ראוי

לכהן כחבר ועדת המשמעת.


(ג) חבר ועדת המשמעת שהחל בדיון ותקופת כהונתו כחבר ועדת 



המשמעת הסתיימה לפי הוראות סעיף 133 או נפסקה לפי הוראות



סעיף 135(א) או (ב)(1), יהיה מוסמך לסיים את הדיון שהחל בו 



בתוך שישה חודשים מיום שהסתיימה או נפסקה כהונתו, זולת



אם ראה השר כי יש הצדקה לקיצור התקופה.

<היו"ר דוד ביטן:>
מי בעד סעיף 135?

הצבעה

בעד – פה אחד 

נגד –  אין

נמנעים –  אין

סעיף 135 אושר

<חוה ראובני:>
השעיה מכהונה של
136.
השר רשאי, בהודעה בכתב, להשעות חבר ועדת המשמעת מכהונתו

חבר ועדת 


אם הוגש נגדו כתב אישום או קובלנה כאמור בסעיף 134(2) – עד 

המשמעת


למתן פסק דין סופי בעניין.

תובע ותפקידיו

137.
(א) התובע לפני ועדת המשמעת (בוק זה – תובע) יהיה היועץ המשפטי




של המשרד או עורך דין עובד המדינה שהוא הסמיכו לכך.




(ב) קובלנה נגד שמאי רכב תוגש לוועדת המשמעת בידי תובע.




(ג) תובע רשאי לחקור תלונות על עבירות משמעת של שמאי רכב.





ד) לצורך ביצוע סמכויותיו לפי חוק זה יהיו לתובע הסמכויות לפי 





סעיף 2 לפקודת הפרוצדורה הפלילית (עדות), וסעיף 3 לפקודה





האמורה יחול, בשינויים המחויבים, על חקירה שערך תובע.





ה) נוכח תובעי כי יש ראיות לכאורה לכך ששמאי רכב עבר עבירת





משמעת, יגיש נגדו קובלנה לוועדת המשמעת זולת אם סבר שאין 





בהגשתה עניין ציבור.

זכות עיון

137א
(א) הוגשה קובלנה, רשאים הנקבל וסניגורי לעיין בכל זמן סביר 





בחומר הבירור שבידי התובע והנוגע לקובלנה ולהעתיקו.





(ב) נקבל רשאי לבקש מוועדת המשמעת להורות לתובע להתיר לו 





עיון בחומר שהוא, לטענתו, חומר בירור ולא הועמד לעיונו.


 


(ג) בקשה לפי סעיף קטן (ב) תידון לפני יושב ראש ועדת המשמעת 





בשבתו כדן יחיד.





ד) בעת הדיון בבקשה יהיה יושב-ראש ועדת המשמעת רשאי לעיין 





בחומר שבמחלוקת, אם ראה בכך צורך.





ה) על החלטת יושב-ראש ועדת המשמעת לפי סעיף קטן (ג) ניתן לערער





בתוך 15 ימים לפני בית משפט מחוזי שידון בערעור בדן יחיד.





ו) אין בהוראות סעיף זה כדי לגרוע מהוראות פרק ג' לפקודת הראיות





(נוסח חדש), התשל"א-1971 (להלן – פקודת הראיות), או כדי לאפשר





עיון בחומר כאמור בסעיף קטן (א), שאי גילוי מותר או שגילויו אסור





לפי כל דין.





ז) לא יגיש תובע לוועדת המשמעת כראיה חומר כאמור בסעיף קטן (א),





אם לא ניתנה לנקבל או לסניגורו הזדמנות סבירה לעיין בו ולהעתיקו





אלא אם כן הם ויתרו על כך בכתב, או חומר שאי גילויו מותר או שגילויו





אסור לפי כל דין.

<רונן לוי:>
אנחנו רוצים שיובהר מה זה "אין עניין לציבור". אם יש ראיות, שיהיה הליך. נתקלנו בכך שהיו הרבה תלונות שלנו וגם של המבוטחים על שמאי רכב. מישהו החליט שאין עניין לציבור והדבר הזה ירד. אם יש ראיות, אז יש עניין לציבור. השאלה מה זה "אין עניין לציבור".  

<חוה ראובני:>
יכולות להיות עבירות טכניות.

<רונן לוי:>
כל ועדת המשמעת תהיה בסוף על פקיד שיחליט שאין עניין לציבור.  

<היו"ר דוד ביטן:>
במשפט הפלילי יש דבר כזה.

<חוה ראובני:>
התובע זה היועץ המשפטי של המשרד, עורך דין עובד מדינה שהוא הסמיכו לכך. זה אנשים שמתמחים בעולם הזה, זה לא איזה שהוא מזכיר או מזכירה במשרד. עם כל הכבוד להם, הם לא מקבלים החלטות משפטיות. עבירה שאין בה עניין לציבור יכולה להיות הפרה טכנית. לשמאי רכב אסור לבדוק רכב אלא במוסך שיש לו רישיון. נניח שהוא בא לבדוק את הרכב במוסך שיש לו רישיון, אבל הוא לא יודע שהרישיון נשלל באיזה שהוא הליך לפני חודש. הוא עשה באופן פורמאלי עבירה. 

<היו"ר דוד ביטן:>
יש את זה בהליך פלילי. בהליך משמעתי זה יכול להיות. 

<חוה ראובני:>
הודעה למתלונן
138.
(א) מתלונן זכאי לקבל מידע על השלב שבו מצוי בירור התלונה שהגיש או




הקובלנה הקשורה אליה; ואולם לא ייכלל במידע לפי סעיף קטן זה מידע



שמסירתו אסורה לפי כל דין או שיש במסירתו, לפי שיקול דעתו של התובע,



כדי לפגוע בחקירה או בפרטיותו או בשלומו של אדם.



(ב) החליט תובע שהופנתה אליו תלונה כי אין  מקום להגיש קובלנה על 



פיה, יודיע על כך למתלונן בהודעה מנומקת. 



(ג) הוגשה קובלנה על עבירת משמעת על יסוד תלונתו של אדם, יודיע



התובע למתלונן על הגשת הקובלנה בעניין, ועל החלטת ועדת המשמעת



בקובלנה, אם לא נכח בשעת מתן ההחלטה; התובע ימציא העתק מהחלטת



ועדת המשמעת למתלונן, אלא אם כן החליטה ועדת המשמעת אחרת, 



מטעמים שיירשמו.

תחולת השיפוט
139.
(א) שמאי רכב שרישיונו בוטל ימשיך להיות נתון לשיפוט משמעתי לפני

המשמעתי על מי

ועדת המשמעת לגבי מה שאירע לפני הביטול; לעניין זה יראו גם רישיון

שחדל להיות שמאי
שבוטל לבקשתו של בעל הרישיון או רישיון שלא חודש על ידו לאחר 

רכב ועל מי

שקבע, כרישיון שבוטל.

שרישיונו הותלה



(ב) שמאי רכב שרישיונו הותלה ימשיך להיות נתון בתקופת ההתליה 



לשיפוט משמעתי לפני ועדת המשמעת לגבי מה שאירע לפני ההתליה



או במהלכה.

הדיון בוועדת 
140.
(א) דיון משמעתי יתנהל בפני התובע ומי שהוגשה נגדו הקובלנה,

המשמעת

אך רשאית ועדת המשמעת לנהל דיון שלא בפני הנקבל אם עורך 




דינו התייצב במקומו, או אם נעדר הנקבל מישיבה בלא סיבה 




מספקת לאחר שהוזהר כי אם ייעדר בלא סיבה מספקת רשאית




הוועדה לדון בעניינו שלא בפניו; הליכים שהתקיימו שלא בפני




הנקבל יובאו לידיעתו בדרך שתורה ועדת המשמעת.




(ב) הדיון בוועדת המשמעת יתקיים בדלתיים סגורות, אלא אם 




כן הורתה ועדת המשמעת לקיים את הדיון, כולו או מקצתו,




בפומבי; ביקש הנקבל כי הדיון יתקיים בפומבי, תקיימו ועדת




המשמעת בפומבי זולת אם הורתה, מטעמים מיוחדים שיירשמו,




לקיימו, כולו או  מקצתו, בדלתיים סגורות. 




(ג) על אף האמור בסעיף קטן (ב), הדיון בעבירת משמעת כאמור 




בסעיף 130(א)(4) יתקיים בוועדת המשמעת בפומבי, אלא אם כן




פסק הדין כאמור באותו סעיף, נאסר לפרסום, כולו או חלקו.




ד) ועדת המשמעת רשאית לאפשר לאדם שאינו הקובל או הנקבל




להיות נוכח בדיון המתקיים בדלתיים סגורות, כולו או חלקו.




ה) המתלונן רשאי להיות נוכח בדיון המתקיים בדלתיים סגורות 




בקובלנה שהוגשה על יסוד תלונתו וכן רשאי הוא שאדם המלווה




אותו לפי בחירתו, יהיה נוכח עמו בדיון, אלא אם כן החליטה 




ועדת המשמעת, מטעמים מיוחדים שיירשמו, שלא לאפשר 




את נוכחותם בדיון, כולו או חלקו. 




ו) על דיון בדלתיים סגורות ועל דיון בפומבי לפי סעיף זה, יחולו




ההוראות לעניין איסור פרסום המפורטות בסעיף 70 לחוק בתי 




המשפט (נוסח משולב), התשמ"ד-1984 (להלן – חוק בתי המשפט),




בשינויים המחוייבים.

מותב חסר
142.
(א) נעדר חבר ועדה שאינו היושב ראש, מישיבה, יתקיים הדיון




באותה ישיבה לפני חברי הוועדה הנוכחים (בחוק זה – מותב חסר),




אם הסכימו לכך הצדדים, אלא אם כן החליט היושב ראש לדחות




את הדיון.




(ב) דיון שנערך במותב חסר כאמור בסעיף קטן (א) לא יסתיים אלא 



 
לפני ועדת המשמעת בהרכבה המלא.




(ג) על אף האמור בסעיף 144, החלטה במותב חסר שנחלקו בו הדעות




התקבל על פי דעתו של יושב ראש הוועדה.

מותב קטוע
143.
(א) נבצר מבחר ועדת משמעת שאינו היושב ראש, לסיים את הדיון, 




יצרף היושב ראש במקומו את ממלא מקומו, אלא אם כן קבע מטעמים




מיוחדים שיירשמו ולאחר שנתן לבעלי הדין הזדמנות לטעון את 




טענותיהם, כי צירוף ממלא המקום עלול לגרום לעיוות דין.




(ב) צורף ממלא המקום כאמור בסעיף קטן (א), רשאית הוועדה 




להמשיך בדיון מן השלב שאליו הגיעה הוועדה בהרכבה הקודם 




אם סברה שלא ייגרם עיוות דין, וזאת לאחר שנתנה לבעלי הדין 




הזדמנות לטעון את טענותיהם; החליטה הוועדה להמשיך בדיון, 




רשאית היא לנהוג בראיות שגבתה הוועדה בהרכבה הקודם כאילו




גבתה אותן בעצמה, או לחזור ולגבותן כולן או חלקן.




(ג) על אף האמור בסעיף 144, החלטה במותב קטוע שנחלקו בו הדעות




התקבל על פי דעתו של יושב ראש הוועדה.

ועדת המשמעת
144.
נחלקו דעות חברי ועדת המשמעת תכריע דעת הרוב; באין רוב לדעה

שנחלקו בה הדעות
אחת, תכריע הדעה אשר לדעת יושב ראש הוועדה מקילה על הנקבל,




ואולם אם לא הי הרוב דעות לגבי סוג אמצעי המשמעת או מידתו,




תצורף הדעה המחמירה יותר לדעה המקילה הקרובה אליה.

פסילת חבר ועדת  145.
(א) תובע נקבל או רשאים לבקש שחבר ועדת המשמעת יפסול את עצמו

המשמעת

מלישב בדין אם קיימות נסיבות שיש בהן כדי ליצור חשש ממשי 




למשוא פנים בבירור הקובלנה.




(ב) לא תישמע בקשה כאמור בסעיף קטן (א) אלא בתחילת הדיון או 




מיד לאחר שנודעו לתובע או לנקבל הנסיבות שיש בהן כדי ליצור 




חשש ממשי כאמור באותו סעיף קטן.




(ג) נטענה טענת פסלות נגד חבר ועדת המשמעת, תחליט בה ועדת




המשמעת לאלתר ולפני שתיתן כל החלטה אחרת.



ד) על החלטת ועדת המשמעת בעניין פסלות חבר ועדה, רשאים תובע



או נקבל לערער לפני בית המשפט המחוזי בתוך שבעה ימים מיום



המצאת ההחלטה.



ה) נמנע מחבר ועדת המשמעת להמשיך להשתתף בדיון בשל החלטה



לפי סעיף קטן (ג), יחולו הוראות סעיף 142.

סמכויות עזר
146.
(א) ועדת המשמעת רשאית, ביוזמתה או לבקשת בעל דין – 

(1) לזמן אדם לבוא לפניה כדי להעיד או להציג דבר;

(2) להזהיר או להשביע עד בהתאם לחוק לתיקון דיני

הראיות (אזהרת עדים וביטול שבועה), התש"ם-1980;
(3) לבקש מבית המשפט המחוזי שבתחום שיפוטו יושבת 

הוועדה ליתן צו לפי סעיף 13 לפקודת הראיות, לשם 
גביית עדות;

(4) לפסוק דמי נסיעה ולינה ושכר בטלה לעדים שהוזמנו

לפי סעיף זה, כמו לעד שהוזמן להעיד בבית משפט.

(ב) דרשה ועדת המשמעת מאדם להעיד או להציג דבר כאמור בסעיף 


קטן (א)(1) והוא סירב לעשות כן בלא הצדק המניח את דעת הוועדה,


רשאית היא לצוות על הבאתו לפניה בזמן שתקבע בצו, ובלבד 


שהזהירה אותו כי בכוונתה לעשות כן; על צו הבאה לפי סעיף קטן 


זה יחולו ההוראות לפי סעיף 73א לחוק בתי המשפט, בשינויים


המחויבים. 


(ג) הסמכות להחליט בעניינים לפי סעיף זה הנוגעים לקובלנה מסוימת,


נתונה ליושב ראש ועדת המשמעת, שעה שהוועדה אינה יושבת בדין.


סדרי דין
147.
(א) שר המשפטים יקבע את סדרי הדין לפני ועדת המשמעת; כל עוד




לא הותקנו תקנות כאמור או בעניין שלא נקבעה לגביו הוראה בתקנות,




תפעל הוועדה בדרך הנראית לה צודקת ומועילה ביותר.



(ב) הסמכות להחליט בעניינים שבסדרי דין הנוגעים לקובלנה מסוימת,



נתונה ליושב ראש ועדת המשמעת שעה שהוועדה אינה יושבת בדין.

זכות טיעון 
148.
בדיון לפני ועדת המשמעת תינתן לנקב הזדמנות להשמיע את טענותיו,

לנקבל


להביא ראיות, להעיד עדים ולחקור כל עוד שיתייצב לפני ועדת 



המשמעת.

דיני ראיות
149.
ועדת המשמעת אינה כפופה לדיני ראיות, למעט הדינים בדבר ראיות




חסויות, אלא אם כן קבע שר המשפטים כי יחולו חלק מדיני הראיות




כפיש יקבע.

פסק דין 
150.
הממצאים והמסקנות בהכרעת דין שבפסק דין חלוט במשפט פלילי 

במשפט
פלילי

המרשיע את הנקבל, יראו אותם כמוכחים בהליך משמעתי המתנהל




נגד אותו נקבל.

אמצע משמעת
151.
(א) מצאה ועדת המשמעת כי הנקבל עבר עבירת משמעת, רשאית היא




להטיל עליו אחד או יותר מאמצעי המשמעת האלה:

(1) התראה;

(2) נזיפה;

(3) קנס בשיעור שלא יעלה על הקנס הקבוע בסעיף 61(א)(1)

לחוק העונשין, התשל"ז-1977 (להלן – חוק העונשין);
(4) התניית המשך העיסוק במקצוע שמאות הרכב או בתחומי

פעילות במסגרתו, בהשתלמות או בתקופת ניסיון;
(5) התליית רישיון לתקופה של עד 5 שנים או הגבלתו לתקופה

כאמור לתחומי פעילות מסוימים;
(6) ביטול רישיון.

(א1) מי שרישיונו בוטל לפי סעיף קטן (א)(6), לא יגיש בקשה לרישיון לפני

שחלפו שבע שנים מיום ביטול הרישיון.

(ב) החליטה ועדת המשמעת לנקוט נגד נקבל אמצעי משמעת של קנס או

התליית רישיון, רשאית היא להורות בהחלטתה שאמצעי המשמעת

האמור יהיה, כולו או חלקו, על תנאי.

(ג) החליטה ועדת המשמעת לנקוט נגד נקבע אמצעי משמעת על תנאי, לא 

יופעל התנאי אלא אם כן עבר הנקבל, בתוך התקופה שנקבעה בהחלטת

ועדת המשמעת, שלא תפחת משנה ולא תעלה על שלוש שנים (בסעיף זה – 

תקופת התנאי), אחת מעבירות המשמעת שנקבעו בהחלטה (בסעיף זה – 

עבירת משמעת נוספת), וועדת המשמעת מצאה, בתוך תקופת התנאי או

לאחריה, שהנקבל עבר עבירת משמעת נוספת כאמור.


ד) תקופת התנאי תימנה מיום מתן החלטת ועדת המשמעת בדבר 


ההתליה על תנאי, אלא אם כן הורתה ועדת המשמעת אחרת.

החלטות
151א.
(א) ועדת המשמעת רשאית, נוסף על האמור בסעיף 151 - 

אחרות של ועדת

המשמעת 


(1) לחייב את הנקבל בתשלום הוצאות ההליכים למדינה





או למתלונן בסכום שתורה ולא יעלה על סכום או שיעור




שקבע שר המשפטים, אם שוכנעה שניהל את ההגנה שלו




באופן טרדני או קנטרני;




(2) לחייב את המתלונן בתשלום הוצאות ההליכים למדינה




או לנקבל בסכום שתורה ולא יעלה על סכום או שיעור




שקבע שר המשפטים, אם זוכה הנקבל והוועדה מצאה




שהתלונה הוגשה לשם קנטור או בלא יסוד;




3) לחייב את המדינה בתשלום הוצאות ההגנה לנקבל, אם




זוכה הנקבל והוועדה מצאה שלא היה יסוד להגשת 




הקובלנה או שהתקיימו נסיבות אחרות המצדיקות זאת.

העמדה לעיון
152.
(א) ועדת המשמעת רשאית להעמיד את החלטותיה לעיון

ופרסום של

הציבור באתר האינטרנט של המשרד וכן בדרכים נוספות

החלטות ועדת

כפי שתורה, והכל בלא ציון שם הנקבל ופרטים אחרים 

המשמעת

שיש בהם כדי לזהותו (בסעיף זה – פרטים מזהים).



(ב) על אף האמור בסעיף קטן (א), רשאית ועדת המשמעת 



להעמיד לעיון הציבור את החלטתה, כולה או חלקה, כאמור



באותו סעיף קטן, בציון פרטים מזהים, בדרך ולתקופה 



קצובה כפי שתורה ולאחר ששמעה את התובע ואת הנקבל



ושקלה, בין השאר, את הפגיעה בשמו הטוב ובפרטיותו של



הנקבל או של צד שלישי ואת הצורך באזהרת הציבור.

<אינגריד הר אבן:>
אני רוצה להעיר לסעיף 151א(א)(2). את העניין הזה של חיוב המתלונן בהוצאות אין באף חוק, זה מאוד קיצוני ודרקוני. גם הכנסתם קודם סעיף שרק אם יש ראיות לכאורה, התובע יגיש קובלנה. איך המתלונן עדיין חשוף לחיוב בהוצאות?

<יערה למברגר:>
אם הוועדה מצאה שתלונה הוגשה לשם קנטור.

<אינגריד הר אבן:>
איך הוועדה מצאה, הרי התובע מצא שיש מספיק ראיות? יש לכם את זה בסעיף קודם.

<חוה ראובני:>
אם, למשל, מתברר בהליך שהתלונה היא שקרית.

<יערה למברגר:>
יש תלונה מפורטת.

<אינגריד הר אבן:>
באיזה חוק יש את זה? אפילו בחוק לשכת עורכי הדין אין את זה. 

<איתן כבל (המחנה הציוני):>
תזכור שגם לאלה שיש כסף, הרבה פעמים יש להם כסף להגיש תלונות קנטרניות. בואו לא נתחרה.

<היו"ר דוד ביטן:>
זה מופיע בחוק המתווכים. זה קיים. 

<איתי עצמון:>
בדקנו בדקדקנות את כל אחד מהסעיפים הנוגעים לדין המשמעתי, השווינו אותם למודלים המתקדמים בחקיקה. 

<יערה למברגר:>
הסעיפים האלה נעשו מתוך ניסיון.

<חוה ראובני:>

שר המשפטים יקבע תקרה.

<אינגריד הר אבן:>
התובע של המשרד צריך להחליט.

<היו"ר דוד ביטן:>
שימי לב מה כתוב - "אם הוא יצא זכאי ונמצא שהתלונה הוגשה לשם קנטור". זה לא כל מצב.

<חוה ראובני:>

(ג) הורתה ועדת המשמעת על העמדה לעיון הציבור של החלטתה באינטרנט


בציון פרטים מזהים, ייעשה הפרסום כך שבתום תקופת הפרסום שקצבה


לכך יימנע, ככל האפשר, העיון בפרטים המזהים, בהתאם להוראות שיקבע


שר המשפטי, באישור הוועדה.

<איתי עצמון:>
יש לי הערה לעניין סעיף קטן (ג). מכיוון שהסעיף הזה, שעניינו העמדה לעיון פרסום של החלטות ועדת המשמעת, דומה בחלקו לסעיף המקביל לעניין פרסום החלטות על הטלת עיצום כספי, אני מציע שבסעיף קטן (ג) נכתוב שוועדת המשמעת תיישם אמצעים טכנולוגים נאותים ומתקדמים כדי למנוע, ככל האפשר, את אפשרות העיון בפרטים שפורסמו אחרי תקופת הפרסום. זה מייתר בכך את התקנות בנושא הזה. 

<חוה ראובני:>
זה להעתיק את הנוסחה מהמודל של העיצומים הכספיים?

<איתי עצמון:>
כן, מכיוון שהבנו שבתקנות נקבע עיקרון מאוד כללי של יישום אמצעים טכנולוגיים נאותים ומתקדמים ואין צורך בהבאת תקנות בנושא לוועדה.

<חוה ראובני:>



ד) החלטות ועדת המשמעת לא יועמדו לעיון הציבור כל עוד ניתן 




לערער עליהן, ואם הוגש ערעור – כל עוד לא תמו ההליכים בערעור,




אלא אם כן החליט בית המשפט שלערעור אחרת.



ה) על החלטת ועדת המשמעת לפי סעיף זה רשאים הנקבל והתובע



לערער כשם שמערערים על החלטת ועדת המשמעת בקובלנה לפי



סעיף 153.



ו) השר, באישור הוועדה, רשאי לקבוע הוראות לעניין דרכי עיון



בהחלטות ועדת המשמעת.

ערעור על
153.
(א) על החלטת ועדת המשמעת בקובלנה רשאים התובע והנקבל

החלטת 


לערער לפני בית משפט מחוזי, בתוך 45 ימים מיום המצאת 

ועדת המשמעת

ההחלטה; אין בהגשת ערעור כדי למנוע או לעכב את ביצוע 




החלטת ועדת המשמעת שעליה הוגש הערעור, זולת אם נקבע




אחרת על ידי ועדת המשמעת או על ידי בית המשפט שלערעור.




(ב) על החלטת ועדת המשמעת בדבר עיכוב ביצוע כאמור בסעיף




קטן (א), רשאים הנקבע והתובע לערער לבית משפט מחוזי בתוך




30 ימים מיום המצאת ההחלטה.




(ב1) מתלונן רשאי לערער לפני בית משפט מחוזי על החלטת ועדת




המשמעת לפי סעיף 151א(2), בתוך 45 ימים מיום המצאת החלטת




הוועדה.



(ג) על החלטת בית המשפט המחוזי לפי סעיף זה ניתן לערער לבית



המשפט העליון, אם ניתנה רשות לכך בגוף ההחלטה או מאת שופט



של בית המשפט העליון.

שיפוט פלילי
154.
(א) ענישה או זיכוי בהליכים פליליים או בהליכים משמעתיים על פי

ומשמעתי

דין אחר אינם מונעים נקיטת הליכים לפי פרק זה נגד שמאי רכב




בשל אותו מעשה או מחדל, ונקיטת אמצעי משמעת או זיכוי בהליך




לפי פרק זה בשל אותו מעשה או מחדל אינם מונעים נקיטת הליכים




פליליים או הליכים משמעתיים על פי דין אחר נגדו.




(ב) הוגש כתב אישום נגד שמאי רכב בשל מעשה או מחדל המשמש




גם עילה לדיון לפני ועדת המשמעת לפי חוק זה, רשאית ועדת 




המשמעת להפסיק את דיוניה עד למתן פסק דין סופי בהליך הפלילי.

התליית 

155.
(א) בלי לגרוע מהוראות סעיף 13, המנהל רשאי להתלות רישיון של

רישיון לעיסוק

שמאי רכב שהוגשה נגדו קובלנה או שהוגש נגדו כתב אישום בעבירה

בשמאות רכב 

שמפאת מהותה, חומרתה או נסיבותיה אין הוא ראוי לעסוק 

עד לסיום

בשמאות רכב, עד לסיום ההליכים הפליליים או עד לסיום ההליכים

ההליכים

בוועדת המשמעת, לפי העניין, אם הוא סבור שהדבר נדרש למניעת




סיכון בטיחותי או אם ראה שחומרת העניין או טובת הציבור 




מחייבות זאת.




(ב) לא יתלה המנהל רישיון לפי סעיף קטן (א), אלא לאחר שנתן לבעל




הרישיון הזדמנות נאותה להשמיע את טענותיו.




(ג) הותלה רישיונו של שמאי רכב לפי סעיף זה, וועדת המשמעת 




החליטה להתלות את רישיונו לפי סעיף 151(א)(5), תבוא תקופת 




ההתליה לפי סעיף זה במניין תקופת ההתליה שהטילה ועדת 




המשמעת כאמור.

<איתי עצמון:>
אפשר להסביר מה מוסיף סעיף 155 על הסמכות הכללית שקיימת בסעיף 13?

<יערה למברגר:>
זה יוצר את היחס בין ועדת המשמעת והליכי המשמעת, לבין הסמכויות שיש למנהל.

<איתי עצמון:>
אני בכלל לא בטוח שהמקום של הסעיף הזה הוא בעניין דין משמעתי. 

<יערה למברגר:>
זה סעיף, שהוא סמכות מינהלית, שבא להשלים, בגלל זה זה בא בסוף הפרק המשמעתי שיוצר את הקישור לאיזה סמכות נותרת למנהל שלא גורעת מההליך המשמעתי והסמכויות של ועדת המשמעת. 

<איתי עצמון:>
מכיוון שחלק מהעילות בסעיף 13 לא חלות על שמאים. 

<יערה למברגר:>
נכון. סעיף 13 מצומצם לגבי השמאים, כי ועדת המשמעת משלימה את זה. סעיף 13 פלוס ועדת המשמעת יוצר את ההסדר השלם.

<היו"ר דוד ביטן:>
מי בעד סעיפים 137 עד 155, כולל התיקון בסעיף 152 לעניין הפרסום.

הצבעה

בעד – פה אחד 

נגד –  אין

נמנעים –  אין

סעיפים 137 עד 155 כולל התיקון אושרו

<היו"ר דוד ביטן:>
יש לנו בעיה עם סעיף ההגדרה של שומת רכב. אני לא בטוח שאתם צודקים בעניין הזה. אני דווקא השתכנעתי הפוך. אנחנו נאפשר לכם לשכנע את הגופים המקצועיים בהפסקה. נעשה דיון אחרי ההפסקה בעניין הזה. אם נעשה איזה שהוא תיקון, תגידו גם מה צריך לתקן בדרך. 

<איתי עצמון:>
אני לא חושב שיש צורך בדיון מחדש. 

<היו"ר דוד ביטן:>
אם יהיה איזה שהוא שינוי בעקבות זה, נעשה דיון מחדש.

<חוה ראובני:>
ישבנו איתם בשבוע שעבר, ישבנו איתם בספטמבר, ישבנו איתם במהלך הדיונים בכנסת הקודמת. 

<אבנר פלור:>
נשב בהפסקה.

<(היו"ר איתן כבל)>
<היו"ר איתן כבל:>
אנחנו נחזור לסיפור של מוסך נייד כדי לסגור אותו. 

<איתי עצמון:>
אני רק אזכיר מה אישרה הוועדה בסעיף 107. עניינו של סעיף 107 להצעת החוק: רישיון להפעלת מוסך נייד. בדיון האחרון, שהתקיים ב-6 במרץ, הוועדה החליטה להרחיב את תחומי הפעילות שמוסך נייד יהיה רשאי לעשות. בעל רישיון להפעלת מוסך נייד רשאי לפי הצעת החוק לתת רק שירותים של תיקוני חירום לרכב, ושירותים לחילוצו עד להגעתו למוסך. התיקון שהוועדה אישרה: "או שירותי תחזוקה לצמיגי הרכב בהתאם לדרישות בטיחות שיקבע שר התחבורה בתקנות, באישור ועדת הכלכלה". אני מבין שהבקשה היא לעניין התוספת הזאת של שירותי תחזוקה לצמיגי הרכב. 

<היו"ר איתן כבל:>
נדמה לי שמשרד התחבורה ביקש שבסעיף ההגדרות יובהר שתהיה התאמה לסעיף, כדי שלא נמצא את עצמנו פותחים את זה מעבר למה שהתכוונו. 

<איתי עצמון:>
אני אגיד רק מה התיקון שנדרש. זה תיקון יותר טכני. הגדרת מוסך נייד, שאושרה בנובמבר האחרון, קובעת כך: "מוסך נייד" – רכב המשמש למתן שירותים של תיקוני חירום לרכב ושל חילוץ של רכב עד להגעתו למוסך. בעצם חסר כאן הרכיב של שירותי התחזוקה לצמיגים. אני מציע, כדי להתאים את ההגדרה לסעיף המהותי, לכתוב: רכב המשמש למתן שירותים כאמור בסעיף 107.

<היו"ר איתן כבל:>
מי בעד הבקשה לקיים דיון מחדש על סעיף 107 ועל ההגדרה?

הצבעה

בעד – פה אחד 

נגד –  אין

נמנעים –  אין

הבקשה לדיון מחדש אושרה

<גבי דובינסקי:>
בישיבה האחרונה לא ידעתי שדנים בזה, לכן לא הייתי, אבל אני די התפלאתי כי כבר דנו בנושא הזה במשרד התחבורה ובאיגוד המוסכים. 

<היו"ר איתן כבל:>
אני רוצה להבין מה הבעיה. 

<גבי דובינסקי:>
דובר על כך שהמטרה היא לעשות מהפיכה צרכנית. אתה דוגל בזה, כבוד היושב-ראש. הנושא הזה הוא בדיוק ההיפך. מדובר על אפשרות של יבואן צמיגים לפתוח פנצ'ריות ניידות. זה בדיוק נוגד את כל המהפכה הזאת. 

<היו"ר איתן כבל:>
אני לא מבין איך זה נוגד. אם יבואו ויתקנו לי בצורה תקנית את הצמיג בבית, אני אגיד תודה רבה. זה כבר קרה לי פעם אחת ליד הבית. כשהוא הגיע אלי, הוא נתן לי את הצמיג הקטן ואמר לי: עכשיו תיסע לפתח תקווה, לפנצ'ר מאכר, שם תחליף את הגלגל. אני אומר לעצמי, למען השם, למה אני צריך לבזבז חצי יום. עם כל הכבוד, אני סלב, אבל יש תור. אני לא אכנס לפני כולם ואגיד להם: סליחה, זוזו, כבל הגיע. אני אקח חצי יום על החלפת גלגל. תראה לאן אתה לוקח אותנו. אני הייתי שמח אם אפשר היה לתת טיפול כשהצמיג של הרכב תקול, הכל בכפוף לדרישות בטיחות וכל המשתמע מכך. הלוואי. לא כמו שנתקעתי - יגיד לך את זה דידי - באמצע איילון, למטה במנהרה, והייתי צריך לחכות עד שיגיעו, עד שהסבתא שלו תתפנה. צמיג יכול לקחת לך יום לימודים ארוך. 

<גבי ברבי:>
אני בן 55, קצין לשעבר בצנחנים, מהדור של בני גנץ ואיזנקוט, נכה צה"ל, דור שלישי בענף. הבן שלי הוא גם קצין בצנחנים שהצטרף לעסק. כל המשפחה עובדת בעסק הרבה מאוד שנים, מילדות. אנחנו גרים בבאר שבע, מנהלים עסק עם 25 עובדים. 

אני רוצה להגיד לך, כבוד היושב-ראש, שכל מה שאמרת, ואמרת יפה מאוד, מצדיק את זה שתהיה ניידת, אבל ניידת צריכה להיות ניידת חירום. אתה לא איש מקצוע כדי להבין מה צריך לעשות כדי להחליף גלגל, לא רק לפרק ולהרכיב את הגלגל. אני מרגיש שהענף והמדינה הזאת נשמטים מתחת ידיי. אני אסביר עד כמה הדברים חמורים.  

<היו"ר איתן כבל:>
גבי, אתה, לדעתי, קצת נסחף. 

<גבי ברבי:>
כשתזמינו אותי שוב, אני אסביר את ההסבר המקצועי. קיימים היום מאות מוסכים פיראטיים לא רשומים. יש עשרות ניידות פיראטיות לא רשומות. הם נותנים שירותים גם לחברות גדולות בניגוד לחוק. הנושא הזה נדון במשרד התחבורה עשרות פעמים. הוחלט להוריד אותו מסדר היום, לבטל אותו. אי אפשר לאכוף את הניידות האלו, אי אפשר לתת שירות מקצועי מתוך ניידת כזאת. אני לא מדבר על הנושא של ההון השחור. זה מיועד רק לחירום, לא לשירות, גם בעולם.

<היו"ר איתן כבל:>
גבי, קראתי את מה שכתבת. אתה לא היית בדיון הקודם. אתה תרתי דסתרי. אתה אומר שצריך בטיחות. אתה אמרת כמה מוסכים נייחים לא עומדים בשום תקן. כל ההגבלה, ועשינו את זה בהגבלה, זה שהגדרנו. זאת תחרות. ההיפך, זה מייצר תחרות. אמרנו שזה עומד בכל הדרישות הבטיחותיות. אם יבואו ממשרד התחבורה ויודיעו לכם: סליחה, עם כל הכבוד לכם, זה לא עומד בא',ב',ו-ג' - - 

<גבי ברבי:>
הם אמרו את זה מולנו.

<היו"ר איתן כבל:>
אז אין בעיה, זה לא יהיה. אם זה לא עומד בכללים, ממילא זה לא מתקיים. זה נכון, דרך אגב, לכל אות מהאותיות שמופיעות פה. מה העניין? אתה יכול להגיד לי: מה אתה מחוקק, הרי ממילא גונבים, הרי ממילא רוצחים. לצערי, ואני לא פותח את זה כמו שאמרתי, אני לא מכניס שירותי חירום שיודעים ברכב כזה לתת מענה בצורה שלמה. הלוואי והייתי עכשיו יכול לעשות את זה, כי זה אל"ף בי"ת.

<גבי ברבי:>
אבל זה לא חירום, זה שוטף.

<היו"ר איתן כבל:>
הגדרנו שזה יהיה במקום מסודר, בחניון.

<גבי ברבי:>
זה לא קשור.

<היו"ר איתן כבל:>
ועוד איך זה קשור. מי אומר שכשאני מגיע אליך אתה עומד בכל הכללים?  

<גבי ברבי:>
משרד התחבורה.

<היו"ר איתן כבל:>
גם כאן יהיה פיקוח של משרד התחבורה.  

<גבי דובינסקי:>
הייתה ישיבה במשרד התחבורה.

<היו"ר איתן כבל:>
אנחנו בוועדת הכלכלה של הכנסת.

<גבי דובינסקי:>
הייתה ישיבה ב-30 באוקטובר 2014. כולם שם התנגדו. מה קרה שהמצב השתנה?

<היו"ר איתן כבל:>
על זה נאמר: "אתה חונן לאדם דעת ומלמד לאנוש בינה". השכלנו, שכנענו את האנשים הנכבדים פה. 

<גבי ברבי:>
זה לא הגיוני. 

<אבנר פלור:>
כמו שאמרנו בדיון הקודם, יכול להיות שהנושא המקצועי נפתר בהיבט הזה שזה לפי תקינה, אבל יש לנו את בעיית האכיפה. 

<היו"ר איתן כבל:>
אבנר, אל תתחיל איתי בענייני אכיפה. הייתי צריך לסגור את המשרד שלכם מזמן. זה כמו שתגיד לי: אנחנו נמעיט להביא רוצחים למשפט כי ממילא יש עומס בבתי המשפט. אני לא מקבל את זה, זה טיעון חלש. אם אתה לא רוצים לאשר את זה, תנו טיעון יותר חזק.  

<אבנר פלור:>
אני רוצה לצמצם את זה כך שזה לא יהיה בצד הדרך. צריך שזה יהיה מודגש כאן.

<היו"ר איתן כבל:>
תקבעו בתקנות מה שאתם רוצים, אבל אנחנו אמרנו שזה בתנאי שזה במקום מוסדר. 

<איתי עצמון:>
שירותי תחזוקה לצמיגי הרכב בהתאם לדרישות בטיחות, ובלבד שלא יינתנו לצד הדרך?

<אבנר פלור:>
כן.

<דידי רוזנפלד:>
מה אם השוליים הם קילומטר? מה זה קשור צד הדרך?

<היו"ר איתן כבל:>
תביאו את זה בתקנות. בטיחות היא אל"ף בי"ת גם אם זה מקום מוסדר. אם המקום מוסדר אבל נכנסים אליו אוטובוסים ומשאיות, זה בטיחותי? אנחנו לא רוצים ללכת רחוק מידי בפעם הזאת, למרות שזה רק עניין של זמן שכל המוסכים יתחילו להתחרות זה בזה סביב הנקודה הזאת. זה יהיה חלק מהשירות. הוא יגיד: אני אגיע אלך לחניון, אני אטפל לך ברכב. אתם תקבעו את זה בתקנות. מה, ניכנס עכשיו למידות? זה לא נראה לי הגיוני. חברים, אני אתמודד עם ההשלכות.

<דודי נאסה:>
העניין הוא אולי מאוד סקסי שבאים אליך הביתה או לחניון להחליף צמיגים, אבל ההשלכה היא בטיחותית, אדוני היושב-ראש, מכמה סיבות. כשמחליפים צמיג, אנחנו חייבים במקרים מסוימים להכניס את הגלגל לאמבטיה של מים. 

<דידי רוזנפלד:>
יש את זה בניידת.

<דודי נאסה:>
מכשיר איזון שהוזז במסגרת משאית יגיע לא מכויל כמו שצריך, ואז אדוני יצטרך בכל זאת ללכת לפנצ'רייה. הדבר השלישי, נושא איכות הסביבה. מה יקרה עם הצמיגים הישנים? 

<דוד ביטן (הליכוד):>
הוא צריך לקחת אותם.

<איתי עצמון:>
הסעיף לא מעיין מדיני הגנת הסביבה.

<דוד ביטן (הליכוד):>
ברור שהנייד יצטרך גם לקחת את החליפי. 

<דודי נאסה:>
אני מבין שמסתכלים על טובת הציבור, אבל בסופו של דבר זה יפגע בעניין הבטיחותי. אנחנו מדברים על פנצ'ריות שייסגרו בעקבות הסיפור הזה. מי שנדרש לרישוי עסקים, לאגרות בלי סוף, לא יוכל לעמוד בזה.

<דידי רוזנפלד:>
אפשר לחשוב שמישהו פה המציא איזו ניידת. חבר'ה, זה קיים בעולם. 

<דודי נאסה:>
רק לחירום.

<דידי רוזנפלד:>
זה לא רק לחירום. אני הייתי בעולם. 

<היו"ר איתן כבל:>

אני מבין את דעתכם, אני לא מקבל אותה. אף אחד לא צריך לדבר איתי על בטיחות. בטיחות היא חובה. גם בתוך המוסך חובה שתהיה בטיחות. הדרישות של הגנת הסביבה חלות תמיד, גם אם אתה בבית מרמה וחושב שאף אחד לא רואה אותך.  

<רונן לוי:>
אנחנו ביקשנו שאם זה הולך, לפחות תשווה את ההיבט התחרותי כך שזה יהיה שלוחה של מוסך נייח.

<היו"ר איתן כבל:>
למה? רונן, אנחנו פה נשכבים פעמיים עבור המוסכים כדי לעשות שינוי מקצה אל קצה שלא היה כדוגמתו, הכל בשם התחרות ובשם השירות לציבור. יש כאן מישהו במוסכים שבא וייצר "שפיל" של תחרות, מעט תחרות. 

<רונן לוי:>
יש פה אנשים שבאו כי הם חוששים לפרנסתם. המינימום היה לנסות להבין למה. יכול להיות שהם טועים.

<היו"ר איתן כבל:>
גם היבואנים חוששים לפרנסתם. 

<רונן לוי:>
הם לא ידעו על זה. 

<היו"ר איתן כבל:>
עשינו רביזיה. נתתי להם לדבר. הם גם הביאו מסמך. תודה רבה שאתה דובר בשמם. אין לי דבר וחצי דבר, אני רק מנסה לבוא ולהגיד שיש כאן אל"ף בי"ת של תחרות.

<גבי ברבי:>
זו לא רביזיה, זה מחטף. 

<היו"ר איתן כבל:>
החדר חשוך?

<גבי ברבי:>
אתה לא שומע אנשי מקצוע. 

<היו"ר איתן כבל:>
שמעתי אותך. הבאת לי מסמך. 

<גבי ברבי:>
המסמך הזה לא אומר כלום.

<היו"ר איתן כבל:>
השוק ייפתח. אף אחד מכם לא שכנע אותנו אחרת. 

<איתי עצמון:>
הוועדה מאשרת שסעיף 107 יישאר כפי שאושר בדיון הקודם, אך נוסיף: "שירותי תחזוקה לצמיגי הרכב בהתאם לדרישות בטיחות, ובלבד שלא יבוצעו לצד הדרך".

<חוה ראובני:>
שירותי תחזוקה אלה.

<איתי עצמון:>
כן.

<היו"ר איתן כבל:>
רק לחדד את העניין של הבטיחות.

<איתי עצמון:>
זה כתוב. הכל בכפוף לדרישות בטיחות שיקבע השר בתקנות, באישור הוועדה. 

<דוד ביטן (הליכוד):>
לא, רק בחניונים מוסדרים.

<איתי עצמון:>
הוועדה מאשרת בהגדרת "מוסך נייד" – רכב המשמש למתן שירותים כאמור בסעיף 107(ב), כדי שתהיה התאמה, הלימה בין ההגדרה לסעיף המהותי.

<יעקב אנוך:>
אני לא יכול להבין  מה זה המושג "צד הדרך". האם שוליים של 2 מטר, שוליים של 4 מטר? 

<יערה למברגר:>
שול הדרך.

<היו"ר איתן כבל:>
חברים, עשינו כברת דרך. אלה שיהיו אחרינו מהמוסכים יבקשו להרחיב את זה. זה עניין של זמן. מי בעד התוספת בסעיף 107(ב) ובהגדרה "מוסך נייד"?

הצבעה

בעד – פה אחד 

נגד –  אין

נמנעים –  אין

התוספת בסעיף 107(ב) ובהגדרת "מוסך נייד" אושרה

<(הישיבה נפסקה בשעה 12:30 ונתחדשה בשעה 13:00.)>
<היו"ר איתן כבל:>
אנחנו מחדשים את הדיון. 

<איתי עצמון:>
הוועדה דנה בראשית הדיון בהגדרת "שומת רכב" ובהגדרת "שמאות רכב". היא טרם אישרה אותן בשל טענות שונות שנשמעו לגבי הרכיבים שכוללים את ההגדרה "שומת רכב", אם יש צורך להרחיב אותם או לא. אני מציע שנציגי הממשלה יגידו מה עמדתם ביחס לאותן הצעות.

<חוה ראובני:>
מבין ההצעות שנדונו פה בהפסקה, עלתה ההצעה להוסיף להגדרת "שומת רכב" גם את המרכיב של הערכת שווי רכב. זה לא מנוסח. 

<איתי עצמון:>
כלומר, שלא יהיה בכך כדי למנוע מגופים שמפרסמים מחירונים או מאתרי אינטרנט שמוכרים כלפי רכב מלכתוב. 

<חוה ראובני:>
או מסוחרי רכב.

<יערה למברגר:>
אם הערכת השווי נעשית לבדה, לא יהיה בכך מניעה מכל אדם לעסוק בזה. 

<שלמה תוסייה כהן:>
העמדה הזאת לא תפתור את הבעיה. אני אקח דווקא את העניין של אובדן להלכה, כי זה המקרה שבו רואים את זה באופן הכי קיצוני. כאשר היום חברת ביטוח צריכה להכריז על רכב באובדן הלכה או לא להכריז עליו, יש לה משוואה עם שני נתונים. מצד אחד, הנזק שאותו לפי הצעת החוק קובע השמאי והשמאי בלבד, ומצד שני, שווי הרכב. אם נוציא את קביעת שווי הרכב הזה החוצה, למעשה ההחלטה אם כן או לא להגיע לאותו מצב של אובדן להלכה שאנחנו יודעים ששם נמצאים 90% מהרעות החולות - -  

<חוה ראובני:>
זה בדיוק (3). 

<אבנר פלור:>
שם הוא מדבר על אובדן להלכה.

<שלמה תוסייה כהן:>
בחוות הדעת שהשמאי ייתן הוא יאמר: 40 אלף שקל זה הנזק של הרכב. אחרי זה יבוא אדם אחר, שהוא לא שמאי, וייתן הערכה לשווי הרכב. תיקח חברת הביטוח את שני המסמכים האלה, תכריז אובדן להלכה. זה בדיוק המצב שממנו אנחנו חוששים.

<חוה ראובני:>
הסיטואציה שהוא מדבר עליה נמצאת בדיוק בתוך פסקה (3). מדובר בהערכת השינוי בערכו של הרכב עכב נזק שאירע לו. 

<שלמה תוסייה כהן:>
זו לא הערכת שינוי.

<חוה ראובני:>
הערכת השינוי היא שאובדן להלכה זה x אחוז. מה זה אם לא הערכת שינוי? 

<היו"ר איתן כבל:>
מי נדפק בוויכוח ביניכם? זה מה שמעניין אותי. הצרכן משלם מחיר? 

<אורי מקלב (יהדות התורה):>
מי שניזוק באובדן להלכה זו לא חברת הביטוח או בעל הרכב, זה הקונה השלישי. זו הבעיה המרכזית בכל אובדן להלכה.  

<חוה ראובני:>
אני לא חושבת שאנחנו צריכים לדון ביתרונות ובחסרונות של מוסד אובדן להלכה. זה לא נושא הדיון. 

<היו"ר איתן כבל:>
מה שחבר הכנסת מקלב מעלה זה לא הדיון עכשיו, זה לא החוק. לחוק הזה יש השלכות שנובעות מהסיפור הזה. זה ועוד איך קשור אלינו. זה שלא שאפשר עכשיו להעביר את זה כלאחר יד. הייתי אצלכם עם העניינים האלה, עם הסיפור של אובדן להלכה.

<דוד ביטן (הליכוד):>
באובדן להלכה אתה קובע ירידת ערך. את הסעיפים האלה אמרנו שרק שמאי יכול לקבוע. מה בדיוק הבעיה? למה שחברת הביטוח תעשה את זה בלי שמאי?

<שלמה תוסייה כהן:>
אם הרכב עבר תאונה ונגרם לו נזק של 25 אלף שקל ועוד 15 אלף ירידת ערך, זה בדיוק סעיף (3) וסעיף (2). יש לנו הערכת נזק של 40 אלף שקל. כדי לבדוק אם נכנסנו לאובדן להלכה או לא, אנחנו צריכים עוד רכיב אחד שלא נמצא כאן, והוא הערכת השווי של הרכב שניזוק.  

<דוד ביטן (הליכוד):>
זה התיקון. התיקון אומר שבמהלך ההגדרות של הנזק אתה קובע גם את השווי. זה התיקון שעכשיו הכנסנו. משפטית ועניינית אתה טועה.

<היו"ר איתן כבל:>
שלמה, אתה לא מצליח לשכנע את חברי הכנסת, לכן אנחנו נאשר את זה. אני אאפשר לכם לבוא בדברים עם משרד התחבורה.  

<אורי מקלב (יהדות התורה):>
בהנחה שזה נותן מענה.

<היו"ר איתן כבל:>
דוד נכנס לזה במלוא כוחו. אתם תבואו בדברים איתם. משרד התחבורה, לפחות כפי שמוצע לפני, פתוחים. עשינו פה המון המון שינויים. אני רוצה להזכיר לכם שכמעט כל הדברים האלה כבר אושרו בכנסת הקודמת. אני אאשר את זה. אם נגיע למסקנה שיש בכל זאת דברים שהם לא באמת מקבלים את התכלית הראויה, אני אפתח את זה.

<אורי מקלב (יהדות התורה):>
האם היועץ המשפט של הוועדה חושב שזה נותן מענה?

<היו"ר איתן כבל:>
כן, הוא חושב שזה נותן מענה.

<חוה ראובני:>
עם התוספת.

<ירון אליאס:>
אני רק אבקש שגם איגוד חברות הביטוח יהיה שותף בתהליך הזה, כי אנחנו חושבים, וגם אמרתי את זה בדיון הקודם עוד לפני שאדוני נכח, שהזכות לקבוע את שווי הרכב היא זכות שעומדת גם לחברת הביטוח כמי שמשלמת. 

<היו"ר איתן כבל:>
כמי שדואגת לדפוק את הלקוח בעקביות.

<ירון אליאס:>
אני לא חושב שזה נכון.

<היו"ר איתן כבל:>
חברים, אני לא מתבייש, אני אומר את זה לפרוטוקול. הם הצליחו להוריד את הבנקים מהמקום הראשון. חבר'ה, אל תספרו לי סיפורים. המזל הגדול שלכם זה שהנושא של חברות הביטוח לא בוועדה אצלנו. הנושאים הצרכניים כן. לא משנה על איזה ביטוח מדובר, תמיד אומרים: למה לא ביטחת את זה. 

<ירון אליאס:>
אני לא בא לטעון שחברות הביטוח הן טלית שכולה תכלת.

<היו"ר איתן כבל:>
אין טלית ואין גם תכלת.

<ירון אליאס:>
אני חושב שכל אחד פה חווה בעברו גם מקרה ביטוח בתחום ביטוח הרכב. אני חושב עדיין שרוב המבוטחים מקבלים את מה שמגיע להם. הטענה הזאת שחברות הביטוח לא יכולות, בין היתר, לשום באופן עצמאי את שווי הנזק נטענה בשני בג"צים. בשני הבג"צים האלה, אחרי שבית המשפט העליון בחן את הדברים לעומק, ההסדרים שנקבעו על ידי המפקח על הביטוח אושרו. דרך אגב, אלה הסדרים שאנחנו לא התלהבנו מהם. הוא מצא שהם מאזנים בצורה הוגנת. אנחנו לא חושבים שיש סיבה להמציא את הגלגל מחדש.

<זאב פרידמן:>
זה לא מה שהוא אמר.

<דוד ביטן (הליכוד):>
אתה מתנגד לתיקון שעשינו עכשיו?

<ירון אליאס:>
אם ישתמע מהתיקון הזה שחברת ביטוח לא יכולה באופן עצמאי לשום את שווי הרכב  - - 

<דוד ביטן (הליכוד):>
איך אתה יכול לשום? אם הרכב עשה תאונה, איך אתה יכול?

<היו"ר איתן כבל:>
אנחנו מאשרים את זה עם כל התיקונים. תבואו בדין ודברים. אם תהיה איזו שהיא מחלוקת סביב איזה עניין, אני לוקח על עצמי לפתוח את הדיון. מי בעד הגדרת "שומת רכב" והגדרת "שמאות רכב" עם התיקונים?

הצבעה

בעד – פה אחד 

נגד –  אין

נמנעים –  אין

הגדרת "שומת רכב" והגדרת "שמאות רכב" אושרו עם התיקונים

<היו"ר איתן כבל:>
אנחנו עוברים לפרק י"ג: עיצום כספי.

<חוה ראובני:>
אנחנו מציעים כאן פרק של עיצומים כספיים. אנחנו מדברים על אכיפה חלופית לאכיפה פלילית. אנחנו רואים בזה את דרך המלך לאכוף את החוק הזה לצד הסמכויות המינהליות שנמצאות בפרק ב' לגבי הרישיונות. המבנה בבסיס זה מבנה שיש בהרבה חוקים אחרים. זה מודל מוכר וידוע שאנחנו מבקשים שלא לסטות ממנו באופן כללי. הסכומים שהוצבו פה, המחשבה שעומדת מאחוריהם זה שלא יהיו הפרות יעילות, שלא יהיה משתלם כלכלית להפר את החוק. היה ניסיון להגיע לאיזו שהיא הערכה של מה התועלת שיכול להפיק בעל הרישיון או אדם מהפרת החוק, לעשות את התמריץ הכלכלי הזה לנטרל. התמריץ הכלכלי הוא לפעמים לא ההפרה הספציפית. לפעמים החובה הספציפית שמופרת היא רק כלי כדי להגיע לחובה המהותית יותר. לפעמים אתה לא מזמין מישהו בריקול בסכום גבוה מאוד בגלל ההזמנה, שהיא זולה, אלא כי אחר כך אתה צריך לתקן והתיקון הוא יקר. זאת החשיבה שעומדת מאחורי סכומי העיצומים השונים שנקבעו כאן. בנוסף, אנחנו מדרגים בחלק מהתחומים בין מי שעוסק בכל סוגי הרכב, לבין מי שעוסק בסוגי רכב מסוימים בלבד. אנחנו מבדילים בין תאגיד ליחיד. זה המסגרת הכוללת. 

<יורם בונן:>
פרק העיצומים שהונח בפניכם כולל 139 סעיפי משנה, דהיינו 139 הפרות שהן עילה לעיצומים כספיים. עשינו השוואות עם חוקים אחרים. בחוק ההגבלים יש 6 הפרות, בחוק ניירות ערך יש  26 הפרות. נדמה לי שריבוי ההוראות יצטרך לבוא לידי ביטוי גם בהסדר המהותי.

<אורי מקלב (יהדות התורה):>
אין מדרג בין סוגי ההפרות? 

<חוה ראובני:>
בוודאי שיש.

<אורי מקלב (יהדות התורה):>
אז אל תציג את זה כ-139 הפרות. יש מדרגים.

<יורם בונן:>
זה משקף, לדעתנו, את הבעייתיות בריבוי האיסורים בחוק עצמו. אני יודע שיש הבדלים בין מודלים של עיצומים כספיים, אבל לפחות לבי ההפרות הקבועות כאן המנהל שמוסמך להטיל את העיצומים הכספיים מחויב להתייעץ לפני הטלת העיצומים עם גוף מייעץ. בחוק התקשורת יש ועדה מייעצת, גם בחוק ההגבלים יש. אנחנו מבקשים שכאן, לפחות לגבי ההפרות המהותיות, לגבי הסכומים המהותיים, תהיה חובת היוועצות של המנהל לפני הטלת העיצום הכספי.

<איתי עצמון:>
אני רק מסב את תשומת ליבך שבמודלים שתיארת סכומי העיצום אינם קבועים מראש. בחוק ההגבלים, בחוק ניירות ערך, בחוק התקשורת יש טווח. הרגולטור מחליט על סכום העיצום בהתחשב בשיקולים שונים, ואז נדרש להיוועץ. כאן המודל הוא שונה. כאן המודל הוא, כפי שקיים בהרבה מאוד דברים חקיקה, שיש סכומים קבועים מראש בחוק. למנהל אין סמכות לשקול את גובה הסכום, אלא לפי תקנות הפחתה, תקנות שקובע שר המשפטים באישור ועדה.

<אביטל בגין:>
שגם הן בסכומים קבועים.

<איתי עצמון:>
נכון.

<יורם בונן:>
התחלתי בזה שיש מודלים שונים. עדיין אני חושב שבסכומים שמדובר כאן, בגלל שיש שיקול דעת לבחור את סוג ההפרה, בגלל שגם בעניין ההפחתה יש חשיבות לנסיבות, יש צורך בהיוועצות. אנחנו מבקשים שלגבי ההפרות המהותיות, הסכומים המהותיים, תהיה חובת היוועצות.

<היו"ר איתן כבל:>
אתם מתכוונים להפר?

<יורם בונן:>
חס וחלילה.

<היו"ר איתן כבל:>
זה רק לעבריינים.

<יורם בונן:>
לכאורה, כפי שמנוסחת הצעת החוק כרגע, אין מגבלה על פרק הזמן ממועד ההפרה ועד המועד שבו רשאי המנהל להטיל עיצום כספי. אנחנו לא חושבים שנכון שהאיום הזה יעמוד לעולם ועד. גם בחוק רשות ניירות ערך נקבעה מגבלה של שנה, דהיינו שאם חלפה שנה מיום שהתרחשה ההפרה לכאורה - -

<דוד ביטן (הליכוד):>
ממועד שהם יכלו לדעת. אם הם לא יכלו לדעת, מה זה משנה?

<יורם בונן:>
גם החלופה הזאת קיימת, אדוני. בחוק ניירות ערך יש את שתי החלופות.  

<אביטל בגין:>
לעניין היוועצות עם ועדה מייעצת כמו שאמר היועץ המשפטי, הדבר הזה קיים במודלים של סכומי מקסימום, הוא לא נכון במנגנון הזה שבנוי לצורך אכיפה יעילה. זה מנגנון שהוא מהיר וקל. כדי להגן על המפרים הפוטנציאליים, ההפרות הן ברורות, הסכומים הם קבועים. גם בתקנות ההפחתה, ההפחתה היא קבועה, טווח שיקול הדעת שלה מאוד קטן. 

לגבי הנושא של ההתיישנות, זו אכן סוגיה שחזרה ונבחנה. כרגע יש בהכנה הנחיית יועץ לגבי הנושא הזה. הוא לא נכון רק לחוק הזה, לכן לא נכון לקבוע אותו רק פה. חוק ניירות ערך הוא ייחודי מאוד בהקשר הזה. יש כ-60 חוקים שיש בהם עיצומים כספיים. הנושא עתיד להיות מוסדר בהנחית יועץ.

<יורם בונן:>
זה אמור לחול באופן רוחבי?

<אביטל בגין:>
הוא יחול באופן רוחבי. השאלה של התיישנות, כיוון שמדובר בסמכות מינהלית, הביטוי המשפטי שלה הוא עולם - - 

<דוד ביטן (הליכוד):>
מתי היועץ מתכוון להוציא את ההנחיה שלו?

<אביטל בגין:>
ההנחיה הסתיימה, היא הועברה ליועץ. זה בשלבים אחרונים.  

<רונן לוי:>
אני רוצה לדבר קצת על סוחרי הרכב ועל אובדן להלכה. רוב הפעילות שנעשית היום בכל נושא ההונאות בסחר ברכב ושומה על ידי סוחרי רכב, שזה כמעט 12 עד 15 אלף מכוניות בשנה, נעשית על ידי תיקונים שלא נעשים בארץ. בדרך כלל המכוניות חוזרות בלי כריות אוויר, עם כל מיני מחלות כאלו ואחרות, אחרי תיקונים כאלה ואחרים בשטחים. אין כאן כמעט כלום עליהם. הם כן בתוך הרישיון, הם מעוגנים בחוק. 

<אביטל בגין:>
העיצומים הכספיים בנויים פה על החובות וההוראות שנקבעו בחוק. ההסדר של אופן הטיפול בדברים האלה לא מוסדר פה, כיוון שיש חוק ייעודי שמטפל בחלקי רכב משומשים. 

<חוה ראובני:>
לגבי הסוחרים ההסדר הוא רזה. ככל שיש יותר חובות כך יש יותר מה להפר ויש יותר עיצומים. על סוחרי הרכב החובות הן מצומצמות. הדיון בחובות המהותיות הסתיים בדיון לפני שבועיים. העיצומים נגזרים מהחובות שהוטלו.

פרק י"ג: עיצום כספי

הגדרות

160.
בפרק זה – 




"בעל רישיון" – למעט שמאי רכב;




"הסכום הבסיסי" – סכום כמפורט להלן, לפי העניין:




"סוגי רכב מוגבלים" – כלי רכב מסוג L, O1, O2או T, כהגדרתם 




בתקנות התעבורה.


L זה אופנועים, O1 ו-O2  זה גרורים עד 3500 קילוגרם, ו-T זה טרקטורים ומכונות ניידות.

<איתי עצמון:>
מדוע יש דיפרנציאציה בסכומים בין סוגי כלי הרכב?

<דפנה עין דור:>
לפי אומדן העלות ותוחלת התועלת.

<היו"ר איתן כבל:>
זה לפי הסיכונים?

<דפנה עין דור:>
היקף הפעילות יותר מצומצם. מחיר האופנועים הוא הרבה יותר נמוך. גם הרווח יותר נמוך.

<איתי עצמון:>
היקף הפעילות בסוגי הרכב האלה יותר נמוך?

<דפנה עין דור:>
כן.

(1) לגבי בעל רישיון לייצור רכב ושווקו שהוא יחיד והוא בעל רישיון

לייצור סוגי רכב מוגבלים – 15,000 שקלים חדשים, אם היה בעל 
רישיון לייצור רכב ושיווקו מסוגים אחרים – 50,000 שקלים חדשים,

ואם הוא תאגיד – סכום גבוה פי שניים מן הסכומים האמורים.

(2) לגבי יבואן רכב ישיר ויבואן רכב עקיף המייבאים סוגי רכב 

מוגבלים – 200,000 שקלים חדשים, ואם הרישיון שבידם הוא ליבוא
כלי רכב מסוגים אחרים – 1,000,000 שקלים חדשים;

(3) לגבי יבואן רכב זעיר שהוא יחיד המייבא סוגי רכב מוגבלים – 20,000

שקלים חדשים, אם הרישיון שבידו הוא ליבוא כלי רכב מסוגים אחרים –
100,000 שקלים חדשים, ואם הוא תאגיד – סכום גבוה בחמישים אחוזים

מן הסכומים האמורים;

(4) לגבי מתווך בייבוא רכב – 100,000 שקלים חדשים;

(5) לגבי סוחר ברכב מיבואן, שהוא יחיד, 200,000 שקלים חדשים, אם

הרישיון שבידו הוא לסחר באופנועים בלבד – 50,000 שקלים חדשים, ואם
הוא תאגיד – סכום שהוא פי שניים מן הסכומים האמורים;

(6) לגבי סוחר ברכב שאינו רכב חדש כהגדרתו בסעיף 74א שהוא יחיד

וסוחר בסוגי רכב מוגבלים – 20,000 שקלים חדשים, אם הרישיון שבידו
הוא לסחר בכלי רכב מסוגים אחרים – 100,000 שקלים חדשים ואם הוא

תאגיד – סכום שהוא גבוה פי שניים מן הסכומים האמורים;

<איתי עצמון:>
לא הבנתי את ההבדל בין פסקאות (5) ל-(6). אין נפקות להבחנה בין כלי רכב לכלי רכב מוגבלים. ב-(5) התייחסתם לרכב ולאופנועים. בפסקה (6) התייחסתם בכל זאת לסוגי רכב מוגבלים ולסוגי רכב מוגבלים.

<חוה ראובני:>
אצל סוחר רכב ברכב משומש זה רלוונטי. (6) מדבר על רכב משומש, (5) זה רכב חדש. זה לפי ההגדרות של המונחים האלה בפרקים המהותיים.

<איתי עצמון:>
כלומר, אין סוחר ברכב מיבואן שמייבא כלי רכב - -

<היו"ר איתן כבל:>
כן.

<חוה ראובני:>
(7) לגבי בעל רישיון לייצור מוצרי תעבורה שהוא יחיד – 25,000 שקלים

חדשים ואם הוא תאגיד – 50,000 שקלים חדשים;
(8) לגבי בעל רישיון לסחר במוצרי תעבורה שהוא יחיד – 15,000 שקלים

חדשים ואם הוא תאגיד – 30,000 שקלים חדשים;
(9) לגבי בעל רישיון להפעלת מוסך שהוא יחיד – 75,000 שקלים חדשים 

ואם הוא תאגיד – 100,000 שקלים חדשים;
(10)  לגבי בעל רישיון להפעלת מוסך נייד שהוא יחיד – 20,000 שקלים 

חדשים ואם הוא תאגיד – 30,000 שקלים חדשים;
(11)  לגבי בעל רישיון לניהול מקצועי של מוסך – 10,000 שקלים חדשים;

<דוד ביטן (הליכוד):>
לגבי בעל רישיון - -

<חוה ראובני:>
זה המנהל המקצועי של המוסך.

<דוד ביטן (הליכוד):>
אם יש 2 מנהלים מקצועיים במוסך, רק מי שמנהל בפועל.

<היו"ר איתן כבל:>
יש רק אחד.

<אבנר פלור:>
יש מקרים שבמוסך אחד יש מספר מנהלים מקצועיים לפי סוג המקצוע. מתייחסים לאותו המקצוע ספציפי. 

<איתי עצמון:>
באיזה תחום בוצעה ההפרה?

<דפנה עין דור:>
זה ב-161.

<היו"ר איתן כבל:>
ואם זה ממלא מקומו?

<איתי עצמון:>
אין עיצום כספי?

<אבנר פלור:>
לא.

<איתי עצמון:>
כי הוא לא בעל רישיון.

<דוד ביטן (הליכוד):>
פה אתה צריכים להגדיר יותר את העניין.

<היו"ר איתן כבל:>
בדיון בשבוע שעבר עלה העניין של מה קורה אם נבצר מהמנהל חצי שנה, שנה. אמרנו שאין שום בעיה ברמת העיקרון כי לכל אחד יש ממלא מקום. האם ממלא המקום בהגדרה הזאת נכנס לנעליו, כן או לא?

<חוה ראובני:>
לא. הוא לא הופך להיות בעל רישיון.

<היו"ר איתן כבל:>
מה אם הוא עשה את הנזק וההוא בבית שוכב חולה?

<דוד ביטן (הליכוד):>
הוא מקבל את העונש כי הוא  מנהל בפועל.

<חוה ראובני:>
 נדרש סעיף של ממלא מקום בפועל.

<היו"ר איתן כבל:>
כל העניין הוא שזה יוסדר.

<איתי עצמון:>
צריך לכתוב בפסקה (1) את המילים "בעת שהוא מבצע את תפקידו כממלא מקום לפי הוראות חוק זה".

<חוה ראובני:>
החובה הכי בסיסית בחוק הזה היא לא לפעול בלי רישיון. אין סכום בסיסי לגביו. זה חסר פה, לכן אנחנו רוצים להוסיף את זה. 

<דוד ביטן (הליכוד):>
אני מסכים לזה, אין לי בעיה.

<איתי עצמון:>
צריך לכתוב שהוא בעל רישיון, וכן אדם שהוא חייב ברישיון וביצע פעולה שחייבת ברישיון. 

<חוה ראובני:>
לפי הסכום של אותו עיסוק.

<דוד ביטן (הליכוד):>
היה צריך לכתוב את זה בכותרת.

<היו"ר איתן כבל:>
שיובהר כי לא מושת עליו העונש כי הוא ביצע פעולה מחוסר סמכות. כוונתי היא שלא פתאום יבוא מישהו ויגיד: הוא גם ביצע פעולה.

<חוה ראובני:>
לכפילויות יש התייחסות.

<אביטל בגין:>
אני מציעה להוסיף ברשימה שעכשיו הייתה עוד אחד לגבי מי שאין לו רישיון כאמור בסעיף 161 (1) ו-(2). 

<איתי עצמון:>
יש עוד פסקה.

<חוה ראובני:>
גם 19 ו-44. הייתי אומרת באופן כללי שמי שמבצע פעולה החייבת ברישיון לפי חוק זה ואין בידו רישיון, הסכום הבסיסי לגביו יהיה הסכום  כאילו הוא היה בעל רישיון.

<דוד ביטן (הליכוד):>
את צריכה קודם להחיל עליו את האחריות, אחר כך לתת לו קנס.

<חוה ראובני:>
האחריות קיימת בסעיפים המהותיים. 

<דוד ביטן (הליכוד):>
אם היא קיימת אז אין בעיה. לפי דעתי הוא צריך לקבל קנס יותר גבוה ממי שפועל עם רישיון. 

<אביטל בגין:>
זו הפרה שנמצאת במדרג הגבוה של הסכום הגבוה יותר. אחר כך הסכומים פה הולכים ויורדים.

<היו"ר איתן כבל:>
זה מופיע. אני מעלה להצבעה את סעיף 160 עם שני התיקונים. מי בעד?

הצבעה

בעד – פה אחד 

נגד –  אין

 נמנעים- אין

  סעיף 160 אושר עם שני התיקונים

<חוה ראובני:>
הוראות לעניין
160א.
(א) הסכום הבסיסי שיחול על מפר, כמפורט בפסקאות (1) עד (11)

הסכום הבסיסי

שבהגדרה "הסכום הבסיסי", יהיה בהתאם לסוג הרישיון 




שבמסגרתו בוצעה ההפרה, אף אם ניתן לסווגו ליותר מפסקה אחת




בהגדרה האמורה.




(ב) מפר שהוא בעל רישיון כהגדרתו בסעיף 160, וניתן לסווגו בשתי




הדרגות של הסכום הבסיסי המנויות בפסקאות האמורות, יחול 




לגביו הסכום הבסיסי הגבוה מביניהם.

אצילת

160ב
על אף האמור בסעיף 2, המנהל אינו רשאי לאצול את סמכויותיו 

סמכויות המנהל 
לפי פרק זה.


לעניין פרק י"ג

עיצום כספי
161.
הפר אדם הוראה מההוראות לפי חוק זה, כמפורט להלן, רשאי

בגובה הסכום

המנהל להטיל עליו עיצום כספי לפי הוראות פרק זה, בסכום 

הבסיסי


הבסיסי:

(1) מי שנתן שירות רכב ללא רישיון, בניגוד להוראות סעיף

3(א);
(2) מי שעסק במקצוע בענף הרכב ללא רישיון, בניגוד להוראות

סעיף 4(א);
(3) בעל רישיון שהעביר את רישיונו לאחר, בניגוד להוראות סעיף

4(א);
(4) בעל רישיון שלא הודיע למנהל על שינוי שחל לגביו הנוגע 

לתנאים לקבלת הרישיון, בניגוד להוראות סעיף 10;
(5) בעל רישיון לניהול מקצועי של מוסך שלא עבר השתלמות 

מקצועית בהתאם להוראות לפי סעיף 12;
(6) בעל רישיון שסרב לתת שירות, בניגוד להוראות לפי סעיף 

15;
(7) בעל רישיון שלא מסר למנהל דיווח בהתאם להוראות סעיף 

16;
(8) בעל רישיון לעיסוק במקצוע בענף הרכב שפעל באופן שיש 

בו חשש לניגוד עניינים, בניגוד להוראות לפי סעיף 17(א)(1);
(9) בעל רישיון לעיסוק במקצוע בענף הרכב שפעל בחוסר 

מקצועיות, בניגוד להוראות לפי סעיף 17(א)(2);
(10)  בעל רישיון לייצור רכב ושיווקו שייצר או שיווק רכב בלי

שקיבל אישור לייצור דגם הרכב, בניגוד להוראות סעיף 19;

בסעיף 22 כתוב שצריך להודיע, שצריך להזמין וצריך לפרסם הודעה. משום מה לא כתוב שצריך לטפל. 

<איתי עצמון:>
אצלי כתוב שהוא יזמין אותם למוסכי השירות המורשים על ידו לשם טיפול בתקלה.

<דפנה עין דור:>
אין לו חובה לטיפול.

<איתי עצמון:>
אנחנו נאחד את הנוסחים.

<היו"ר איתן כבל:>
אנחנו נאשר. אם אחרי זה נידרש, נעשה רביזיה.

<חוה ראובני:>
(11)  בעל רישיון לייצור רכב ושיווקו שלא פרסם הודעה על תקלת 

בטיחות סדרתית ברכב, שלא הודיע למנהל או שלא הזמין בעלי 
כלי רכב לתיקון התקלה, בניגוד להוראות סעיף 22;

(12)  בעל רישיון לייצור רכב ושיווקו שייצר או שיווק רכב שיוצר

שלא על פי תכנית הייצור או שאינו זהה לאבטיפוס, בניגוד 
להוראות סעיף 24(א);

(13) בעל רישיון לייצור רכב ושיווקו שלא הזמין בעלי כלי רכב 

לתיקונם או החלפתם, בניגוד להוראות סעיף 24(ג);
(14)  בעל רישיון לייצור רכב ושיווקו שייצר או שיווק רכב שיוצר

שלא במפעל ייצור שאישר המנהל, בניגוד להוראות סעיף 25;
(15) בעל רישיון לייצור רכב ושיווקו שלא נתן שירותי תחזוקה או

שלא מכר מוצרי תעבורה בהתאם להוראות לפי סעיף 26;


17) בעל רישיון לייצור רכב ושיווקו שלא נתן אחריות לרכב המיוצר



על ידו בהתאם להוראות לפי סעיף 27;



18) בעל רישיון לייצור רכב ושיווקו שלא דווח למנהל על אירוע



שלדעת רואה חשבון עלול לגרום ירידה בהון העצמי שנדרש



לפי החוק או לפגיעה בעיקרון העסק החי, בניגוד לפי סעיף 17ב;



19) אדם שייבא רכב ללא רישיון מהרשות המוסמכת, בניגוד 



להוראות סעיף 28(א);



20) יבואן רכב ישיר שלא נתן לכל רכב המיובא על ידו את 



האחריות שנתן יצרן הרכב ולא מימש את האחריות כאמור לכל



רכב מתוצר המיובא על ידו, בניגוד להוראות לפי סעיף 42(א);



21) יבואן רכב עקיף שלא נתן לכל רכב המיובא על ידו את 



האחריות שנתן יצרן הרכב, ככל שניתנה, בניגוד להוראות סעיף



42(ב);



22) יבואן רכב ישיר או יבוא רכב עקיף שהתנה את תוקפה של



אחריות, בניגוד להוראות לפי סעיף 42(ג);

<איתי עצמון:>
מכיוון שהגענו לחובות יבואני הרכב הישירים, כפי שאמרתי גם בדיון בכנסת הקודמת וגם בישיבות פנימיות שקיימנו, אני חושב שחסרה כאן הפרה שאמורה לחול על יבואנים אחרים, כלומר, על יבואנים עקיפים וזעירים שעשו שימוש בשירותי יבואני הרכב הישירים ולא שיפו אותם, הפרו את  הוראות המנהל לעניין תשלום עלויות נלוות כפי שהורה המנהל לפי סעיף 44. לא מצאתי הפרה כזאת. אני חושב שהיא חלק מכלל ההסדר שמטיל חובות על יבואני הרכב הישירים לטיפול בכל רכב מתוצר שמיובא לישראל.

<דפנה עין דור:>
אנחנו נכניס את זה, אבל לדעתנו זה אחוז יותר נמוך.  אם העיצום הכספי המלא ליבואן עקיף הוא מיליון שקלים, זה צריך להיות סדר גודל של 5%, אולי 10%, לא 100%.

<חוה ראובני:>
מיליון שקלים על זה שהם לא שילמו את העלויות הנלוות?

<איתי עצמון:>
אתם ירדתם ישר לדרגות הכי נמוכות.

<חוה ראובני:>
אנחנו כאן בסכום הבסיסי המלא.

<איתי עצמון:>
אני לא אומר שבהכרח ההפרה הזאת צריכה להיכלל כאן, אבל גם אני לא בטוח שהיא צריכה להיכלל - - 

<היו"ר איתן כבל:>
אנחנו נכניס את זה בהתאם.




(23) יבואן רכב ישיר שלא טיפל בתקלת בטיחות סדרתית ברכב,




בניגוד להוראות סעיף 43(א);




(24) יבוא רכב ישיר שלא הודיע למנהל או בעלי כלי על תקלת 




בטיחות סדרתית, בניגוד להוראות סעיף 43(ב)(1);




(25) יבואן רכב עקיף שלא הודיע למנהל על תקלת בטיחות 




סדרתית בניגוד להוראות סעיף 43(ד)(2);




(26) יבואן רכב מסחרי שלא דיווח, בניגוד להוראות סעיף 




47(ג)(1) או סעיף 47(ג)(2);




(27) יבואן רכב עקיף שלא שמר חשבוניות ותעודות משלוח 




בניגוד להוראות סעיף 47א(א);

<אהוד שניידר:>
בפסקה (27) מפנים לסעיף 47א(א). שם כתוב: "מסמכים המאפשרים מעקב".

<חוה ראובני:>
כדי שזאת תהיה חובה קונקרטית. החשש היה לעשות חובה לא מספיק ספציפית, לכן אמרנו שעיצום כספי בסכום כזה מכובד - - 

<איתי עצמון:>
קשה מאוד להגדיר מה הם אותם מסמכים.

<חוה ראובני:>
המסמכים הידועים, שזה החשבוניות ותעודות המשלוח שנאמרות שם במפורש.

<אהוד שניידר:>
אם יהיו לו את המסמכים האלה אבל לא מסמכים אחרים - - 

<יערה למברגר:>
יש סמכויות אחרות.

<איתי עצמון:>
אני לא בטוח שזאת עבירה פלילית.

<חוה ראובני:>
יש את סמכויות המנהל, הפרת חובות. 

<אהוד שניידר:>
מסמכי המעקב האלה נולדו מפני שפתחו את הייבוא למקורות רבים. משרד התחבורה אמר: כשפתחנו עכשיו את הייבוא למקורות רבים, שזה לא רק מי שכפוף ליצרן הרכב - -  

<היו"ר איתן כבל:>


(29) מתוך ביבוא רכב שתיווך בייבוא רכב שלא מתקיימים בו התנאים



המפורטים בסעיף 59(א);



(30) משווק רכב שמכר רכב שאינו עומד בהוראות לפי פקודת התעבורה



לעניין בטיחות רכב והגנה על הסביבה, ביגוד לאור בסעיף 66;



(31) משווק רכב למעט יבואן רכב זעיר שסירב למסור מידע, בניגוד



להוראות סעיף 66ב(א);



(32) משווק רכב למעט יבואן רכב זעיר שלא אפשר גישה למידע,



הדרכה וציוד בניגוד להוראות לפי סעיף 66ב(א1);

<אהוד שניידר:>
הנוסח "לאפשר גישה" זה לא הנוסח שאתם רוצים לתקן. 

<איתי עצמון:>
אנחנו נתאים את הנוסח של הסעיפים המהותיים להפרות. אם יש כאן איזה שהם שינויים בנוסח, אנחנו נתקן את זה בהכנת הנוסח לקריאה שנייה ושלישית. תמיד ההפרה היא תמונת ראי של הסעיף המהותי.

<היו"ר איתן כבל:>


(33) סוחר ברכב מיבואן שלא הגישה למנהל אישור רואה חשבון



בדבר הון עצמי בהתאם להוראות לפי סעיף 78(א);



(34) סוחר ברכב מיבואן שלא דווח למנהל בדבר ירידת ההון העצמי



בהתאם להוראות לפי סעיף 78(ב);



(35) בעל רישיון לייצור מוצר תעבורה שייצר מוצר תעבורה שלא



קיבל אישור לייצורו, בניגוד להוראות סעיף 80;



(36) בעל רישיון לייצור מוצרי תעבורה שלא החזיק במפעל הייצור 



מתקנים וציוד מתאימים ולא פעל לפי הסדרי הפיקוח בניגוד 



להוראות סעיף 82;



(37) בעל רישיון לייצור מוצרי תעבורה שלא הודיע על ליקוי בטיחותי



במצר תעבורה למנהל או למי שהוא העביר לו את המוצר, בניגוד



להוראות סעיף 83;



(38) בעל רישיון לייצור מוצרי תעבורה שלא פרסם הודעה על ליקוי



בטיחותי, בניגוד להוראות סעיף 83;



(39) בעל רישיון לייצור מוצרי תעבורה שלא הזמין מי שבידו מוצר



כאמור לתיקון, החלפה או החזרת המוצר, בניגוד להוראות סעיף 



83;



(40) בעל רישיון לייצור מוצרי תעבורה שייצר מוצר תעבורה שלא 



על פי תכנית הייצור שאישר המנהל או שאינו זהה לאבטיפוס,



בניגוד להוראות סעיף 86(א);



(41) בעל רישיון לייצור מוצרי תעבורה שלא הזמין אליו את כל מי



שהוא העביר לו את החזקה במוצר שהתקלה נוגעת אליו, לשם תיקון



מוצר התעבורה והתאמתו לתכנית הייצור, בניגוד להוראות סעיף



86(ג);



(42) בעל רישיון לייצור מוצרי תעבורה שלא החליף מוצר תעבורה או 



שלא החזיר את התמונה בעדו, בניגוד להוראות סעיף 86(ג);



(43) בעל רישיון לייצור מוצרי תעבורה שייצר מוצר תעבורה שלא 



במפעל ייצור שאישר המנהל, בניגוד להוראות סעיף 87;



(44) אדם שייבא מוצר תעבורה החייב ברישיון ייבוא, אם חדל 



להתקיים תנאי מהתנאים לקבלת רישיון הייבוא או בניגוד לתנאי



הרישיון, בניגוד להוראות סעיף 88ב;



(45) בעל רישיון לסחר במוצרי תעבורה שסחר במוצר תעבורה 



שייבא בניגוד להוראות סעיף 93(א);



(46) בעל רישיון לסחר במוצרי תעבורה שסחר במוצר תעבורה 



משומש בניגוד להוראות סעיף 93(ב);



(47) בעל רישיון לסחר במוצרי תעבורה שלא נתן לקונה אחריות



בהתאם להוראות לפי סעיף 94(א);



(49) בעל רישיון לסחר במוצרי תעבורה שלא הודיע על ליקוי 



בטיחותי במוצר תעבורה למנהל, בניגוד להוראות סעיף 98(1);



(50) בעל רישיון לסחר במוצרי תעבורה שלא הפסיק שווק מוצר



תעבורה שיש לו ליקוי בטיחותי, בניגוד להוראות סעיף



98(3);



(51) בעל רישיון לסחר במוצרי תעבורה שלא הזמין בעלי 



כלי רכב בהם הותקן מוצר תעבורה שיש בו ליקוי בטיחותי



לשם החלפת המוצר האמור ללא עלות, לרבות פירוק 



המוצר הלקוי והרכבת מוצר תקין תחתיו, בניגוד להוראות



סעיף 98(4);



(52) בעל רישיון להפעלת מוסך נייד שנתן שירותים בניגוד



להוראות סעיף 107(ב);



(53) בעל רישיון להפעלת מוסך שנתן שירות רכב ללא 



נוכחות המנהל המקצועי לתקופה העולה על 60 ימים בשנה



בניגוד להוראות סעיף 115(ב);

<איתי עצמון:>
יש לי הערה לפסקה (53). צריך להוסיף אחרי המילים "לתקופה העולה על 60 ימים בשנה" את המילים "או לתקופה העולה על תקופה שאישר המנהל", מכיוון שבסעיף המהותי יש סמכות למנהל להאריך את התקופה לתקופה נוספת של עד 6 חודשים. 

<היו"ר איתן כבל:>
אוקי, אז מוסיפים.

עיצום כספי 
162.
הפר אדם הוראה מההוראות לפי חוק זה, כמפורט להלן, רשאי המנהל

בשיעור 75%

להטיל עליו עיצום כספי לפי הוראות פרק זה, בסכום השווה ל-75% 

מהסכום הבסיסי
מהסכום הבסיסי:

(1) יבואן רכב ישיר שלא נתן שירותי תחזוקה לרכב, בניגוד להוראות

לפי סעיף 40(א);
(2) יבואן רכב עקיף שלא נתן שירותי תחזוקה לרכב שיובא על ידו, 

בניגוד להוראות לפי סעיף 40(ב);
(3) יבואן רכב ישיר שלא סיפק מוצרי תעבורה לכל רכב מתוצר המיובא

על ידו, בהתאם להוראות לפי סעיף 41(א);
(4) יבואן רכב עקיף שלא סיפק מוצרי תעבורה לרכב שיובא על ידו, 

בהתאם להוראות לפי סעיף 41(א1);
(5) בעל רישיון לסחר במוצרי תעבורה שלא פרסם מידע בהתאם 

להוראות לפי סעיף 99(א);
(6) בעל רישיון להפעלת מוסך נייד שהתקין ברכב מוצר תעבורה 

שאינו מתאים לרכב, בניגוד להוראות סעיף 105;
(7) בעל רישיון להפעלת מוסך נייד שלא פעל בהתאם להוראות 

היצרן לעניין ביצוע פעולות ברכב בניגוד להוראות סעיף 107;
(8) בעל רישיון להפעלת מוסך שלא פעל בהתאם להוראות היצרן

לעניין ביצוע פעולות ברכב בניגוד להוראות סעיף 110(א);
<איתי עצמון:>
לגבי פסקה (7), סעיף 107 לא קובע חובה על בעל רישיון להפעלת מוסך נייד לפעול לפי הוראות היצרן.

<חוה ראובני:>
אנחנו נבקש רביזיה על סעיף 107.

<איתי עצמון:>
יש לי שתי הערות לעניין פסקה (8). נוסף להוראות היצרן,  כפי שחברי הכנסת זוכרים, יש חובה על בעל רישיון להפעלת מוסך לפעול גם לפי הוראות המנהל ככל שאין הוראות יצרן. השאלה אם אין צורך להתייחס להיבט הזה כאן. 

נקודה נוספת, מדוע החובה חלה רק על בעל רישיון להפעלת מוסך.

<חוה ראובני:>
שתי ההערות מקובלות. זה צריך להיות בעל רישיון להפעלת מוסך או המנהל המקצועי של המוסך שלא פעלו בהתאם להוראות היצרן או המנהל, לפי העניין.

<היו"ר איתן כבל:>
זה יתווסף. 

עיצום כספי
163.
הפר אדם הוראה מהוראות לפי חוק זה, כמפורט להלן, רשאי

בשיעור 50%

המנהל להטיל עליו עיצום כספי לפי הוראות פרק זה, בסכום:

מהסכום 

השווה ל-50% מהסכום הבסיסי:

הבסיסי




(1) בעל רישיון לייצור רכב ושיווקו שלא קיים את תנאי הייצור



או את הסדרי הפיקוח ובקרת האיכות בהתאם להוראות לפי



סעיף 21;



(2) יבואן רכב מסחרי שלא מסר מידע, בניגוד להוראות סעיף



46א;



3) יבואן רכב ישיר או יבואן רכב עקיף שלא דיווח למנהל, 



בניגוד להוראות לפי סעיף 47(א);



4) משווק רכב שלא כלל פרטים בפרסומת, בניגוד להוראות 



לפי סעיף 66א(1);



5) משווק רכב שלא תיאר באופן מלא ונכון כלי רכב, בניגוד



להוראות סעיף 68(א);



6) משווק רכב שלא מסר לקונה הוראות לשימוש ברכב 



ורשימת מוסכם בהתאם להוראות לפי סעיף 70;



7) סוחר ברכב שאינו רכב חדש שלא תיאר רכב באופן מלא



ונכון, בניגוד להוראות סעיף 68(א);



8) בעל רישיון לסחר במוצרי תעבורה שנתן לקונה אחריות



לתקופה קצרה יותר מאחריות שנתן היצרן, בניגוד להוראות



לפי סעיף 94(ב);



9) בעל רישיון לסחר במוצר תעבורה שאיש המקצוע שעומד 



לרשותו לא עבר השתלמות מקצועית, בהתאם להוראות



סעיף 98ב;



10) בעל רישיון לסחר במוצרי תעבורה שלא העביר מידע 



למנהל בהתאם להוראות לפי סעיף 99(ב);



11) בעל רישיון להפעלת מוסך שהתקין ברכב מוצר תעבורה



שאינו מתאים לרכב, בניגוד להוראות סעיף 105;



12) בעל רישיון להפעלת מוסך או מנהל מקצועי של מוסך 



ביצע פעולות ברכב בניגוד להוראות סעיף 110(ב).



13) מנהל מקצועי של מוסך שלא דיווח למנהל או לרשות



הרישוי על ליקויים בטיחותיים ברכב, בניגוד להוראות



לפי סעיף 113;

עיצום כספי
164.
הפר אדם הוראה מההוראות לפי חוק זה, כמפורט להלן,

בשיעור 25%

רשאי המנהל להטיל עליו עיצום כספי לפי הוראות פרק

מהסכום הבסיסי 
זה, בסכום הבסיסי: השווה ל-25% מהסכום הבסיסי:

(1) מתווך ביבוא רכב שלא התקשר בהסכם תיווך עם

מייבא הרכב או שלא מסר למייבא העתק מן ההסכם 
בהתאם להוראות לפי סעיף 58(א);

(2) מתווך ביבוא רכב שלא מסר למייבא מידע בכתב 

בהתאם להוראות לפי סעיף 60;
(3) מתווך בייבוא רכב שקיבל תשלום מהמייבא,

בניגוד להוראות סעיף63;
(4) סוחר ברכב מיבואן שלא תיאר רכב באופן מלא ונכון,

בניגוד להוראות סעיף 68(א);
(5) משווק רכב שלא התקשר בהסכם בכתב עם הקונה 

בהתאם להוראות סעיף 71 או שלא מסר לקונה העתק
מההסכם, בניגוד להוראות הסעיף האמור;

(6) סוחר ברכב מיבואן שלא התקשר בהסכם בכתב עם

הקונה בהתאם להוראות סעיף 71 או שלא מסר לקונה
העתקי מסמכים בניגוד להוראות הסעיף האמור;

(7) בעל רישיון לייצור מוצר תעבורה שלא נתן אחריות

למוצר תעבורה בהתאם להוראות לפי סעיף 88;
(8) בעל רישיון לסחר במוצרי תעבורה שלא ניהל מעקב

אחר תלונות בניגוד להוראות סעיף 98א;
<אביטל בגין:>
המונח "ניהל מעקב" נראה לי לא ברור מספיק. מה אנחנו רוצים ממנו, שהוא ישמור את התלונות? אז בוא נגיד לו: תשמור את התלונות. צריך להגיד לו מה הוא צריך לעשות.

<דוד ביטן (הליכוד):>
זה בחובה.

<איתי עצמון:>
הסעיף המהותי קובע שהוא ינהל מעקב בכתב אחר תלונות צרכנים שקיבל, תוך ציון מהות התלונה ואופן הטיפול בה, הכל לפי תקנות שיקבע השר באישור הוועדה. 

<אביטל בגין:>
זה צריך להיות בניגוד להוראות לפי סעיף 98א.


<איתי עצמון:>
אין בחוק הוראה מהותית שמחייבת מנהל מקצועי של מוסך או אוסרת עליו "לשחרר" רכב מהמוסך לאחר תיקונו ללא אישור תקינות. לא לגבי מנהל מקצועי, גם לא לגבי המוסך עצמו.

<חוה ראובני:>
במסמך הבקשות שלנו לרביזיה שנשלח ביום חמישי אחר הצהריים ביקשנו את זה. אנחנו רוצים להעביר לסעיף 164(10) את סעיף 165ב(7): "יבואן רכב שלא פרסם את תנאי ההתקשרות עם מוסך מומחה בהתאם להוראות לפי סעיף 51(א);" הנוסח יצריך התאמה. 

<דפנה עין דור:>
בהמשך למה שהיועץ המשפטי של הוועדה אמר לגבי הנושא של 44(ב), לפי המלצה של משרד המשפטים צריך יהיה להכניס בסעיף הזה שהעיצום יהיה 25%. 

<איתי עצמון:>
אנחנו נכניס לפה הפרה נוספת. אנחנו ננסח אותה לפי נוסח סעיף 44: יבואן רכב זעיר או יבואן רכב עקיף שהפר את הוראת המנהל לעניין תשלום עלויות נלוות כאמור בסעיף 44. הנוסח הסופי ינוסח בעת הכנת הצעת החוק.

<איתי עצמון:>
עיצום כספי
165א.
הפר אדם הוראה מהוראות לפי חוק זה, כמפורט להלן, רשאי 

בשיעור 10%

המנהל להטיל עליו עיצום כספי לפי הוראות פרק זה, בסכום

מהסכום 

השווה ל-10% מהסכום הבסיסי:

הבסיסי

(1) בעל רישיון שהפר את חובתו לתת חשבונית בהתאם להוראות 

לפי סעיף 14;
(2) יבואן רכב ישיר ויבואן רכב עקיף שלא סיפקו מוצרי תעבורה

תוך 7 ימים, בניגוד להוראות סעיף 41(ב) ו-(ב1);
<אהוד שניידר:>
גם לפי הוראות סעיף (ג).

<חוה ראובני:>
(ג) הוא סעיף פטור מהפרה, הוא לא סעיף הפרה.

<איתי עצמון:>
והנסיבות שבהן הוא לא מחויב לעמוד בלוחות הזמנים כאמור בסעיף 41, אם הוכיחו כי עשו כל שביכולתם לספק את מוצרי התעבורה וכו'.

<אביטל בגין:>
פטורים והיתרים מצמצמים את היקף החובה, לכן אין צורך לציין אותם.

<איתי עצמון:>
כן, אבל כאן כתוב: "ובלבד שהעיכוב באספקה לא יעלה על 45 ימים". 

<דוד ביטן (הליכוד):>
אם הוא לא עמד בזה?

<אביטל בגין:>
אז הוא בחובה בסיסית.

<איתי עצמון:>
איפה ההפרה על יבואן שלא עומד במועד הזה של 45 ימי עבודה?

<אביטל בגין:>
בהפרה המקורית שלו. אתה קיימת את ההפרה, עכשיו הם אומרים: אוקי, יש לך פטור אם אתה עושה 1,2,3. עשית 1,2 אבל לא את 3, אתה עדיין בהפרה, לא בפטור.

<יערה למברגר:>
אתה בכלל הבסיסי.

<איתי עצמון:>
האם הרעיון הוא שתהיה הפרה לסעיף הזה?

<היו"ר איתן כבל:>
תבוא איתם בדברים על-מנת להוציא את הניסוח הנכון מתחת ידכם. 

<איתי עצמון:>
באופן עקרוני, הוועדה מסכימה שצריכה להיות הפרה על הסעיף הזה.

<היו"ר איתן כבל:>
נכון. 

(3) יבואן רכב ישיר שלא הזמין בעלי כלי רכב לתיקון תקלת

בטיחות סדרתית, בניגוד להוראות סעיף 43(ב)(3);
(4) יבואן רכב זעיר שלא דווח למנהל, בניגוד להוראות סעיף

47(ב);
(5) מתווך ביבוא רכב שפרסם בישראל רכב, בניגוד להוראות סעיף

64;
(6) סוחר ברכב מיבואן שלא מסר לקונה הוראות לשימוש ברכב

ורשימת מוסכים בהתאם להוראות סעיף 70;
(10) בעל רישיון לייצור מוצרי תעבורה שלא סימן מוצר תעבורה

בהתאם להוראות לפי סעיף 84;
11) בעל רישיון לייצור מוצר תעבורה שלא תיאר תיאור מלא ונכון

של מוצר תעבורה, בניגוד להוראות סעיף 85;
12) בעל רישיון לסחר במוצרי תעבורה שלא תיאר באופן מלא ונכון

מוצר תעבורה המיובא על ידו או שלא נתן לקונה הנחיות בדבר אופן
התקנת המותר, הרכבתו והשימוש בו, בניגוד להוראות סעיף 95;

13) בעל רישיון להפעלת מוסך שלא נתן ללקוח הצעת מחיר או 

הצעת מחיר משלימה בהתאם להוראות לפי סעיף 104(א) או (א1)
לפי העניין;



(15)בעל רישיון להפעלת מוסך שלא סיפק ללקוח מוצר תעבורה 



שפורט בהצעת המחיר שעליו הסכים עם הלקוח, בניגוד להוראות 



סעיף 104(ב);

(16)  בעל רישיון להפעלת מוסך שלא מסר עותק מכל הצעת מחיר

ומהחשבונית לבעל הרכב, בניגוד להוראות סעיף 104(ב1);
<דפנה עין דור:>
זה לא בהכרח רק לבעל הרכב, זה יכול להיות ללקוח אם זו חברת ליסינג.

<היו"ר איתן כבל:>
(17) בעל רישיון להפעלת מוסך שלא העביר למנהל לפי דרישתו,

הצעות מחיר או חשבוניות שניתנו ללקוחות, בניגוד להוראות 
סעיף 104(ג);

(18) בעל רישיון להפעלת מוסך הקשור עם יבואן רכב מסחרי 

שמסר ליבואן מידע אודות השימוש במוצרי תעבורה, בניגוד
להוראות סעיף 106;

(19) מנהל מקצועי של מוסך שלא הי הנוכח במוסך בהתאם 

להוראות סעיף 115(א).
עיצום כספי
165ב.
הפר אדם הוראה מההוראות לפי חוק זה, כמפורט להלן, רשאי

בשיעור 5%

המנהל להטיל עליו עיצום כספי לפי הוראות פרק זה, בסכום

מהסכום 

השווה ל-5% מהסכום הבסיסי:

הבסיסי

(1) בעל רישיון שלא החזיק את רישיונו או שלא הציג אותו 

בהתאם להוראות סעיף 11;
(2) בעל רישיון לייצור רכב ושיוקו שלא סימן את הרכב 

המיוצר על ידו בהתאם להוראות לפי סעיף 23;
(3) יבואן רכב ישיר שלא פרסם הודעה לציבור על תקלת

בטיחות סדרתית, בניגוד להוראות לפי סעיף 43(ב)(2);
(4) יבואן רכב עקיף שלא פרסם הודעה לציבור על תקלת

בטיחות סדרתית או שלא הזמין בעלי כלי רכב לתיקון
התקלה, בניגוד להוראות סעיף 43(ד)(1);

(5) יבואן רכב עקיף שלא פרסם הודעה לציבור על תקלת 

בטיחות סדרתית או שלא הפנה בעלי כלי רכב לתיקון התקלה
בניגוד להוראות סעיף 43(ד)(2);

(6) יבואן רכב זעיר שלא פרסם הודעה לציבור על תקלת בטיחות

סדרתית או שלא הפנה בעלי כלי רכב לתיקון התקלה, בניגוד
להוראות סעיף 43(ה);



8) יבואן רכב שלא פרסם או עדכן את רשימת מוסכי השירות או 



שלא דיווח למנהל בהתאם להוראות סעיף 51(ב);

(9) משווק רכב שלא הציג בעסקו הודעה בניגוד להוראות סעיף

66א(2);


19)משווק רכב שלא רשם את הרכב על שם הקונה, בניגוד להוראות



סעיף 72;

(20) סוחר ברכב מיבואן שלא רשם את הרכב על שם הקונה, בניגוד

להוראות סעיף 72;
(21) משווק רכב שלא מסר לקונה תעודת אחריות, בניגוד 

להוראות סעיף 73(א);
(22)  סוחר ברכב מיבואן שלא מסר לקונה תעודת אחריות, 

בניגוד להוראות סעיף 73(א);
(23) משווק רכב שהציע תקופת אחריות נוספת שלא בהתאם

להוראות לפי סעיף 73(ב) או שהתנה רכישת רכב ברכישת
אחריות נוספת, בניגוד להוראות הסעיף האמור;

(24) סוחר ברכב מיבואן שהציע תקופת אחריות נוספת שלא

בהתאם להוראות לפי סעיף 73(ב) או שהתנה רכישת רכב
ברכישת אחריות נוספת, בניגוד להוראות הסעיף האמור;

(25) משווק רכב שלא דיווח לקונה על נזק שיגרם לפני 

מסירתו בניגוד להוראות סעיף 74;
(26) סוחר ברכב מיבואן שלא דווח לקונה על נזק שנגרם 

לרכב, בניגוד להוראות סעיף 74;
(27) סוחר ברכב שאינו רכב חדש שלא דווח לקונה על נזק 

שנגרם לרכב, בניגוד להוראות לפי סעיף 74;


(29)בעל רישיון לסחר ברכב שלא הציב שלט בהתאם להוראות



סעיף 78(ד)




(30) בעל רישיון לסחר ברכב שאינו רכב חדש שהסיע נוסעים



בתמורה, בניגוד להוראות סעיף 78(ה);



(31) סוחר ברכב שאינו רכב חדש שלא רשם את הרכב על שם



הקונה, בניגוד להוראות סעיף 78ב1;



(32) בעל רישיון לסחר במוצרי תעבורה שלא מסר לקונה תעודת



אחריות בהתאם להוראות לפי סעיף 94(א);



(33) בעל רישיון לסחר במוצר תעבורה שסחר במוצר תעבורה 



שלא סומן בהתאם להוראות לפי סעיף 96(א);



(34) בעל רישיון להפעלת מוסך שלא הציב שלט בהתאם להוראות



סעיף 102(א);



(35) בעל רישיון להפעלת מוסך שהציג במוסך שלט הכולל 



פרטים שאינם תואמים את הרישיון להפעלת מוסך שניתן לו,



בניגוד להוראות סעיף 102(ג);



(36) בעל רישיון להפעלת מוסד נייד שלא סימן על רכבו "מוסך



נייד" בהתאם להוראות סעיף 107(ג);



(37) בעל רישיון להפעלת מוסך שלא הודיע על היעדרות מנהל



מקצועי, בניגוד להוראות סעיף 116;

הודעה על
167.
(א) היה למנהל יסוד סביר להניח כי אדם הפר הוראה מההוראות

כוונת חיוב

לפי חוק זה, כאמור בסעיפים 161 עד 165ב (בפרק זה – המפר),




ובכוונתו להטיל עליו עיצום כספי לפי אותם סעיפים, ימסור 




למפר הודעה על הכוונה להטיל עליו עיצום כספי (בפרק זה – 




הודעה על כוונת חיוב).




(ב) בהודעה על כוונת חיוב יציין המנהל, בין השאר, את אלה:

(1) המעשה או המחדל (בפרק זה – המעשה) המהווה

את ההפרה;
(2) סכום העיצום הכספי והתקופה לתשלומו;

(3) זכותו של המפר לטעון טענותיו בפני המנהל לפי 

הוראות סעיף 168;
(4) הסמכות להוסיף על סכום העיצום הכספי בשל הפרה

נמשכת או הפרה חוזרת לפי הוראות סעיף 170, והמועד 
שממנו יראו הפרה כהפרה נמשכת לעניין הסעיף האמור.

זכות טיעון
168.
מפר שנמסרה לו הודעה על כוונת חיוב לפי הוראות סעיף 167 רשאי




לטעון טענותיו בפני המנהל, בכתב או בעל פה כפי שיורה המנהל,




לעניין הכוונה להטיל עליו עיצום כספי ולעניין סכומו, בתוך 45 




ימים ממועד מסירת ההודעה, ורשאי המנהל להאריך את התקופה




האמורה בתקופה נוספת שלא תעלה על 45 ימים.

החלטת 

169.
(א) המנהל יחליט, לאחר ששקל את הטענות שנטענו לפי סעיף 

המנהל ודרישת

168, אם להטיל על המפר עיצום כספי, ורשאי הוא להפחית

תשלום


את סכום העיצום הכספי לפי הוראות סעיף 171.




(ב) החליט המנהל לפי הוראות סעיף קטן (א) – 

(1) להטיל על המפר עיצום כספי – ימסור לו דרישה, בכתב, לשלם

את העיצום הכספי (בפרק זה – דרישת תשלום) שבה יציין, בין 
השאר, את סכום העיצום הכספי המעודכן והתקופה לתשלומו;

(2) שלא להטיל על הפר עיצום כספי – ימסור לו הודעה על כך,

בכתב.
(ג) בדרישת התשלום או בהודעה, לפי סעיף קטן (ב), יפרט המנהל 

את נימוקי החלטתו.



ד) לא טען המפר את טענותיו לפי סעיף 168, בתוך התקופה האמורה



באותו סעיף, יראו את ההודעה על כוונת חיוב, בתום התקופה 



האמורה, כדרישת תשלום שנמסרה למפר במועד האמור.

הפרה נמשכת
170.
(א) בהפרה נמשכת ייווסף על העיצום הכספי הקבוע לאותה הפרה,

והפרה חוזרת

החלק החמישים שלו לכל יום שבו נמשכת ההפרה.




(ב) בהפרה חוזרת ייווסף על העיצום הכספי הקבוע לאותה הפרה, 




סכום השווה למחצית העיצום הכספי כאמור; לעניין זה, "הפרה




חוזרת" – הפר הוראה מההוראות לפי חוק זה כאמור בסעיפים




161 עד 165ב, בתוך שנתיים מהפרה קודמת של אותה הוראה 




שבשלה הוטל על המפר עיצום כספי או שבשלה הורשע.

<איתי עצמון:>

אדוני, אני עוצר אותך רגע לעניין הפרה נמשכת. אם אדוני זוכר, בדיון בהצעת חוק נתוני אשראי התנהל דיון לגבי הצורך להגדיר מה היא הפרה נמשכת לעניין זה, האם זו הפרה שלגביה נמסרה הודעה למפר או שנקבעה איזו שהיא תקרה על העיצום.

<אביטל בגין:>
הוועדה לא קיבלה את עמדתנו. 

<איתי עצמון:>
השאלה איזה מהברירות הוועדה תאמץ, האם לקבוע תקרה על סכום ההפרה.

<אביטל בגין:>
לא קבענו תקרה. מה שהוועדה קיבלה שזה יימשך מיום שבו נשלחה ההודעה. 

<איתי עצמון:>
אותה החלטה תשולב כאן.

<היו"ר איתן כבל:>
כן, את מה שעשינו שם.

סכומים

171.
(א) המנהל אינו רשאי להטיל עיצום כספי בסכום הנמוך מהסכומים

מופחתים

הקבועים בפרק זה, אלא לפי הוראות סעיף קטן (ב).




(ב) השר, בהסכמת שר המשפטים ובאישור ועדת הכלכלה, 

רשאי לקבוע מקרים, נסיבות ושיקולים שבשלהם ניתן 

יהיה להטיל עיצום כספי בסכום הנמוך מהסכומים הקבועים 

בפרק זה, בשיעורים שיקבע.

סכום מעודכן
172.
(א) העיצום הכספי יהיה לפי סכומו המעודכן ביום מסירת דרישת

של העיצום 

התשלום, ולגבי מפר שלא טען טענותיו בפני המנהל כאמור בסעיף

הכספי


168 – ביום מסירת ההודעה על כוונת החיוב; הוגשה ערעור לבית




משפט לפי סעיף 177 ועוכב תשלומו של העיצום הכספי בידי 




המנהל או בית המשפט – יהיה העיצום הכספי לפי סכומו המעודכן




ביום ההחלטה הערעור.




(ב) הסכום הבסיסי יתעדכן ב-1 בינואר בכל שנה (בסעיף קטן זה – 




יום העדכון), בהתאם לשיעור שינוי המדד שפורסם בחודש נובמבר




לעומת המדד שפורסם בחודש נובמבר שקדם ליום העדכון בשנה




הקודמת, ולעניין יום העדכון הראשון – לעומת המדד שפורסם 




בחודש נובמבר של השנה הקודמת; הסכום האמור יעוגל לסכום 




הקרוב שהוא מכפלה של 10 שקלים חדשים; לעניין זה, "מדד" –




מדד המחירים לצרכן שמפרסמת הלשכה המרכזית לסטטיסטיקה.




(ג) המנהל הכללי של המשרד יפרסם ברשומות הודעה על סכום




העיצום הכספי המעודכן לפי סעיף קטן (ב).

המועד 

173.
המפר ישלם את העיצום הכספי בתוך 45 ימים מיום מסירת 

לתשלום העיצום

דרישת התשלום כאמור בסעיף 169.

הכספי

הפרשי הצמדה
174. 
לא שילם המפר עיצום כספי במועד, ייווספו על העיצום הכספי 

וריבית


לתקופת הפיגור הפרשי הצמדה וריבית כהגדרתם בחוק פסיקת




ריבית והצמדה, התשכ"א-1961 (בפרק זה – הפרשי הצמדה וריבית),




עד לתשלומו.

גביה

175.
עיצום כספי ייגבה לאוצר המדינה ועל גבייתו יחולו הוראות חוק




המרכז לגביית קנסות, הוצאות ואגרות, התשנ"ה-1995.

עיצום כספי
176.
 על מעשה אחד המהווה הפרה של הוראה מההוראות לפי חוק זה 

בשל הפרה

המנויות בסעיפים 161 עד 165ב ושל הוראה מההוראות לפי חוק

לפי חוק זה 

אחר, לא יוטל יותר מעיצום כספי אחד.

ולפי חוק 

אחר

ערעור

177.
(א) על החלטה סופית של המנהל לפי פרק זה ניתן לערער לבית




משפט השלום שבו יושב נשיא בית המשפט השלום; ערעור 




כאמור יוגש בתוך 45 ימים מהיום שבו נמסרה למפר דרישת 




התשלום.




(ב) אין בהגשת ערעור לפי סעיף קטן (א) כדי לעכב את תשלום 




העיצום הכספי, אלא אם כן הסכים לכך המנהל או שבית המשפט




הורה על כך.




(ג) החליט בית המשפט לקבל ערעור שהוגש לפי סעיף קטן (א)




לאחר ששולם העיצום הכספי, והורה על החזרת סכום העיצום




הכספי ששולם או על הפחתת העיצום הכספי, יוחזר הסכום 




ששולם או כל חלק ממנו אשר הופחת, בתוספת הפרשי הצמדה




וריבית מים תשלומו עד יום החזרתו.

פרסום

178.
(א) הטיל המנהל עיצום כספי לפי הוראות פרק זה, יפרסם באתר




האינטרנט של המשרד את הפרטים שלהלן, בדרך שתבטיח 




שקיפות לגבי הפעלת שיקול דעתו בקבלת ההחלטה להטיל




עיצום כספי:

(1) דבר הטלת העיצום הכספי;

(2) מהות ההפרה שבשלה הוטל העיצום הכספי ונסיבות

ההפרה;
(3) סכום העיצום הכספי שהוטל;

(4) העיצום ושיעורי ההפחתה;

(5) פרטים אודות המפר הנוגעים לעניין;

(6) שמו של המפר – ככל שהמפר הוא תאגיד.

(ב) הוגשה ערעור כאמור בסעיף 177, יפרסם המנהל את דבר הגשת 

הערעור ואת תוצאותיו בדרך שבה פרסם את דבר הטלת העיצום

הכספי.

(ג) על אף הוראות סעיף קטן (א)(6), רשאי המנהל לפרסם את שמו

של מפר שהוא יחיד אם סבר שהדבר נחוץ לצורך אזהרת הציבור.

לאחר שניתנה לו הזדמנות לטעון את טענותיו לפניו בעניין זה


על אף האמור בסעיף זה, לא יפרסם המנהל פרטים שהם בגדר מידע

שרשות ציבורית מנועה מלמסור לפי סעיף 9(א) לחוק חופש המידע,

התשנ"ח-1998, וכן רשאי הוא שלא לפרסם פרטים לפי סעיף 

זה שהם בגדר מידע שרשות ציבורית אינה חייבת למסור לפי סעיף

9(ב) לחוק האמור.


ד) פרסום לפי סעיף זה בעניין עיצום כספי שהוטל על תאגיד יהיה


לתקופה של ארבע שנים, ובעניין עיצום כספי שהוטל על יחיד – 


לתקופה של שנתיים; בפרסום כאמור בסעיף קטן (א), המנהל יישם


אמצעים טכנולוגיים נאותים ומתקדמים כדי למנוע, ככל האפשר,


את אפשרות העיון בפרטים שפורסמו לאחר שחלפה התקופה


האמורה בסעיף קטן זה.


ה) השר רשאי לקבוע דרכים נוספות לפרסום הפרטים האמורים 


בסעיף זה.

שמירת

179.
(א) תשלום עיצום כספי לא יגרע מאחריות פלילית של אדם בשל 

אחריות פלילית

הפרת הוראה מההוראות לפי חוק זה המנויות בסעיפים 161 עד 165ב,




המהווה עבירה.




(ב) שלח המנהל למפר הודעה על כוונת חיוב בשל הפרה המהווה 




עבירה כאמור בסעיף קטן (א), לא יוגש נגדו כתב אישום בשל אותה




הפרה, אלא אם כן התגלו עובדות חדשות המצדיקות זאת.




(ג) הוגש נגד אדם כתב אישום בשל הפרה המהווה עבירה כאמור 




בסעיף קטן (א), לא ינקוט נגדו המנהל הליכים לפי פרק זה בשל




אותה הפרה, ואם הוגש כתב אישום בנסיבות האמורות בסעיף




קטן (ב) לאחר שהמפר שילם עיצום כספי – יוחזר לו סכום העיצום




הכספי ששולם, בתוספת הפרשי הצמדה וריבית מיום תשלומו 




עד יום החזרתו.

דיווח לכנסת –
179א.
המנהל ידווח לוועדת הכלכלה של הכנסת, אחת לשנה, על מספר

הוראת שעה

העיצומים הכספיים שהוטלו, סכומם, בשל אילו הפרות הוטלו 




ומספר ההפרות החוזרות שבוצעו מתוך כלל ההפרות בשנה 




שקדמה למועד הדיווח; דיווח כאמור יימסר במשך חמש שנים




מתום שנה מיום תחילתו של פרק זה. 

תחילה 

179ב.
תחילתו של פרק זה שמונה חודשים מיום תחילתו של חוק זה, 

ותקנות ראשונות
ובלבד שעד לאותו מועד הותקנו תקנות לפי סעיף 171; לא הותקנו




תקנות כאמור עד לאותו מועד, ידחה השר, בצו, באישור ועדת 



הכלכלה של הכנסת, את מועד תחילתו של פרק זה בתקופה 



שלא תעלה על שישה חודשים נוספים.

<איתי עצמון:>
יש לי שתי הערות לסעיף 179ב. אתם מבקשים להתנות את תחילתו של פרק העיצומים הכספיים בכך שיותקנו תקנות הפחתה. זה מודל שהוא ראוי בעיני. השאלה שלי היא לגבי 8 חודשים מיום תחילתו של חוק זה. אנחנו עוד לא ראינו את ההוראות השונות, שהן הוראות התחילה שאתם מתעתדים להביא לאישור הוועדה. יכול להיות שכל פרק ייכנס לתוקף במועד אחר. השאלה מה יום תחילתו של חוק זה להשמת תקנות ההפחתה.

<חוה ראובני:>
כיוון שתקנות ההפחתה יהיו תקנות כלליות לכל הפרקים, אין טעם להתאים אותן לתחילתו של כל פרק לחוד. זה יום פרסומו. 

<איתי עצמון:>
יכול להיווצר מצב שפרק העיצומים הכספיים ייכנס לתוקף כאשר הפרקים המהותיים לא יהיו בתוקף? 

<חוה ראובני:>
זה הכל לפי הוראות. אם אין הוראות על כך שסעיף כך וכך בתוקף, אי אפשר להטיל עיצום כספי.

<יערה למברגר:>
אם הסעיף לא יהיה בתוקף, לא תהיה הפרה של הוראות הסעיף.

<איתי עצמון:>
אנחנו נשנה את זה מיום פרסומו של חוק זה. תיקון קל נוסף בסיפא לעניין סמכות השר לדחות את מועד התחילה בתקופה שלא תעלה על שישה חודשים. הייתי אומר בכל פעם, לא תקופה אחת.

<לאה ורון:>
זה בכל פעם?

<איתי עצמון:>
יכול להיות שיהיו כמה דחיות. כבר קרו מקרים כאלה.

<חוה ראובני:>
אנחנו מאוד מקווים שלא, כי אחרת לא נוכל להפעיל עיצומים כספיים.

<היו"ר איתן כבל:>
זה מה שיש לנו בחוק נתוני אשראי. אנחנו מצביעים מסעיף 160א עד סעיף 179ב עם התוספות, התיקונים וההשמטות תוך כדי ההקראה. מי בעד?

הצבעה

בעד – פה אחד 

נגד – אין

נמנעים – אין 

סעיפים 160א-179ב אושרו עם התיקונים 

<לאה ורון:>
אנחנו עוברים לדיון מחדש על סעיפים 78ב ו-78ב1.

<היו"ר איתן כבל:>
מי בעד הבקשה לדיון מחדש על סעיפים 78ב ו-78ב1?

הצבעה

בעד – פה אחד 

נגד –  אין

נמנעים –  אין

הדיון מחדש על סעיפים 78ב ו-78ב1 אושר

<נמרוד הגלילי:>
78ב קובע שעל סוחר ברכב חדש יחולו גם החובות הקבועות בסעיף 67. זה נכון שסעיף 67 עוד לא אושר, אבל הכוונה ב-67 היא שהערבות או ההבטחה על כספי הקונה יחולו על רכב חדש. זה לא רלוונטי לסוחר רכב שאינו רכב חדש, לכן אני מבקש להשמיט.

<אבנר פלור:>
אנחנו מסכימים.

<איתי עצמון:>
הנוסח של הסעיף אומר כך:  "על סוחר ברכב שאינו רכב חדש יחולו החובות הקבועות בסעיפים 67, 68 ו-74, בשינויים המחויבים". הבקשה היא למחוק את סעיף 67?

<חוה ראובני:>
את כל סעיף 67?

<נמרוד הגלילי:>
גם (ב) מדבר על ערבות בנקאית. הכל מדבר פה על הבטחת כספי הקונה עם ערבות בנקאית.

<איתי עצמון:>
אני רואה את הסעיף כמקשה אחת. זה כל ההסדר לעניין ערבות בנקאית.

<יערה למברגר:>
צריך להוריד את כל הסעיף.

<איתי עצמון:>
מחקנו את האזכור של סעיף 67.

<היו"ר איתן כבל:>
מי בעד סעיף 78ב?

הצבעה

בעד – פה אחד 

נגד – אין

נמנעים – אין 

סעיף 78ב אושר

<איתי עצמון:>
סעיף 78ב1: "סוחר ברכב שאינו רכב חדש ירשום את הרכב על שם הקונה, בהקדם האפשרי, לאחר מסירתו ולא יאוחר מתום שישה ימי עבודה מהמועד האמור". זה הסעיף שאושר ב-28 בפברואר.

<נמרוד הגלילי:>
אנחנו מבקשים שהכל יהיה בכפוף לתקנות להעברת בעלות על כלי רכב. יש תקנות שנמצאות כרגע באגף הנסחות של משרד המשפטים - הגענו להבנות עם משרד התחבורה על התקנות - שיאפשרו לבעלי ציי רכב לבצע את העברת הבעלות באמצעות חיבור מקוון למחשב משרד התחבורה. אני מבקש שהסעיף הזה ייכנס לתוקף כשהתקנות להעברת בעלות ייכנסו לתוקף, כי אחרת מדובר בנטל שהוא לא בר ביצוע. אם חברת ליסינג והשכרה מוכרת ביום עשרות כלי רכב, אז על כל רכב להגיע לדואר - -

<איתי עצמון:>
6 ימי עבודה לא מספיקים?

<נמרוד הגלילי:>
נכון. היום זה מבוצע תוך 14 ימי עבודה.

<דוד ביטן (הליכוד):>
כל הרעיון הוא שרוצים את זה מהר.


<נמרוד הגלילי:>
 אנחנו מבקשים שזה ייכנס לתוקף יחד עם תקנות העברת בעלות.

<איתי עצמון:>
אני רוצה להגיד שני דברים, אחד בהיבט המשפטי יותר. אנחנו לא נוהגים להתנות תוקף של חקיקה ראשית בחקיקת משנה. אינני יודע על איזה תיקון לתקנות התעבורה מדובר. זה ברמה העקרונית. הנושא השני הוא הנושא המהותי, מבחינת התקופה שנדרשת לרישום הרכב על שם הקונה. השאלה אם 6 ימים מספיקים או לא. 

<דידי רוזנפלד:>
השירות המקוון זה לא דבר היפותטי, זה דבר שנמצא על השולחן והוא בניסוח. 

<חוה ראובני:>
אני רוצה לסבר את אוזני הוועדה על מה מדובר פה. משרד התחבורה הגיע להסכמה עקרונית עם איגוד לשכות המסחר על לאפשר למי שמבצע מעל  1500 העברות בעלות ברכב בשנה, לקבל אלינו קישור ממוחשב על-מנת לבצע בעצמו את העברת הבעלות, לא ללכת לדואר כפי שמעוגן בתקנות התעבורה היום. עברנו הרבה מאוד גלגולים עם הניסוח של התקנות האלו, הרבה מאוד מחלוקות על הפרטים אחרי שהעיקרון היה מוסכם, הרבה מאוד עבודה על הפרטים. הגענו להסכמות. זה בנוסח. העניין הוא שסעיף 78ב1 חל על כל סוחר רכב. אולי הוא מוכר מכונית אחת לשבוע. הוא לא עומד לקבל קישור ממוחשב. אין שום קשר בין זה לתקנות שממילא יהיו טעונות אישור ועדה.  

<(היו"ר דוד ביטן)>
<היו"ר דוד ביטן:>
הבקשה לא מאושרת.

<איתי עצמון:>
סעיף 78ב1 נותר כפי שהיה.

<לאה ורון:>
יש סדרה של  בקשות לדיון מחדש מאת שר התחבורה והבטיחות בדרכים.  

<היו"ר דוד ביטן:>
מי בעד דיון מחדש?

הצבעה

בעד – פה אחד 

נגד –  אין

נמנעים –  אין

הדיון מחדש אושר

<חוה ראובני:>
בסעיף 2 לחוק יש הגדרה למונח "תיאור". אחד המרכיבים בהגדרה הוא מועד רישומו לראשונה של רכב לתנועה על שם סוחר מורשה. לאור הנוסח של ההגדרות לסעיפים המהותיים שאושרו בהקשר של ייבוא עקיף, אנחנו מבקשים לתקן את זה כך שזה יהיה המועד בו נרשם רכב לראשונה במדינת חוץ.

<איתי עצמון:>
כלומר, למחוק את המילים "על שם סוחר מורשה". 

<חוה ראובני:>
כן, בהתאמה להגדרות האחרות שאושרו. 

<איתי עצמון:>
זה תואם לסעיפים המהותיים שהוועדה אישרה.

<חוה ראובני:>
נכון. 

<היו"ר דוד ביטן:>
מי בעד התיקון?

הצבעה

בעד – פה אחד 

נגד –  אין

נמנעים – אין 

התיקון בסעיף 2, הגדרת "תיאור", אושר

<חוה ראובני:>
סעיף 22(א). במסגרת הדיון בעיצומים הכספיים עלה הנושא של תקלת בטיחות סדרתית לעניין בעל רישיון רכב ושיווקו. מטילים עליו חובות להודיע בכתב על התקלה, לפרסם הודעה לציבור על התקלה, ולהזמין אותם למוסכי שירות לשם טיפול בתקלה בלא תשלום. בשום מקום לא כתוב שהוא גם יטפל בתקלה ללא תשלום. זה ברור, זה מובן מאליו. אנחנו מבקשים להוסיף סעיף נוסף: "יטפל בתקלת הבטיחות הסדרתית ללא עלות לבעלי אותם כלי רכב". העיצום הכספי של 22 גם יחול. 

<היו"ר דוד ביטן:>
מי בעד?

הצבעה

בעד – פה אחד 

נגד –  אין

נמנעים –  אין

התוספת אושרה

<חוה ראובני:>
35(א)(12). זה בהמשך לישיבה שקיימנו עם איגוד יבואני הרכב בשבוע שעבר. דנו איתם על להוסיף לסעיף 35 את פסקה (8א).  

<איתי עצמון:>
אם זו תוספת, אז לא מדובר על דיון מחדש.

<חוה ראובני:>
לא. הם ציינו שהתוספת הזאת מיותרת כי היא חופפת כמעט בשלמותה לסעיף 35(א)(12). אני רוצה להשלים את החסר ב-35(א)(12), ובכך בעצם לייתר את הסעיף הנוסף.

<איתי עצמון:>
בעניין התנאים לקבלת רישיון יבואן רכב ישיר.

<חוה ראובני:>
35(א)(12) אומר: "הוא המציא התחייבות מאת יצרן הרכב במדינת החוץ לספק לו מידע טכני, ספרות מקצועית וציוד לתיקון ולמתן שירותי תחזוקה לרכב מתוצר המיובא על ידו". אנחנו מבקשים להוסיף כאן את המילים "הדרכה וכלים", ובכך לייתר את אחת הבקשות החדשות. 

<היו"ר דוד ביטן:>
מה זה "כלים"?

<איתי עצמון:>
כלים זה ציוד?

<אבנר פלור:>
ציוד.

<איתי עצמון:>
זה כבר כתוב.

<חוה ראובני:>
אם זה נכנס בתוך ציוד אז לא צריך.

<איתי עצמון:>
רק להוסיף את המילה "הדרכה".

<היו"ר דוד ביטן:>
מי בעד התיקון?

הצבעה

בעד – פה אחד 

נגד –  אין

נמנעים –  אין

התיקון אושר

<חוה ראובני:>
סעיף 40 מחייב יבואני רכב ישירים ויבואני רכב עקיפים לתת שירותי תחזוקה לכלי רכב שהם ייבאו במוסכים שבהסתמך על קיומם הם קיבלו רישיונות. חסר פה יבואן רכב זעיר. כדי שיבואן רכב זעיר יקבל לפי סעיף 38 רישיון, הוא צריך להוכיח קיומה של תשתית למתן שירותי תחזוקה לרכב,  כפי שקבע השר לעניין אותו מתן שירותים. אנחנו מבקשים להוסיף לסעיף 40 פסקה קטנה (ג): יבואן רכב זעיר ייתן שירותי תחזוקה לרכב המיובא על ידו, במוסכים, בהתאם להוראות לפי סעיף 38(א)(3). כמובן שהיקף המוסכים הנדרש לצורך זה יהיה מותאם. 

<היו"ר דוד ביטן:>
מי בעד התיקון?

הצבעה

בעד – פה אחד 

נגד –  אין

נמנעים – אין

התיקון אושר

<חוה ראובני:>
את סעיף 112 הזכרנו במסגרת העיצומים. סעיף 112 אומר שמנהל מקצועי של מוסך הוא הגורם שיאשר את תקינותן של הפעולות שבוצעו ברכב שטופל במוסך לפני מסירתו ללקוח. חסר האיסור למסור את הרכב בלי אישור כזה של המנהל המקצועי. אני מציעה לסמן את סעיף 112 הקיים כסעיף קטן (ב), ולפניו להוסיף: בעל רישיון להפעלת מוסך לא ימסור רכב ללקוח אלא אם כן ניתן אישור המנהל המקצועי של המוסך לפי סעיף קטן (ב). 

<היו"ר דוד ביטן:>
מי בעד התיקון?

הצבעה

בעד – פה אחד 

נגד –  אין

נמנעים –  אין

התיקון אושר

<אבנר פלור:>
את העיצום הכספי אפשר להתאים בהתאם?

<איתן כבל (המחנה הציוני):>
כן, זאת הכוונה.

<חוה ראובני:>
את סעיף 164(9) צריך יהיה להתאים.

<איתי עצמון:>
על מי תחול החובה – על מנהל מקצועי, או על בעל רישיון להפעלת מוסך?

<היו"ר דוד ביטן (הליכוד):>
אמרת שזה על בעל רישיון.

<חוה ראובני:>
יש כאן שתי חובות נפרדות.  

<איתי עצמון:>
כלומר, גם המנהל המקצועי של המוסך שמסר את הרכב ללא אישורו?

<דפנה עין דור:>
שאישר מסירתו של רכב ללקוח בלי שאישר את תקינותו של הרכב, בניגוד להוראות סעיף 112(ב).

<חוה ראובני:>
ו-112(א): בעל רישיון להפעלת מוסך שמסר רכב ללקוח בלי האישור של המנהל המקצועי. 

<יערה למברגר:>
זה יהיה (10).

<היו"ר דוד ביטן:>
מי בעד התיקון?

הצבעה

בעד – פה אחד 

נגד –  אין

נמנעים –  אין

התיקון אושר

<לאה ורון:>
נשארו כמה וכמה סעיפים שהוועדה דנה או שלא דנה בהם ולא אושרו.

<אבנר פלור:>
לגבי הנושא של התחרות במוסכים, סעיפים 51, 52 ו-55 בהיבט של מוסך בבעלות, היו פגישות עם איגוד המוסכים.  

<איתי עצמון:>
נתחיל עם 35. זה עוד תנאי למתן רישיון ליבואן רכב ישיר.

<אבנר פלור:>
כן. 

<חוה ראובני:>
בבקשות שלנו לתיקון סעיף 35, (8א) ירד, הוא הפך להיות מיותר. פסקה (9) הוקראה אך לא אושרה. 

<היו"ר איתן כבל:>
תסבירי.

<חוה ראובני:>
אחת מהדרישות לקבלת רישיון יבואן זה שתהיה לו תשתית מוסמכים. 

<היו"ר איתן כבל:>
מי בעד סעיף 35(א)(9)?

הצבעה

בעד – פה אחד 

נגד –  אין

נמנעים – אין

סעיף 35(א)(9) אושר

<חוה ראובני:>
אנחנו מבקשים להוסיף לסעיף 35 את סעיף קטן (ג). זה בעקבות הפגישות שקיימנו עם איגוד המוסכים ואיגוד היבואנים.

<היו"ר איתן כבל:>
זה מובא כמוסכם?

<חוה ראובני:>
לא הצלחנו להגיע להסכמה.

<דוד ביטן (הליכוד):>
הסכמה עם מי?

<אבנר פלור:>

עם איגוד המוסכים. ישבנו גם עם איגוד היבואנים.   

<חוה ראובני:>

(ג) השר רשאי לקבוע נסיבות שבהן יבואן רכב מסחר יחויב להקים


בנפה מסוימת שנקבע לפי סעיף 3 לפקודת סדרי שלטון ומשפט, 


התש"ח-1948, יותר ממוסך אחד המטפל בתוצר המיובא על ידו,


ובלבד שלא יהיה בבעלותו בנפה האמורה יותר ממוסך אחד, 


לעניין זה – 


"בבעלותו" – לרבות בבעלות תאגיד שהוא בעל שליטה בו;


"שליטה" – כהגדרתה בחוק ניירות ערך, התשכ"ח-1968;

<יורם בונן:>
הכלל הוא שהמחוקק מתערב איפה שצריך. התשתית שיש בפני הוועדה אומרת שאין מקום להתערבות. סיטואציה של יבואן ובעל נוסף זה לא מצב של קמעונאי וצרכן. יש פה שני גופים רציניים. זה לא אירוע של לקנות בסופרמרקט. להקים מוסך זה עניין שאנשים עושים בצורה מסודרת, לכן אנחנו חושבים שאין מקום להתערבות במערכת היחסים ביניהם.

<היו"ר איתן כבל:>
ואם ראה השר או המחוקק שפעולה כזאת פוגעת באינטרס הצרכני, למה שהוא לא יתערב?

<יורם בונן:>
אנחנו לא חושבים שיש פה בעיה באינטרס הצרכני.

<היו"ר איתן כבל:>
זו לא התערבות כי בא לנו.

<יורם בונן:>
המצב הוא בדיוק מצב הפוך. אדוני הגדיר קודם את מה שקורה פה כמהפכה. במציאות הקיימת אין בעיה. מי שרוצה לפתוח מוסך, פותח מוסך, לכן הבעיה לא קיימת באמת, רואים צל הרים כהרים. הוועדה פה החליט על שורה ארוכה של צעדים שנועדו כדי להגביר את התחרותיות בהקשר הזה. 

<היו"ר איתן כבל:>
מה הבעיה?

<יורם בונן:>
בסוף יש כלכלה. אם מישהו לא מקים מוסך באזור מסוים למרות שהוא יכול ואין בעיה, כנראה שהכלכלה לא מצדיקה את זה. 

<היו"ר איתן כבל:>
אתה יודע מה זה אומר? שבכל עיירות הפיתוח לא היו צריכות להיות קופות חולים, לא היו צריכים להיות סופרים.

<יורם בונן:>
זה לא נכון. זה לא המצב.

<היו"ר איתן כבל:>
כי זה לא משתלם. אני מודיע לאדוני, לא משתלם כמעט באף מקום. דרך אגב, זאת הייתה הטענה במשך הרבה שנים של כמה מהגופים היותר גדולים. 

<אהוד שניידר:>
זה התשתית שלא מונחת בפני הוועדה. אין בפני הוועדה את אותה תשתית שמוכיחה - -  

<היו"ר איתן כבל:>
אולי יהיה, אם השר ראה לנכון.

<יורם בונן:>
יש פה סיטואציה שבה מסמיכים את השר לחייב את היבואן להקים קוד מוסך, אבל אז אומרים לו: אתה לא תהיה הבעלים שלו. חייבים לתת פתרון לסיטואציה.

<רונן לוי:>
החלום שלנו היה שיהיה להם מוסך אחד, כל השאר יהיו פרטיים, ותהיה מלחמה בין זכיינים.  משרד התחבורה הציע, כמו שהוא עשה עם מכוני הרישוי, לחלק את זה לפי נפות. אנחנו הסכמנו לפשרה הזאת.

<יערה למברגר:>
אני מבינה את ההערה של יורם בונן שאמר שאתה צריך להקים אבל זה לא יכול להיות בבעלותך. 

<היו"ר איתן כבל:>
גם חסר פה באישור ועדת הכלכלה.

<יערה למברגר:>
בנוסף. אני חושבת שאפשר לפתור את זה מבחינת הנוסח. אני לא חושבת שהכוונה היא שתקים בעצמך ולא תהיה לך בעלות. אולי אפשר לכתוב את המילים "לפעול להקמת" או "להתקשר עם". 

<איתי עצמון:>
אני לא מבין מה זה "לפעול להקמת"?

<יערה למברגר:>
אני חושבת שהדגש צריך להיות על התקשרות, שצריך שהם יתקשרו עם גורמים. 

<איתי עצמון:>
מדובר על מוסכי שירות?

<אבנר פלור:>
כן.

<יורם בונן:>
עברנו את כל השלב שהשר החליט שזה מוצדק, וזה אכן מוצדק. הוא אומר ליבואן: אני רוצה שיקום בנפה הזאת עוד מוסך. היבואן אומר לו: אני אקים, אבל אף אחד לא רוצה להתקשר איתי. לא יכול להיות שהוא מחייב אותו שיקום מוסך והוא לא יהיה הבעלים שלו. 

<אבנר פלור:>
זאת לא הכוונה. 

<היו"ר איתן כבל:>
זה נוגע לכל התכלית שבמקום מסוים יש תלונות על כך שאין מספיק, שיש לחץ, שמחכים לתורים או שהמחירים גבוהים יותר, ואז השר בא ואומר: אני התרשמתי שצריך. הכוונה, כך אני מבין, שיתאפשר להקים מוסך שעונה על כל הדרישות, שמקבל "בקינג" של היבואן. זה מוסך שירות. אם זה כבר קיים - חיזקנו.

<אבנר פלור:>
במידה ויגיע היבואן ויראה לנו שאין מי שיכול להקים מוסך, אז ודאי - -

<דוד ביטן (הליכוד):>
האפשרות הזאת קיימת מבחינתך, רק תשכנע אותנו. 

<יורם בונן:>
רק להבהיר בניסוח שהשר לא יהיה מנוע אם הוא יגיע למסקנה.

<יונתן צוויקל:>
כפי שאמרנו כבר כמה פעמים בעבר, אנחנו לא רואים שיש פה איזו שהיא תשתית שמצדיקה התערבות במבנה הבעלות של היבואנים במוסכים. אדוני מניח שיש איזה שהוא תמריץ ליבואנים למנוע הקמה של מוסכים במקרה שיש עודף ביקוש. אני לא בטוח שזה נכון.

<היו"ר איתן כבל:>
הכיוון הוא נכון. זה עניין ניסוחי. צריך להבהיר שרק אם ישתכנע השר שאין פתרון אחר. 

<יערה למברגר:>
אני מציעה להתאים את זה לתנאים לקבלת רישיון בסעיף 35(א).

<איתי עצמון:>
זאת הייתה אחת השאלות שלי, כיוון שהסעיף כרגע מנוסח כחובות בעל רישיון, לא כתנאי למתן רישיון.

<דוד ביטן (הליכוד):>
זה לא תנאי, זו חובה.

<יערה למברגר:>
זה בחובות.

<היו"ר איתן כבל:>
זו חובה שמונחת לפתחו. 

<איתי עצמון:>
זה לא תנאי לקבלת רישיון. אנחנו נעביר את זה לחובות בעלי רישיון.

<היו"ר איתן כבל:>
בדיוק.

<יערה למברגר:>
אולי להתאים את זה מבחינת הניסוח כך שהוא לא חייב להקים,  אלא יפעל להקמת תשתית.

<איתי עצמון:>
אני לא יודע מה זה" יפעל". 

<היו"ר איתן כבל:>
"יפעל" זה אם הוא יקום בבוקר וישתה 2 כוסות קפה? 

<יערה למברגר:>
איך הוא יקים וזה לא יהיה בבעלותו?

<איתי עצמון:>
הוא יקים או יתקשר עם מוסך.

<דוד ביטן (הליכוד):>
אבל אף אחד לא רוצה.

<היו"ר איתן כבל:>
אז הוא לא יאשר לו.

<איתי עצמון:>
אני לא יודע מה המשמעות המשפטית של המילים "יפעל להקמת".

<יערה למברגר:>
אין לי בעיה עם המילים "יתקשר עם", רק אני אומרת שאם בן אדם מקים, בדרך כלל גם יש לו בעלות. 

<היו"ר איתן כבל:>
אני לא יודע איך לנסח את זה באופן משפטי. הכל בסדר, השר בא ונתן, אבל בסוף לאף אחד אין עניין כי אנשים באים ואומרים: באזור הזה לא מתאים לנו. כל העניין הוא איך למצוא את הניסוח שישתכנע השר. 

<דוד ביטן (הליכוד):>
בצו כתוב שהשר יהיה מוסמך לאשר שהתקיימו נסיבות. 

<איתי עצמון:>
יכול להיות שאפשר לגדור את הסמכות שלו להתקין תקנות באם שוכנע כי יש צורך בכך לשם קידום התחרות בענף הרכב.

<היו"ר איתן כבל:>
לא זו הבעיה. אני לא רוצה ללכת למקומות האלה, את זה כבר עברנו. אמרנו כבר שיש שר שמתקין תקנות. אל תחזיר אותנו לאחור. תנסו למצוא את הניסוח של מה קורה אחרי שהתקיימו כל התנאים אבל אף אחד לא רוצה להתקשר עם בעל הקמת מוסך.  

<חוה ראובני:>
הרעיון הוא שהשר מוסמך לקבוע שהוא פעל במאמץ סביר.

<איתי עצמון:>
השאלה אם אתם רוצים שההוראה הזאת תהיה בתקנות או בסעיף המסמיך.

<דוד ביטן (הליכוד):>
תן סמכות למנהל, לא לשר. למה השר צריך להתעסק בזה?

<איתי עצמון:>
השאלה איפה צריכה להיות הוראה כזאת.

<חוה ראובני:>
בתוך אותן תקנות שיקבעו את הנסיבות לפטור מהחובה הזאת. 

<היו"ר איתן כבל:>
אני מסכים. אם ישתכנע השר למרות הכל, שימצא את הדרך לפטור אותם.

<חוה ראובני:>
באותן תקנות הוא יקבע גם נסיבות שבהן אפשר.

<רונן לוי:>
מדובר כאן שזה יהיה באישור ועדת הכלכלה. 

<היו"ר איתן כבל:>
זה ברור.

<רונן לוי:>
בסעיף 37 יש פטור. לפי סעיף 37 הוא יכול לבוא ולבקש את הפטור, לכן אנחנו מבקשים שזה יישאר, בלי למסמס את זה. 

<היו"ר איתן כבל:>
זה לא ממוסמס.

<אבנר פלור:>
אלו חובות. ב-37 זה כלל. 

<דוד ביטן (הליכוד):>
זאת תהיה עילה לבטל את הרישיון, לא לאשר את הרישיון.

<איתי עצמון:>
מה שכתבתי לעצמי זה שהשר, באישור הוועדה, רשאי לקבוע נסיבות שבהן יבואן רכב מסחרי יחויב להקים בנפה מסוימת שנקבעה לפי סעיף 3 לפקודת סדרי שלטון ומשפט, התש"ח-1948, או להתקשר עם  יותר ממוסך שירות אחד המטפל בתוצר המיובא על ידו, ובלבד שלא יהיה בבעלותו בנפה האמורה יותר ממוסך אחד. השאלה אם כאן צריך לכתוב יותר ממוסך אחד, או מספר מוסכים כפי שקבע השר.

<רונן לוי:>
אחד.

<היו"ר איתן כבל:>
אם ניתנת לו הסמכות לגרום לכך שהוא יכול להגיד "לא", אז בואו לא נמנע ממנו את הסמכות לומר - -  

<איתי עצמון:>
השר גם יקבע באותה דרך נסיבות לפטור מאותה חובה.

<היו"ר איתן כבל:>
מי בעד סעיף 35(ג) עם התיקונים?

הצבעה

בעד – פה אחד 

נגד –  אין

נמנעים –  אין

סעיף 35(ג) אושר עם התיקונים

<חוה ראובני:>

סעיף 36(א)(8) הוא גם סעיף שלא הוצבע.

8) הוא הוכיח קיומה של תשתית למתן שירותי תחזוקה לרכב, 

בהתאם להוראות שקבע השר, לעניין המוסכים למתן אותם

שירותים;

<היו"ר איתן כבל:>
מי בעד סעיף 36(א)(8)?

הצבעה

בעד – פה אחד 

נגד – אין

נמנעים – אין 

סעיף 36(א)(8) אושר

<חוה ראובני:>
הכרה במוסך
51.
(א) יבואן רכב מסחרי שיש לו מוסכי שירות יפרסם באתר

שירות של יבואן

האינטרנט שלו את התנאים לצורך התקשרותו עם מוסך




לשם היותו מוסך שירות של יבואן; השר רשאי לקבוע




הוראות לעניין התנאים כאמור ולעניין פרסומם ולעניין




אופן ביטול התקשרות כאמור.

<איתי עצמון:>
אני רוצה לשאול בעניין התקנות שהשר יהיה רשאי לקבוע. האם גם הוראות לעניין התנאים כאמור וגם לעניין אופן  ביטול ההתקשרות? הוא יתערב בהסכמים בין היבואנים למוסכי השירות? 

<אבנר פלור:>
הכוונה שלנו בסיפא של הסעיף הזה היא לא להיכנס להיבטים המסחריים אלא לאופן התהליך עצמו, איך שהוא מוציא אותו מבחינת זמן, מבחינת מה לשלוח אלינו למשרד התחבורה.

<איתי עצמון:>
מה העילות לביטול?

<אבנר פלור:>
הכוונה שלנו הייתה לא להיכנס להיבטים המסחריים אלא יותר לתהליך של ההוצאה שלו מהרשת.

<איתי עצמון:>
גם לגבי הוראות לעניין התנאים? מה זה "הוראות לעניין התנאים כאמור"?

<אבנר פלור:>
התנאים להיותו מוסך שירות, אם זה הנחיות יצרן, כל מיני דברים שאנחנו מבקשים. בישיבה שהייתה עם איגוד היבואנים, היבואנים התנגדו לסיפא של הסעיף הזה כיוון שהם אמרו שנכנסים להיבטים מסחריים. 

<יורם בונן:>
יש גבול. אנחנו מבקשים מהוועדה לא לעבור אותו. מדובר בשני גופים פרטיים. אנחנו לא חושבים שהוועדה רשאית להתערב בשיקולים עסקיים מסחריים. שום דבר פה לא נעשה בלחיצות ידיים. יש הסכמים מסודרים בין היבואן למוסך. השאלה אם הביטול נעשה כדין או לא נעשה כדין ומה היו הנסיבות תישאר לבית משפט, זו לא שאלה לשר, עם כל הכבוד. השר לא אמור להתערב בשאלה אם הביטול היה בסדר או לא היה בסדר, יש בית משפט בשביל זה.

<רונן לוי:>
אנחנו דיברנו על הטיעונים האלה כשדנו בסעיפים האלה. צריך לזכור שהמדינה מנסה היום לפתוח חסמים. ברגע שרצו לעשות מוסך אחד באזור מסוים, ואני מכיר את הדוגמה הזאת טוב מאוד, החליטו שהמוסך יהיה על שטח של 1500 מטר. הדרך לעשות חסמים היא הדרך של תנאי אמות המידה. אנחנו רוצים שהשר או המנהל יבחן את התנאים ויראה שאין חסמים ואפשר להיכנס, כמו שהיה בצו המוסכם שמי שרצה להיכנס יכול היה להיכנס, לא היו חסמים גבוהים מידי. 

הדבר השני, דיברנו על הזכויות שלנו. אני חושב שאם רוצים לבטל התקשרות של זכיין שעובד 30 שנה, 40 שנה - -

<היו"ר איתן כבל:>
הם לא הולכים לשר, הם הולכים לבית משפט.

<רונן לוי:>
הם לא הולכים לבית משפט. החוזים שלהם היום, ודיברתי על זה, הם לשנה או לשנתיים. יש מבחינתם יכולת ביטול בלי הודעה מראש - -   

<יעקב אנוך:>
זה לא נכון. רונן, למה אתה מספר סיפורים שהם לא נכונים? אין דבר כזה בלי הודעה מראש, יש חוזים מסודרים. אל תמציא דברים. אתה מטעה את הוועדה באופן שיטתי.

<היו"ר איתן כבל:>
אדוני, אתה הטלת דופי בעבודת הוועדה.

<יעקב אנוך:>
ממש לא.

<היו"ר איתן כבל:>
לא מקובל עלי. אני כבר הסכמתי שאין צדיקים סביב השולחן. שאף אחד לא יתנשא בצדיקות אחד על השני. אני מסתכל עלינו כאנשים שיש להם עסקים, שכל אחד נלחם. התפקיד שלנו הוא להוציא מתחת ידינו את העבודה הנכונה ביותר. אנחנו לא מתיימרים לעשות פשרה בין צדיקים.

<רונן לוי:>
ליבואנים יש כוח עודף על המוסכים המורשים שלהם.

<יעקב אנוך:>
מה זה "כוח עודף"?

<רונן לוי:>
אני אומר מהיכרות ובאחריות שאת רוב החוזים בענף שלנו אפשר לבטל תוך 90 יום מכל טעם שהוא. אף אחד לא חותם על חוזה כזה מהצד השני.

<דוד ביטן (הליכוד):>
אתה חתמת על ההסכם, כפי שאתה אומר, עם הוראות בעייתיות. אתה רוצה שהחוק ישחרר אותך מהחתימה הזאת?

<רונן לוי:>
לא, אני רוצה שגם כשאני חותם וגם כשמישהו אחר יבוא לחתום, שיודיעו לנו מה הפרנו, שיגידו לנו למה רוצים להעיף אותנו אחרי שהשקענו 5 מיליון שקל באמות מידה. מה זה להיות מוסך שירות של יבואן? אתה צריך להיכנס לאמות מידה, להשקיע 5 מיליון שקל. נאמר כאן: אנחנו נמצאים מ-1937, אנחנו השקענו בתשתיות. כשאני אומר את זה, אז אומרים לי: מה אתה רוצה, שוק חופשי. כשהוא רוצה לשמור על עצמו ועל ההשקעות שלו זה בסדר, אבל כשבא היום בעל מוסך שמשקיע 5 מיליון, 2 מיליון - - 

<דוד ביטן (הליכוד):>
איך הניסוח הזה שכתבתם ביחד עם משרד התחבורה, שאני מבין שיש עליו הסכמה, מוציא אותך מהבוץ? 

<היו"ר איתן כבל:>
השר יקבע אמות מידה לאופן ביטול ההתקשרות. 

<יעקב אנוך:>
אדוני היושב-ראש, נעשים פה הסכמים הדדיים. כמובן, כמו בכל הסכם, יש הפרות יסודיות שאתם מכירים. אם מישהו הקים מוסך, השקיע 10 מיליון ורימה אותי, אני לא - - 

<רונן לוי:>
הוא סתם מטעה.

<היו"ר איתן כבל:>
הוויכוח ביניכם לא מרשים אותי.

<רונן לוי:>
הוא בא לחדש חוזה. זה לא הדדי.

<דוד ביטן (הליכוד):>
אתם הצד החזק, נכון?

<יעקב אנוך:>
זו לא שאלה של חזק וחלש. אם יש מוסך אחד בקרית שמונה, שהוא כמעט היחיד שיכול לעמוד בתנאים, אז הוא החזק, לא אני, כי אני צריך מוסך בקרית שמונה. זה לא נכון שאני החזק. 

<דוד ביטן (הליכוד):>
אבל רוב המוסכים נמצאים במרכז, לא בקרית שמונה.

<יעקב אנוך:>
אלה במרכז עושים עסקים מצוינים. הם מתים להיות מוסכים מורשים. הם עומדים בפתח ודופקים כל יום. בוא נעזוב רגע את המרכז, הבעיות הן לא במרכז. בחוזים האלה יש, כמו בכל חוזה, הפרות יסודיות, כאשר מי שמפר הפרה יסודית אי אפשר להכריח אותי לעבוד איתו. החוזה הוא הדדי. יש סעיף ששומר על המוסך. אם המוסך לא יכול להמשיך להיות מוסך, אי אפשר להכריח אותו להיות מוסך, ולכן יש סעיף שאומר שכל אחד מהצדדים, בהודעה כזאת או אחרת, יכול לסיים את ההסכם. 

<רונן לוי:>
דיברת על הפרות, אבל שכחת - - 

<היו"ר איתן כבל:>
זה לא יעזור, כמעט בכל מצב היבואן יותר חזק מהמוסך. אני אומר לך, רונן, שהמשפט הזה הוא מאוד מאוד אגרסיבי. צריך למצוא את האיזון.  

<דוד ביטן (הליכוד):>
לא כתוב פה כלום, רק כתוב שהשר יקבע.

<היו"ר איתן כבל:>
נכון, זאת התערבות.

<דוד ביטן (הליכוד):>
הממונה על ההגבלים לא מתערב בעסקים?

<יונתן צוויקל:>
לשאלתו של חבר הכנסת ביטן, אנחנו מתערבים בנקודות ספציפיות. זה מאוד חשוב, כי יש נקודות מסוימות שבהן - - 

<דוד ביטן (הליכוד):>
נתתי אתכם כדוגמה לכך שאתם מתערבים בעסקים.

<היו"ר איתן כבל:>
הלוואי והיו מתערבים. אני רוצה לסייג את המשפט ולומר שהשר רשאי, במקרים מיוחדים, לקבוע הוראות. יש לו את האפשרות הזאת, אבל צריך שיידרשו לכך מקרים מיוחדים. גם אם זה יגיע אחרי זה לבית משפט, הבחינה היא סביב המקרה המיוחד, לא סביב המיוחדות של המקרה.

<איתי עצמון:>
מדובר במקרים מיוחדים לעניין אופן ביטול ההתקשרות?

<היו"ר איתן כבל:>
כן.

<איתי עצמון:>
הסעיף יאמר כך: "השר, באישור הוועדה, רשאי לקבוע הוראות לעניין התנאים כאמור ולעניין פרסומם, וכן נסיבות מיוחדות שבהן יחולו הוראות לעניין ביטול התקשרות כאמור כפי שיקבע".

<דוד ביטן (הליכוד):>
תתייחסו לנסיבות, לא למקרים.

<אהוד שניידר:>
עו"ד עצמון, מה עם סעיף 39 לחוק החוזים, למה הוא לא רלוונטי פה?

<איתי עצמון:>
הוראות לעניין אופן ביטול ההתקשרות יהיו רק במקרים ובנסיבות מיוחדות.

<היו"ר איתן כבל:>
אני מדבר על הנסיבות. מי בעד אישור סעיף 51(א) עם התיקון?

הצבעה

בעד – פה אחד 

נגד –  אין

נמנעים –  אין

 סעיף 51(א) אושר עם התיקון 

<חוה ראובני:>

(ב) יבואן רכב מסחרי יפרסם רשימה מעודכנת של מוסכי השירות שלו,


במקום מכירת הרכב וכן באתר האינטרנט שלו, וימסור אותה לקונה


לא יאוחר ממועד מסירת הרכב; היבואן ידווח למנהל על כל שינוי 


ברשימת מוסכי השירות שלו וכן על כוונתו לבטל הסכם עם מוסך


שירות; ברשימה יפורטו התוצרים או הדגמים שבהם מורשה לטפל


כל אחד ממוסכי השירות. 

<אבנר פלור:>
אני רוצה לדעת מה העיצום הכספי.

<איתי עצמון:>
מדובר על הודעה על כוונתו לבטל הסכם? מדובר על הודעה לפני קבלת ההחלטה?

<דוד ביטן (הליכוד):>
כל כמה זמן הוא צריך להודיע את ההודעה הזאת?

<היו"ר איתן כבל:>
התהליך של השינוי הוא תהליך. הוא בא אומר: דעו לכם, אני מתכוון לפעול כדי לגרום לבטל.

<דוד ביטן (הליכוד):>
הוא צריך לדווח על שינוי או על כוונה לבטל.

<איתי עצמון:>
לפני שהוא מבטל. 

<היו"ר איתן כבל:>
נכון. שהמוסך ייערך.

<רונן לוי:>
זה חייב להתקשר לסעיף (א).

<יורם בונן:>
פה מדובר על הודעה לשר, לא על הודעה למוסך. אנחנו חושבים שעם כל הכבוד אין שום סיבה שנודיע למנהל. 

<היו"ר איתן כבל:>
אני חושב שכן ראוי להודיע למנהל.  

<יורם בונן:>
על כוונה? מה זה עניינו בכלל? יש בית משפט.

<היו"ר איתן כבל:>
אני לא מקבל את זה. מדובר פה בעניין טכני. המנהל יכול להגיד: סליחה, אולי אתה מייצר פה תקלה, אולי אתה גורם לכך שבאזור מסוים יהיה מוסך אחד. אלף ואחת שאלות.

<לאה ורון:>
השאלה מה הם המקרים שבהם אתם מבטלים את ההסכמים. אם זה מסיבות עסקיות זה פן אחד, אם זה מסיבות אחרות זה פן שני. צריך לדבר על מתי מבטלים הסכמים עם מוסך שירות.

<דוד ביטן (הליכוד):>
זה כתוב ב-(א). ב-(א) יפרסמו את הנסיבות, ב-(ב) הוא יודיע על הכוונה.

<היו"ר איתן כבל:>
חברים, אני לא מבין על מה ההיסטריה בעניין הזה. אני חושב שזה עניין צרכני מהמדרגה העליונה. 

<לאה ורון:>
מה הסיבה לביטול?

<היו"ר איתן כבל:>
זה לא משנה, הוא רוצה לבטל. ביטול זאת פעולה אגרסיבית. אף אחד לא מבקש למנוע את התהליך. 

<דוד ביטן (הליכוד):>
ב-(א) כותבים את הנסיבות שבהן הוא יוכל לבטל.

<איתי עצמון:>
מה הוא יכול לעשות עם המידע הזה?

<רונן לוי:>
זה בדיוק העניין, הוא יודע.

<היו"ר איתן כבל:>
אולי הוא יפנה לממונה על ההגבלים העסקיים ויגיד: באזור הזה יש שני מוסכים.

<דוד ביטן (הליכוד):>
למה אתם נגד הודעה?

<יעקב אנוך:>
זה לא עניין של נגד, רק אני לא יודע מה זו המילה "כוונה". חלמתי בלילה? מעבר לזה, זה עניין עסקי שלי. למה אתם מתערבים לי בעסקים? אם יש כמה מוסכים שאני מחזיק באזור מסוים ואני יורד מהכמות שקבע המנהל, חובתי להודיע לו שאני יורד מהכמות.

<היו"ר איתן כבל:>
חברים, ביטול זו פעולה אגרסיבית. 

<אבנר פלור:>
אי אפשר להתנתק מהרישא של הסעיף. כל אחד שרוכש רכב מקבל את רשימת המוסכים. אם מבטלים זיכיון של מוסך כזה או אחר, צריכים להודיע ללקוח.  

<יעקב אנוך:>
שיראה באתר האינטרנט. 

<דוד ביטן (הליכוד):>
אתם סתם נגד.

<יעקב אנוך:>
אם אני אבטל, אני אודיע.

<היו"ר איתן כבל:>
זה כמו שאתה בא מהמפעל, אוסף הזמנות ולוקח מאנשים כסף. הוא יודיע לך אחרי שאספת את הכסף, כי הוא יודע שכל שנה יש לך מודל מסוים שאתה יודע להתמודד איתו. למה אתה מצפה כשהוא אומר לך: דע לך, ב-2017 על דגם זה וזה אנחנו יותר לא מוכנים?

<יעקב אנוך:>
אדוני, זה קורה. אנחנו מתמודדים עם זה. 

<היו"ר איתן כבל:>
אדוני, אתה חזק. לא כל אחד יכול להתמודד עם זה. גם אתה היית רוצה לדעת אם הוא דופק אותך. כל העניין הוא שיתאפשר לך המצב. אני לא חושב שאין פה פעולה, שאין כאן שום דבר.

<דוד ביטן (הליכוד):>
הניסוח בעייתי.

<היו"ר איתן כבל:>
אני מסכים, צריך לסדר אותו.

<איתי עצמון:>
אם אנחנו משנים את הנוסח כך שלא יהיה כתוב "וכן על כוונתו לבטל", אלא כותבים איזה שהוא פרק זמן שגם יהיה מספיק למנהל לבחון את הצעדים ולראות מה הצעדים שהוא ינקוט שאז הוא יוכל להודיע ולבטל, אין לכך הכוונה.

<דידי רוזנפלד:>
המנהל יכול לעצור? חבר'ה, זה עסקים פרטיים.

<דוד ביטן (הליכוד):>
אם זה חל בנסיבות של (א)  -  כן.

<היו"ר איתן כבל:>
הכוונה היא לא שלא שילם לו בעל המוסך את מה שהוא אמור לשלם לו או משהו שקשור לעניין עיסוקו, אלא אם הוא ראה לנכון שעלול להיווצר מבחינת ההגבלים – זאת סתם דוגמה – בעיה.  זאת צריכה להיות כל פעולה שאיננה פעולה עסקית שנוגעת להתקשרות ביניהם. אני מסכים שבזה אין מקום להתערב. אני לא אלך להתערב לו בזה. אני חושב שבכל אותן פעולות שמשנות את כללי המשחק צריך להתערב, כי אם לא, מה עשינו פה.

<דוד ביטן (הליכוד):>
אתה מודיע לו על הכוונה, זה הכל. לא כתוב פה שנעשה משהו. הניסוח לא טוב, כי תמיד אתה יכול להגיד: התכוונתי בדיוק מתי שהודעתי לך. 

<אבנר פלור:>
אולי בלי הכוונה.

<דוד ביטן (הליכוד):>
הוא נותן הודעת ביטול בכתב. במועד מתן הודעת הביטול הוא צריך לדווח למנהל, כי אחרת זה אות מתה. 

<אבנר פלור:>
הוא רק מודיע.

<היו"ר איתן כבל:>
אני לא מבין על מה אתם כל כך היסטריים. מדובר במצב שבו יראה המשרד או המנהל לנכון שהפעולה הזאת של הסגירה יש בה כדי לפגוע בתחרות. זה לא אומר שהוא צריך להתעורר בבוקר, לפתוח את הספר ולראות באיזה עמוד זה קורה. זה לא סעיף מוזר.

<דוד ביטן (הליכוד):>
תכתוב שבמועד הודעת הביטול הוא צריך להודיע. 

<היו"ר איתן כבל:>
 כשמישהו הולך לבצע מולך פעולה שהיא לא רגילה, גם אם זו פעולה עסקית, הוא לא יכול למנוע. אם, למשל, ראה המנהל שיש בעיה עם זה, הוא יכול לפעול על פי הכללים. 

<חוה ראובני:>
ביטול הוא לא מהיום למחר. 

<היו"ר איתן כבל:>
התיקון שהוספנו של המילה "במועד" מקובל עלי. 

<איתי עצמון:>
במועד שבו הוא מוסר הודעת ביטול הוא יודיע למנהל.

<חוה ראובני:>
התקשרות
52.
(א) לא יתנה יבואן רכב מסחרי את התקשרותו עם מוסך לשם היותו

בין יבואן 

מוסך שירות של יבואן בתנאי מהתנאים המפורטים להלן, ולא יכתיב

רכב מסחרי 

לו או ינחה אותו בעניינים האמורים, לא ידרוש דיווח לגביהם, וכן

ומסך שירות

לא יעשה שימוש במאגרי הנתונים שיש לו גישה אליהם כדי לברר

של יבואן

את נתוני פעילות המוסכים באותם עניינים.

<איתי עצמון:>
אני שוב רוצה להגיד לעניין "ינחה אותו". הנוסח שאומר "לא יכתיב ולא ימליץ" לקוח מחוק לקידום התחרות בענף המזון. בכוונה הוא לקוח משם. גם שם זאת הייתה תיבה יחסית חדשנית בחקיקה. אני קצת מוטרד מכך שאנחנו משנים את זה עכשיו. אני לא כל כך מבין מה הכוונה ב"לא ינחה אותו" לעומת "לא ימליץ". 

<אבנר פלור:>
אתה אומר שעדיף להשאיר את זה כמו בחוק המזון?

<איתי עצמון:>
אני אומר שעדיף תמיד לדבוק במונחים שקיימים בחקיקה שאנחנו פחות או יותר מבינים מה המשמעות שלהם. 

<חוה ראובני:>
זה כבר שונה במקומות אחרים.

<איתי עצמון:>
זה שונה בשני מקומות, בסעיף 45 וכאן. גם בסעיף 45 הערתי את אותה הערה.

<חוה ראובני:>
זה היה בעקבות הדיבור - - 

<איתי עצמון:>
אני מבין שזה נעשה על דעתה של הרשות להגבלים עסקיים.

<יונתן צוויקל:>
יבואני רכב מספקים כל מיני סוגים של חלפים ומוצרים מתכלים, כמו שמנים ומוצרים אחרים, למוסכים. זה נראה אולי קצת התערבות דרקונית לגרום להם להמליץ תוך כדי האספקה של המוצרים האלה על השימוש בהם. תאר לך סיטואציה שבה אתה מציע למישהו לקנות משהו. אתה לא ממליץ עליו? האמירה פה היא קצת מרחיקת לכת. הרעיון מאחורי המונח "הנחיה" הוא שלא תהיה איזו שהיא המלצה שתחייב אותו לרכוש רק את המוצרים האלה.

<איתי עצמון:>
מה זה מוסיף לעומת "יכתיב"? אני שואל ברמה של עברית.

<יונתן צוויקל:>
"יכתיב" זה ממש ההכתבה של הבלעדיות. "ינחה" תופס משהו, להבנתנו, קצת יותר רך. הוא לא אמירה מפורשת של הכתבה, אבל הוא התנהלות או התנהגות כזאת שהתוצאה שלה היא הכתבה.

<איתי עצמון:>
כלומר, הוראה פחות חזקה. זה לא ממש עשה, אלא משהו יותר רך?

<יונתן צוויקל:>
זה משהו שהוא יותר רך. הרעיון הוא כן לנסות לתפוס את אותן פעולות שעולות כדי הכתבה, אבל  לא להשתמש במונח כל כך חזק כמו "המלצה".

<חוה ראובני:>
(1) תיקון רכב במוצר תעבורה מסוים או בסוג מסוים של מוצר

תעבורה, מבלי להציע לצרכן מוצר תעבורה מתאים אחר לפי 

סעיף 103;

(2) מתן שירות לכלי רכב שיובאו על ידי היבואן בלבד;

(3) מחיר מוצר תעבורה או מחיר השירות לרכב שהמוסך נותן,

למעט מחיר מרבי, ובלבד שלא יפחת מן המחיר שפרסם אותו
היבואן לפי סעיף 99;

<איתי עצמון:>
אני רוצה לשאול לעניין התוספת בפסקה (3). מה שעולה מהנוסח המוצע הוא שלגבי מחיר מרבי אפשר להכתיב, להנחות, לדרוש דיווח. השאלה אם המחיר המרבי הזה הוא לא המחיר שבסופו של דבר הצרכן ישלם. 

<יונתן צוויקל:>
בדיני הגבלים עסקיים הכתבת מחיר מרבי נתפסת כמשהו שמעורר פחות חשש מאשר הכתבת מחיר מינימום. אני חושב שזה די ברור. לגבי מחיר מרבי אני חוזר לאותה דוגמה שאני חושב שמר אנוך העלה אותה. נניח שאותו מוסך בקרית שמונה הוא בעצם סוג של מונופול כלפי אותם לקוחות שנמצאים בקרית שמונה. יבואן הרכב רוצה לוודא שרמת השירות הניתנת בכל רחבי הארץ היא רמת שירות סבירה. הוא לא רוצה שאותו מוסך בקרית שמונה יפקיע מחירים של מוצרי התעבורה, של הטיפול שהוא נותן, ולכן יש היגיון שהוא יוכל להגביל את אותו מוסך במחיר המרבי.

<איתי עצמון:>
זה פועל לשני הכיוונים.

<יונתן צוויקל:>
זה לא מונע מהמוסכים להתחרות על המחיר, להציע מחיר שהוא פחות מהמחיר המרבי.

<איתי עצמון:>
אני שואל, כי עכשיו יוצא מנוסח הסעיף שלגבי מחיר מרבי ניתן להכתיב את המחיר הזה. זה יכול לפעול בכיוון שאתה תיארת, זה יכול לפעול גם בכיוון השני.

<יונתן צוויקל:>
הנושא של הכתבת מחיר או הסדרים שעניינם מחיר מרבי או מחיר מינימאלי, הסדרים אנכיים מהסוג שבין ספק ללקוח או מהסוג בין יבואן למוסך מורשה הם הסדרים שמטופלים בחוק ההגבלים העסקיים, בין היתר באמצעי פטור סוג שקובע שהסדרים מהסוג הזה לא צריכים בכלל להגיע אלינו לבחינה במידה והם לא פוגעים בתחרות. נניח, לצורך העניין, שיש הסדר כזה של מחיר מרבי שכן פוגע בתחרות, כן פוגע בצרכנים. אותו הסדר אמור לא להיות מוחל. הוא אמור להגיע אלינו. מה שאני בעצם מנסה לומר זה שחוק ההגבלים העסקיים בורר בפינצטה את אותם הסדרים מהסוג הזה שמעוררים קושי, הוא לא בא ומונה מיני' ובי' כמו שנעשה לפי הנוסח הקודם.

<איתי עצמון:>
כלומר, מוסכים רבים ייאלצו לכתוב מחיר מרבי גם אם הם לא חושבים שזה נכון, כי זה יהיה אפשרי לפי הסעיף.

<יונתן צוויקל:>
בהנחה שאין בזה משום עבירה על חוק ההגבלים העסקיים וזה לא פוגע בתחרות המבחן המהותי.

<רונן לוי:>
אני לא מסכים משני טעמים. זה מעקר את שאר הסעיפים. הוספת פה סעיף שמעקר את כל מה שאמרת לפני כן וכתבת לפני כן על ההתערבות של המנהל. מהיכרות שלנו ממה שקורה בשוק הביטוח, אם יבואן רכב שם מחיר מרבי של 10 אלפים שקל טמבון, החליפי, שיכול למכור את זה ב-100, ימכור את זה ב-9900.  זה בדיוק  מה שזה יעשה. הדבר הזה שהוא עכשיו אומר יעשה בדיוק הפוך, הוא בעצם ייתן אופציה לאותם יבואנים חליפים, למרות שהם יכולים למכור את זה ב-100 שקלים, למכור את זה ב-9900 שקלים, כי הם תמיד יהיו יותר נמוכים. זה מה שקורה היום בשוק הביטוח.  

<אהוד שניידר:>
הניסוח הנוכחי הוא הניסוח שמגן על הצרכן, וזה מאותם טעמים שעו"ד צוויקיל הציג בפני הוועדה. זה סידור שקיים. האינטרס של יבואני הרכב הוא שכל הלקוחות שלהם יקבלו את אותו טיפול בכל מקום בארץ, שהם ישלמו מחיר שלא יהיה גבוה ממחיר מסוים. אם יבואני הרכב בהסדר הזה עם המוסכים יחרגו, אני בטוח שהממונה על ההגבלים העסקיים, כמו שעו"ד צוויקל אמר, יידע לטפל בהם.

<זאב פרידמן:>
נורא מדאיג אותי שדואגים פה שלא יהיה לצרכנים מחיר שהוא גבוה מעל מחיר מסוים. אני חושב שצריכה להיעשות כאן בדיקה לפני שהממונה על ההגבלים העסקיים קובעת שזה לא יפגע כשקובעים את מחיר המינימום. אני לא שמעתי שיש במדינת ישראל אזורים שבהם חסרים מוסכים שיכולים להתחרות זה בזה. 

<יורם בונן:>
זו תפישה לא נכונה של אינטרס היבואנים.

<זאב פרידמן:>
לפני שמחליטים כזאת החלטה צריך להראות לחברי הוועדה שיש מקומות כאלה ויש מקומות אחרים, משום שזה נראה מאוד מאוד מוזר, זה נראה מאוד מאוד חשוד ומאוד לא הגיוני.

<דידי רוזנפלד:>
מה שכתוב פה זה הגבול העליון, לא הגבול התחתון.

<יונתן צוויקל:>
בעניין מה שמר זאב פרידמן אמר, אנחנו מדברים פה על הסדר רוחבי. יכולים להיות מצבים שבהם אין מספיק תחרות. יכול להיות שצריך לטפל בהם גם באמצעות ההגבלים העסקיים. אנחנו מדברים פה על הסדר רוחבי, לכן נראה לי שנכון להיזהר בהתערבות. 

אני רוצה להתייחס לסיפא של הסעיף, לגבי "ובלבד שלא יפחת מן המחיר שפרסם היבואן לפי סעיף 99". בעניין הזה אנחנו חוששים שייווצר תמריץ שלילי מהמחירון שהוא צריך לפרסם. אנחנו לא בטוחים שיש חובה להכליל.

<איתי עצמון:>
סעיף 99 לא מדבר בכלל על מחיר שירות למוסך, הוא מדבר על מחיר של מוצרי תעבורה.

<דורון שורר:>
בתור מפקח לשעבר אני רוצה להשכיל את הוועדה מניסיוני. אני מאוד הופתעתי מצעד מאוד מרגש של כל הבנקים בישראל לקבוע מחיר מקסימום לביטוח נוטלי המשכנתאות. בבדיקה מעמיקה התברר שהוא היה מחיר הכי נמוך, כי זה היה מחיר אחיד, מחיר מתואם. אני לא חושב שחוק צריך להתערב במחיר מקסימום ובמחיר מינימום. אני חושב שהשוק מספיק חכם. הכלי הזה שמוצע פה הוא כלי כדי לייצר סוג של קרטליזציה של השוק. 

<גלעד הלחמי ברטמן:>
בכל מה שהוא אמר הוא צודק. אני רוצה להגיד שמחיר מינימום ומקסימום הוא מיותר. לקוחות לא מודעים לזה שהם יכולים לתקן את הרכב בכל מוסך מורשה של משרד התחבורה. הם חושבים שאם הם ייכנסו לתקן תאונה במוסך שהוא לא של "קיה", לא תהיה להם אחריות.

<היו"ר איתן כבל:>
זה מה שאני כל הזמן טוען.

<גלעד הלחמי ברטמן:>
 הרבה יבואנים מטעים. יש עליהם קנסות על זה. לקוחות מתקשרים, אומרים לי שעל החלפת טמבון הם יאבדו אחריות יבואן, שזה שטויות. יש יבואנים שאומרים את זה. הם חוטפים על זה קנסות. 

<יעקב אנוך:>
תראה לי קנס אחד.

<גלעד הלחמי ברטמן:>
זאת עובדה. אני מקבל לקוחות כל יום. אם אתה רוצה לפתור את הבעיה הזאת, שירשמו באתר האינטרנט של היבואן שהם זכאים לטפל בכל מקום ושהאחריות לא תיפגע.  

<אהוד שניידר:>
אני רק רוצה לשמוע ממשרד התחבורה או מהממונה על ההגבלים אם הם הטילו קנסות בגין מה שאמר עכשיו הבן אדם הזה.

<היו"ר איתן כבל:>
תשמע, יכול להיות שזה ידע אישי.

<אהוד שניידר:>
עכשיו אומר לנו רונן שלא מטילים.

<גלעד הלחמי ברטמן:>
אני יודע שאמורים להטיל על זה קנסות. 

<רונן לוי:>
אם היו מטילים קנסות, היה לנו אמון בהגבלים עסקיים. עובדה ש-15 שנים לא הטילו עליכם כלום.

<היו"ר איתן כבל:>
יש כאן איזו הצעה שקצת פותחת.  

<איתי עצמון:>
אני לא בטוח שהיא מושלמת. 

<היו"ר איתן כבל:>
שום דבר לא מושלם. ההצעות שלהם מושלמות?

<איתי עצמון:>
אני מציע למחוק את הסיפא של פסקה (3), אבל לכתוב שאין בהוראות הסעיף הזה כדי למנוע מיבואן רכב מסחרי להציע מחיר מקסימום. ירצה המוסך – יקבל. זה לא מונע את ההצעה הזאת. זה כדי למנוע מצב שהצעה כזאת תיפול בגדר האיסור שקיים בסעיף 52.

<יונתן צוויקל:>
אני מציע לכתוב שאין מניעה שזה ייכלל בהסכם ההרשאה בין המוסך ליבואן. 

<היו"ר איתן כבל:>
אני מקבל את ההצעה של היועץ המשפטי של הוועדה. 

<איתי עצמון:>
הסיפא של פסקה (3) החל במילים "למעט מחיר מרבי" תימחק, ואנחנו נוסיף הוראה, אינני יודע בדיוק היכן, שאין בהוראות סעיף זה כדי למנוע מיבואן רכב מסחרי להציע מחיר מרבי על מוצר תעבורה או מחיר שירות לרכב למוסך שיהיה מוסך השירות של אותו יבואן.

<היו"ר איתן כבל:>
מי בעד סעיף 52(א) עם התיקונים?

הצבעה

בעד – פה אחד 

נגד –  אין

נמנעים –  אין

סעיף 52(א) אושר עם התיקונים 

<חוה ראובני:>
(ב) הוראות סעיף קטן (א) לא יחולו לעניין מוצרי תעבורה ושירותי תחזוקה

לרכב הניתנים במסגרת אחריות בשיעור כאמור בסעיף 42(ג), במסגרת 

תקלת בטיחות סדרתית או במקרים אחרים שקבע השר.

<רונן לוי:>
אנחנו מתנגדים, וגם דיברנו על זה בפעם שעברה כשדחינו את ההצבעה על הסעיף הזה, למקרים אחרים שיקבע השר ושבמכרזים נהיה עוד פעם מחוץ לתחרות.

<היו"ר איתן כבל:>
תלוי מה יקבע השר. אני לא יודע מה יקבע השר.

<רונן לוי:>
אנחנו יודעים. 

<היו"ר איתן כבל:>
אי אפשר שהשר תמיד יקבע לרעת היבואנים, זה לא עובד ככה. כשאנחנו מדברים על השר, אני מניח שהוא ישקול את כל מכלול השיקולים. אני לא מקבל את מה שאתה אומר. מי בעד סעיף 52(ב)?

הצבעה

בעד – פה אחד 

נגד –  אין

נמנעים –  אין

סעיף 52(ב) אושר

<אבנר פלור:>
אנחנו יכולים לאשר אותו בעיצומים הכספיים כמות שהוא?

<היו"ר איתן כבל:>
אין בעיה.

<חוה ראובני:>
121(28) יבואן רכב מסחרי שהתנה את ההתקשרות בתנאים

המפורטים בסעיף 52(א);


צריך יהיה להתאים את הנוסח.

<דפנה עין דור:>
עם מוסך שירות של יבואן, לא עם מוסך מורשה.

<איתי עצמון:>
אנחנו נתאים את כל הנוסח. 

<היו"ר איתן כבל:>

מי בעד סעיף 121(28)?

הצבעה

בעד – פה אחד 

נגד –  אין

נמנעים –  אין

סעיף 121(28) אושר

<חוה ראובני:>
165ב
(7) יבואן רכב שלא פרסם את תנאי ההתקשרות עם מוסך מומחה

בהתאם להוראות לפי סעיף 51(א);


8) יבואן רכב שלא פרסם או עדכן את רשימת מוסכי השירות או 


שלא דיווח למנהל בהתאם להוראות סעיף 51(ב);


<היו"ר איתן כבל:>
מי בעד סעיף 165ב(7) ו-(8)?

הצבעה

בעד – פה אחד 

נגד –  אין

נמנעים –  אין

סעיף 165ב(7) ו-(8) אושר

<חוה ראובני:>
בסעיף 103 הוועדה ביקשה מאיתנו להציע נוסח.

<היו"ר איתן כבל:>
אנחנו התעקשנו על זה שאנחנו רוצים שהלקוח יקבל את מקסימום המידע.  

<חוה ראובני:>
(1) בעל רישיון להפעלת מוסך יציע ללקוח, לשם ביצוע פעולה ברכב,

יותר מסוג אחד של מוצר תעבורה ויסביר ללקוח את ההבדלים ביניהם
והכל זולת אם לא היה להשיג יותר מסוג אחד כאמור במאמץ סביר;

לעניין זה "מאמץ סביר" – בדיקה בכל אלה, וכן בדרך נוספת או חליפית

שקבע השר, אם קבע:

(1) בפרסומים המנויים ברשימה לפי סעיף 99(ג);

(2) אצל מוסכי השירות של יבואן מסחרי של תוצר

אותו הרכב;
(3) אצל בעלי רישיון סחר במוצרי תעבורה;

<איתי עצמון:>
אחרי המילים "ויסביר ללקוח את ההבדלים ביניהם" צריך לכתוב את המילים "בטרם ייתן לו הצעת מחיר". 

<היו"ר איתן כבל:>
כן, אבל זה לשם ביצוע פעולה ברכב.

<איתי עצמון:>
זה לא לגמרי ברור.

<רונן לוי:>
אתה מסביר לו תוך כדי זה שאתה נותן, לא בטרם.

<איתי עצמון:>
אני רוצה שהוא ידע על מה הוא משלם. 

<היו"ר איתן כבל:>
זה בסדר. לך זה לא משנה כלום, זה רק לטובת הלקוח.

<איתי עצמון:>
לעניין ההגדרה "מאמץ סביר", לא הבנתי את ההבדל בין פסקה (1) לפסקה (3). 

<היו"ר איתן כבל:>
מה זה סעיף 99(ג)?

<איתי עצמון:>
סעיף 99(ג) מחייב בעל רישיון לסחר במוצרי תעבורה לפרסם מידע אודותיו, אודות מוצרי התעבורה שהוא מוכר, מחירי המוצרים.

<היו"ר איתן כבל:>
אני אגיד לך מה אני מבין. גם אחרי מה שפורסם, הוא מרים טלפון ואומר לו: תשמע, חיפשתי. זה הכוונה שהבן אדם מתאמץ.

<איתי עצמון:>
כן, אבל מה ההבדל בין (1) ל-(3)?

<חוה ראובני:>
(א) זה רשימה.

<איתי עצמון:>
הרשימה היא רשימה של אתר האינטרנט. תקראי את נוסח 99.

<אבנר פלור:>
יכול להיות שלא לכולם יהיה אתר אינטרנט. 

<איתי עצמון:>
הוא לא בודק בפרסומים המנויים ברשימה. הרשימה היא של אתרי האינטרנט של בעלי הרישיונות שאין להם אתר משלהם.

<חוה ראובני:>
זה צריך להיות 99 כולו, כי דרך 99(ג) הוא יודע איפה האתרים. 

<איתי עצמון:>
באתרים של בעלי הרישיון. אנחנו נכתוב כך: באתר האינטרנט של בעלי רישיון לסחר במוצרי תעבורה. 

<חוה ראובני:>
באותם פרסומים שמנויים ב-(ג). 

<אהוד שניידר:>
צריך לעשות התאמה לסעיף 52(ב). . 

<חוה ראובני:>
אנחנו הסכמנו על זה, רק עוד לא הגשנו את הבקשה לרביזיה. זה מחייב רביזיה, כי 103(ב) כבר אושר. סעיף 103(ב) פוטר מהחובה הזאת שדיברנו עליה כך שהיא לא תחול על ביצוע פעולה ברכב במסגרת אחריות. זה סעיף שאושר. ב-52, שמדבר על ההמלצה על מחירים, מאפשרים במקרים אחרים שקבע השר. 

<אבנר פלור:>
הכוונה למקרים נוספים שקבע השר.

<חוה ראובני:>
הבקשה שלהם - -

<איתי עצמון:>
מה זה "בקשה שלהם"? הוועדה אישרה את הסעיף. 

<יורם בונן:>
אפשר להוסיף פה סעיף קטן.  

<היו"ר איתן כבל:>
אני לא מבין מה כל כך חשוב לכם.

<יורם בונן:>
מבחינה מהותית הוועדה החליט וקיבלה שיש מקרים שבהם ההגבלות האלו לא חלות. מה שקרה בגלל סדר אישור הסעיפים, שהנוסח תפס שניים מתוך שלושת המקרים. את המקרה השלישי, שזה אותם מקרים שהשר יקבע - -  

<היו"ר איתן כבל:>
אם קבע.

<יורם בונן:>
נכון, ואז זה לא יוחרג מפה, למרות שזאת הכוונה. זה כל הסיפור.

<איתי עצמון:>
זאת הייתה הכוונה? אם אני לא טועה, אתה העלית את הנושא הזה גם כשדנו בסעיף הזה.

<חוה ראובני:>
דובר על זה, אבל זה לא נכנס לנוסח. יש מצבים שבהם אנחנו מכירים בזה שליבואנים מותר להתערב במחיר. אחד, בתקלת בטיחות סדרתית, שניים, בטיפולים שהם משלמים 90% לפחות, ושלוש, במצבים שהשר יקבע.  הבקשה של היבואנים להוסיף ב-103 את אותם מקרים שקבע השר. זה לפתוח את סעיף 103(ב).

<איתי עצמון:>
אני לא בטוח שזה לפתוח. אפשר לעשות את זה ברמה של הבהרת נוסח. 

<היו"ר איתן כבל:>
אפשר קצת להתגמש פה. בוודאי זה מקרים קיצוניים שלא יקרו. נמצא את הדרך להוסיף את זה. מי בעד סעיף 103 עם התוספות והתיקונים?

הצבעה

בעד – פה אחד 

נגד –  אין

נמנעים –  אין

סעיף 103 אושר עם התיקונים והתוספות

<חוה ראובני:>
הוראת שעה
192.
(א) בתקופה של שנתיים החל ביום תחילתו של חוק זה - 

(1) בסעיף 29(7(ב), במקום הסיפה החל במילים "ומספר

הקילומטרים שהרכב נסע" יקראו "וטרם חלפו 12 חודשים
ממועד ייצורו";



ב) השר, בהסכמת שר האוצר ובאישור הוועדה, רשאי, בצו, להאריך



את תוקפה של הוראת השעה שבסעיף קטן (א), לתקופה אחת נוספת



של שנתיים.

סעיף 29(7)(ב) קובע איזה רכב יכול להביא יבואן רכב זעיר. נקבע שם שהוא יכול להביא רכב חדש או רכב שטרם נסע יותר מ-150 קילומטר. אנחנו מבקשים שבמשך השנתיים הראשונות הגבלת ה-150 קילומטר לא תחול. יחד עם זאת, כדי שזה לא יהיה רכב בלי שום הגבלה, הוא צריך להיות רכב בן שנה. במקור, אגב, השנה הייתה בהצעה שלנו לגבי יבואן רכב זעיר, אבל הוועדה לא אישרה את זה. 

<דידי רוזנפלד:>
את מציעה שאוטו שייסע 200 אלף קילומטר ועדיין לא חלפו  12 חודשים יביאו לפה כמו רכב חדש. 

<אבנר פלור:>
מה הבעיה?

<דידי רוזנפלד:>
הוועדה הגבילה בזמנו ל-150 קילומטר. 

<שמואל השמשוני:>
רוב המכוניות שהן בסדר גודל של שנה הן לא יותר מ-5000,6000 קילומטר. זה הקילומטרז' שיש שם. אני דיברתי ביחס לזה שאפשר יהיה לייבא מכוניות מעל 30 שנה, מכוניות אספנות למוסכים שלנו, על  מנת שבמקום שישפצו את המכוניות האלו באירופה, תהיה אפשרות למוסכים פה. 

<אהוד שניידר:>
אם מתקבל התיקון הזה המשמעות היא שכל חברות הליסינג באירופה שכלי הרכב שלהן נוסעים עשרות אלפי קילומטר ויותר בשנה, לקראת סוף השנה ימצאו את אותו יבואן זעיר שיביא אותן לפה.  

<היו"ר איתן כבל:>
אין לי בעיה להחריג רכבי אספנות, אבל לגבי השאר אנחנו נותנים פה כר מחיה לכל מיני מעקפים. זה מטריד אותי. 

<חוה ראובני:>
אנחנו מדברים כאן על יבואן זעיר עם רישיון. הוא יכול להביא מקסימום 20 בשנה. כדי להיות יבואן זעיר, הוא צריך תשתית תחזוקה, הוא צריך הון עצמי. 

<דידי רוזנפלד:>
הוא לא צריך כלום. זעיר לא צריך כלום.

<אבנר פלור:>
זה לא נכון, תקרא את הסעיף. 

<היו"ר איתן כבל:>
אני לא רוצה שתיפול מתחת ידנו שגגה. עצם העובדה שמישהו העלה פה עניין שאתה חושב שלא יכול לקרות, יכול להיות שיקרה. בוא ננסה למצוא את הדרך הנכונה לתת את המענה. אני לא מאשר את הסעיף הזה. זה עניין טכני. אני מציע לכם, לכו הביתה, תבררו את האופציות שיכול ותהיינה. זה פשיטא הסיפור הזה.   

<איתי עצמון:>
יש את העיצומים לגבי סעיף 103. סעיף 165א(14).

<אבנר פלור:>
165א.
(14) בעל רישיון להפעלת מוסך שלא מסר עותק מכל הצעת מחיר


ומהחשבונית לבעל הרכב, בניגוד להוראות סעיף 104(ב1);

<היו"ר איתן כבל:>
מי בעד 165א(14)?

הצבעה

בעד – פה אחד 

נגד –  אין

נמנעים –  אין

סעיף 165א(14) אושר

<איתי עצמון:>
סעיף 13(א)(7).

<חוה ראובני:>
13(א)(8) ו-(9). 

<היו"ר איתן כבל:>
8) הורשע בעבירה פלילית או בעבירת משמעת, שמפאת מהותה, חומרתה או 

נסיבותיה אין הוא ראוי לעסוק במתן השירות לרכב או במקצוע בענף הרכב

שלגביו ניתן לו הרישיון, או שהוגש נגדו כתב אישום בעבירה פלילית כאמור

וטרם ניתן פסק דין סופי בעניין;

9) לעניין ניהול מקצועי של מוסך ותיווך לייבוא רכב – 

(1) הוא לא מילא אחר הוראות המנהל לעניין השתלמות מקצועית 

לפי סעיף 12;
(2) הוא הפר את כללי האתיקה המקצועית שנקבעו לפי סעיף 17(ב);

(3) התקיימו בו נסיבות שנקבעו לפי סעיף 17(ג) המעידות על חשש 

להתקיימות ניגוד עניינים.

מי בעד סעיף 13(א)(8) ו-(9)?

הצבעה

בעד – פה אחד 

נגד –  אין

נמנעים –  אין

סעיף 13(א)(8) ו-(9) אושר

<גלעד הלחמי ברטמן:>
יש בעיה שאני לא מבין איך היא לא עלתה בוועדה, או שהיא עלתה אבל נדונה בוועדה אחרת. לפי דעתי, זו הוועדה הנכונה לדון בה. אני מקבל מידי חודש 140,150 תלונות למוסך. פלוס מינוס 30% מהתלונות הם מלקוחות שנפגעו על ידי צד ג' בחברות ליסינג. ברוב המקרים הלקוחות לא יקבלו את הכסף הזה בזמן, הם יממנו את זה מכיסם. במקרים היותר גרועים, מעבר לזה שזה תשלומים אחרי 8 ו-10 חודשים, יש קיזוזים. כל הדיון לא נוגע לאנשים שנפגעו על ידי חברות ליסינג. לבן אדם פרטי אין לשלם 8000, 9000, 10,000 שקלים מכיסו הפרטי. הוא יצטרך להפעיל את הפוליסה שלו רק בגלל שצד ג' לא שילם בזמן, או קיזזו לו כסף לא על פי דוח שמאי.

<חוה ראובני:>
זה לא במסגרת החוק. אני יכולה להגיד שעברה לפני כמה שבועות בוועדת שרים לחקיקה הצעת חוק להסדרת ענף העיסוק בהשכרה רכב. בגלל הדיונים בוועדה הזאת אין לי זמן לטפל בנוסחות הפורמאלית. שם יש קביעה שחברות השכרה שכוללות את הליסינג התפעולי יהיו חייבות בביטוח באמצעות מבטח. היום המצב הוא שהן עושות ביטוח עצמי, ולכן חוק חוזה ביטוח עם מגבלות הזמנים לתשלום לא חל עליהן. 

<גלעד הלחמי ברטמן:>
זה ייקר.

<חוה ראובני:>
עשינו חשבון, הייקור הוא בשוליים. הם התווכחו איתנו. בדקנו. זה יוצא חצי שקל ליום. 

<גלעד הלחמי ברטמן:>
אין צורך שיבטחו. זה כלכלי שהם לא מבטחים. זה לא הגיוני לבטח צי של 100 אלף כלי רכב. לא צריך לחייב אותם לזה.

<חוה ראובני:>
הניסיון לתת הנחיות של המפקח על התעבורה לחייב אותן לעמוד לפי הסטנדרטים של חוק חוזה ביטוח נכשל. יש מאות ואלפי תלונות גם אצלנו.

<היו"ר איתן כבל:>
אני הבנתי שזה לא חלק מהחוק הזה, אבל אתה מעלה עניין צרכני מהמדרגה העליונה. אני שמח שהמשרד עוסק בזה. אני רוצה לסכם. קודם כל, תודה לכם. אנחנו עשינו עד היום את הרוב המכריע של כל הדברים. אנחנו די סיימנו. אנחנו בישורת האחרונה. אנחנו רואים את קו הסיום. זה הישג מאוד מאוד גדול. כולכם יכולים להיות גאים, אני אומר את זה בצורה הכי כנה. כל עוד אתם לא מרוצים זה טוב, כי אם כולם היו מרוצים זה היה אומר שעשיתי עבודה רעה. החוכמה  במצבים האלה היא למצוא את נקודות האיזון הנכונות. האלוהים שלי זה הצרכן. תודה רבה לאנשי המשרד, ליבואנים, לשמאים, למוסכים, לנציגי הנכים. כל אחד הביא את התרומה שלו. אנחנו ניפגש די בקרוב. זה לא יעלה להצבעה לקריאה שניה ושלישית במושב הזה, כי כפי שהבנתם, צריך לבצע את ההתאמות, יש עבודת ניסןח. ראיתם איזה כמויות של חומר. חס וחלילה שלא תיפול שגגה מתחת ידנו רק כי אנחנו רוצים למהר. הצעת החוק הזאת תובא בתחילת המושב הבא, שזה מיד אחרי יום העצמאות. זאת הזדמנות טובה להגיד לכם תודה. תודה רבה לכם, הישיבה נעולה.

<הישיבה ננעלה בשעה 16:20.>

